
reuşeşte 


i fn iupta pentru viață, sănătatea este 
primul factor al succesului, lată aci, 
pentru a păstra nervii liniṣtiți,"ereerul 
limpede. muşchii sprinteni și corpul 

. vici, o rețetă care a făcut toate pro- 
bele : e:ta3 de a a turna un flacon de 
uintonine într'un litru de vin de masă 
şi de a lua, înaintea fiecărei mese, un 
păhăre! din acest delicios vin fortifiant. 
Di. J. Coudurier, 99, buievard du Tem- 
pie, din Paris, a făcut experiența şi 
scrie : 

„Sunt ani da zile de când înire- 
buintăm în casă Quntonint; nu 
ne-am săturat niciodată de acest 


Omul forte 







produs care constitue pentru noi 

cel mai bun tonic“, DE e 
Nici un fortifiant nu poate fi come 

parat cu GQuintonine pentrucă nici unul 

nu coține atâtea principii regeneratoare. 

Quintonine este remediu sigur, com- 

plect, eficace — şi de preț nein: 

semnat — la care se poate recurge la 

cel mai mic semn de oboseală. 





QUINTONI 


PRODUS FRANCEZ. — LABORATOARELE HELIN 
LA FARMACII Şi DROGUERLI. 

CANDIREA 





SPIRITUL AUTOHTON? 


NICHIFOR CRAINIC 


PRET SR tuturor curentelor năvălite de peste hotare şi cultivate înlăuntru 
de oficinele străine şi de anexele lor româneşti, revista Gândirea a luptat pentru 
primatul spiritului autohton. Scriitorii ei, poeţi, prozatori şi eseişti, singuri într'o 
vreme de confuzie obştească, în care energiile ţării desnodate din solidaritatea etnică 
se risipiau în nisipurile sterpe şi mişcătoare ale democraţiei, nau înţeles să facă din 
ideea autohtonă un simplu postulat teoretic, ci au căutat s'o încarneze în propriile 
lor creaţii de artă, de filosofie şi de politică. Complexul acesta de forţe, ce se poate 
numi gândirism, a fost, e adevărat, un protest şi o negaţie, dar orice protest poate 
să obosească și orice negaţie poate să rămână zadarnică, dacă nu sunt însoţite de 
anume fapte pozitive, care să îndreptăţească protestul şi să demonstreze prin evi- 
denţa lor afirmativă necesitatea negaţiei. Gândirismul e astăzi o puternică realitate 
de plăsmuiri în feluritele domenii ale culturii; şi judecata critică aplicată să tălmă- 
cească sensul acestor plăsmuiri ar găsi în ele izvoare proaspete şi bogate pentru pri- 
matul spiritului autohton. 

Dar dincolo de opera scriitorilor noştri, ideea vibrează în ondulațiile tot ma: 
largi ale conștiinței publice şi colorează tânăra psihologie politică: a țării. E o recu- 
legere după atâtea rătăciri şi o recunoaştere a puterilor proprii, singurele care ne 
pot lămuri linia unei finalităţi româneşti în lume. 

Nu e de prisos, prin urmare, să revenim asupra acestei teme deosebit de 
scumpe. 

In obârșia lui antică, jemen autohton are o seamă de înțelesuri, pe care e ` 
bine să ni le amintim. 

Autohton înseamnă mai întâiu pământ propriu şi tot ce derivă dela pământ 
şi conţine proprietăţile lui; autohton însamnă apoi cetate proprie, adică în graiul de 
azi stat propriu şi tot ce derivă dela stat şi poartă pecetia proprietăţilor lui; autohton 
inseamnă mai departe patrie proprie şi toate derivaţiile în care se recunosc însușirile 
ei; autohton înseamnă însfârşit neam propriu şi tot ce resfrânge lumina genima 
său particular. 

Astfel, când acordăm unui neam titlul de autohton, îi recunoaştem fără dis- 
cuţie proprietatea pământului unde trăieşte şi care e ţara lui. Simpla prezenţă actuală 
nu îndreptăţeşte însă întru totul această proprietate. Autohtonia e o profundă rezo- 
nanţă istorică sau o imemorială continuitate de stăpânire din generaţie în generaţie, 
din veac în veac, din mileniu în mileniu; e o moştenire cu rădăcini sufletești în pă- 


I6r 


© BCU Cluj 


mântul țării, adică strămoșii îngropaţi în el; ea nu se bizue atât pe zapise cât pe 
mormintele bătrâne, care dau ţării prestigiul sacru de patrie. Această proprietate ne- 
întreruptă, cu îndoit înţeles, — fizic şi sufletesc, — ca să se menţină de-alungul 
veacurilor, presupune voința de conservare și puterea de apărare organizate în sfat 
propriu. Statul e însăşi energia organizată a neamului în voința de a rămâne stăpân 
pe pământul autohton, care are pentru el şi numai pentru el prestigiul sacru de pa- 
trie. Statul e, cu alte cuvinte, expresia politică a conştiinţei autohtone. 

Un conglomerat omenesc, măcar că ar vorbi aceeași limbă şi ar locui pe o 
bucată de pământ anumită, nu dobândeşte personalitate etnică decât atunci când 
depășește stadiul de natură și se ridică în acela de cultură. Semnul acestei treceri e 
cunoașterea integrală de sine însuș, de patrimoniul comun, identic în timp, deli- 
mitat în spaţiu, dar nețărmurit ca finalitate de viață. Sânt proprietarul firesc al 
unui pământ, sânt proprietarul moral al unei patrii, sânt proprietarul politic al unui 
slat în măsura în care toate aceste lucruri scumpe se contopesc în conştiinţa unei 
destinaţii superioare, vrednică să trăieşti, să suferi, să te bucuri şi chiar să mori 
pentru ea. Statul însuș n'ar avea decât o semnificaţie biologică dacă lumina spiritului 
war da contur și adâncime tuturor acestor lucruri ce alcătuiesc specificul persona- 
litătii naţionale. E aproape de prisos să spunem că sensul acestei personalități e un 
atribut al culturii. 

Fa, cultura, dă conţinut memoriei neamului; ea generalizează ceeace e local 
sau provincial, ea revelează ceeace e latent în sufletul lui, ea transformă în idei-forţe 
patrimoniul comun și anticipează în forme ideale aspiraţiile şi posibilităţile viitoare. 
De aceea omul de cultură își arogă o anume libertate de mișcare a spiritului de-a 
fi totdeauna şi pretutindeni cu fiinţa neamului său. In virtutea ei, artiștii în general 
şi poeţii în special trăiesc sentimentul de proprietate morală a tot ce e autohton 
cu o intensitate maximă. Nimeni din comunitatea etnică nu le acordă formal acest 
privilegiu, dar toţi îl recunosc din momentul afirmației lui patetice. Singuri regii 
şi poeţii își îngăduie să vorbeasă de „țara mea“, de „neamul meu“, de „patria mea“ 
ca de o proprietate personală. Iar noi, cari ştim că cei dintâi au dreptul de-a vorbi 
asifel prin graţia lui Dumnezeu și voinţa naţională, sântem și mai mândri când cei 
din urmă se instalează ca suverani ai patrimoniului comun. Nimeni n'a înfierat pe 
Eminescu cə uzurpator al vreunui drept străin când marele poet îndurerat a scris: 


Dela Nistru pân'la Tisa 
Tot românul PLÂNSU-MI-S'A, 


Dar generaţie după generaţie repetăm versurile lu ca şi cum ar fi smulse 
din însăși conștiința noastră autohtonă, rănită de moarte. Privilegiul acesta de pro- 
prietate morală asupra patriei ni-l însuşim de fapt din rostul artiştilor şi spunem la 
fel cu sacra lor emoție: „tara mea”, „neamul meu“. Spiritul autohton, afirmat astfel 
pe cele mai înnalte culmi ale geniului naţional, devine un bun comun al neamului, 
care se regăsește solidar în sentimentul de proprietate asupra pământului și asupra 
patriei. Adesea simţim o bucurie chinuită când verbul de foc al acestor poeţi ne 
biciue şi revolta lor ne disprețuiește ca nevrednici de gloria moştenirii părintești. 
Şi dacă nimeni nu se indignează de asprele mustrări ale artei, e fiindcă în glasul ei 
răsuflă parcă însuş duhul autohton al acestui pământ. Acelaş adevăr îl descifrăm în 
marile chemări spre culmi pe care ni le decretează în numele neamului întreg inspi- 
raţii suverani neîncoronaţi ai geniului etnic. In viaţa naţională, cultura ẹ învestită 

prin natura ei cu privilegiul sentimentului de proprietate, care e însăşi temelia 
statului. Ea e întradevăr națională î în măsura În care exprimă osos de pro- 
prietăți autohtone. | | e e 

Precum nu ne putem cunoaște chipul REEN decât în oglindă sau în EE 
toi astfel chipul spiritual al neamului sau personalitatea lui n'o putem cunoaște 
decât în oglinda culturii proprii, în acest portret magnific, pe care i-l plăsmuiese 
împreună poesia, artele plastice, muzica, filosofia şi ştiinţa. Rolul ei este acela de 
a-l pune în faţă imaginea ideală închegată din lamura tuturor manifestărilor şi 
aspirațiilor lui. Această imagine are o îndoită însușire : pe de o parte e veridică 
întrucât conţine trăsăturile fundamentale şi permanente ale fiinţei etnice, iar 
pe de alta e ideală întrucât înfăţişează aceste trăsături într'o lumină de frumuseţe - 
suprafirească. Ileana Cosânzeana are chipul fiecărei codane blonde din ţara noastră, 
dar are pe deasupra tuturor o strălucire de vrajă veșnică, aşa cum fiecare fată ar vrea 
să fie cum o visează orice flăcău. Veridică şi ideală totdeodată, imaginea creată de 
cultură exercită o îndoită putere asupra neamului : una e bucuria de a se recunoaște 
în ea ca întrun chip propriu a ceeace este; alta e atracţia către frumuseţea ideală de 
arhetip a ceeace va să fie. Cultura, care nu are decât întâia înfăţişare e lipsită de ge- 
niu și nu îndeplinește decât o funcţie mediocră de valoare documentară. Dar înzestrată 
cu suflul suprafiresc al celei de a doua înfățișări, ea îndeplineşte rolul de misiune în 
viaţa neamului. Decadenţa popoarelor începe în momentul când în cultura lor sa 
stins această idee de misiune, adică de credinţă într'o mare finalitate a spiritului 
autohton. 

Pentru a concretiza ideea de arhetip în cultură, să luăm un exemplu apro- 
piat: conceptul de stat românesc în literatura veacului trecut. Statul României 
de-atunci era o realitate a cărei glorie au cântat-o cu entusiasm un Vasile Alecsandri 
şi un George Coşbuc. Dar o realitate imperfectă, fragmentară, dincolo de care viziu- 
nea unui Nicolae Bălcescu, a unui Eminescu sau N. Iorga proecta imaginea posi- 
bilă, rotundă şi strălucitoare ca visul strămoşilor, a unui stat unanim românesc. 
ideea, preamărită deopotrivă, se referea pe de o parte la un fapt existent, iar pe 
de alta şi pe deasupra, la o aspirație de formă ideală, al cărei contur zăcea de veacuri 
în adănoiinila sufletului autohton. In pofida graniţelor ce ne sfâşiau, conștiința ori- 
ginii comune şi a omogenităţii noastre în spațiul pământului natal ne concentra 
voinţa în acel arhetip fascinant al unui destin unanim românesc. România de azi, 
înnainte de a exista ca fapt militar şi ca realitate politică, a trăit ca imagine anti- 
cipată, plăsmuită de geniul culturii autohtone. În viața neamului nostru, literaturii, 
istoriei, filologiei şi geografiei le-a revenit în deosebi rolul de premergătoare și de 
pregătitoare ale evenimentelor ce-aveau să vie. Pentru a lămuri spre ziua de mâine 
marea finalitate românească, sânt necesare în plus luminile filosofiei şi nu mai puţin 
ale religiei, steaua polară de totdeauna a spiritului nostru. 

La temelia statului actual, în care s'a mistuit un lung ciclu istoric de energie 
românească, stă prin urmare sentimentul de proprietate moştenită şi constinţită 
prin sângele sacrificiilor. 

Din cele spuse ne putem îngădui, credem, să considerăm spiritul autohton 
articulat în cultură ca fiind conştiinţa identităţii în timp a neamului şi a omoge- | 
nităţii lui în spaţiu. Timpul în care autohtonismul se desfăşoară ca suflet exprimat . 
în fapte alcătuieşte istoria naţională. Spaţiul în care el se afirmă ca putere omogenă 
a sângelui alcătuieşte geografia naţională. 

Incadrat în formele de spaţiu geografic propriu şi de timp istoric propriu, nea- 

mul românesc apare ca una și aceeași ființă etnică, în care se recunoaşte orice român 
de oriunde și de oricând. 

Memoria istorică şi intuiţia prezentului ne însumează pe fiecare în senti- 
mental moral de proprietate naţională. Dar participând astfel la patrimoniul comun, 
în virtutea dreptului de moștenire, ne obligăm totodată la orice sacrificii ne-ar cere 
finalitatea ce decurge din acest patrimoniu. Sântem în gradul cel mai înnalt execu- 
tori tesiamentari ai voinţei strămoşilor. 

Imtegritatea acestei proprietăţi cu tot complexul ei de înțelesuri e condiţia 
elementară a vieții naţionale. Tot una e că se ivesc primejdii din afară sau din 
lăuntru: poruncă lăsată cu limbă de moarte e apărarea ei. 

Orice naționalism care, sub formă militară ţine piept la hotare ori sub formă 
politică asigură primatul etnic înlăuntru, își are îndreptăţirea în spiritul autohton. E 
naționalismul altceva decât voința naţiei de a se impune ca proprietară reală 
a patriei în virtutea identităţii istorice şi a omogenităţii spaţiale? Dacă nu are 
această justificare, el trebuie denunţat ca o acţiune de violență împotriva drepturi- 
lor altui neam. Dar dacă elemente străine introduse în corpul naţional în momentele 
de slăbiciune ale istoriei sau de eclipsă a conştiinţei autohtone, caută să te desrădă- 
cineze şi să ţi se substituie în proprietatea părintească, nepăsarea ta e tot una cu 
moartea neamului tău şi desființarea patriei. 

România închide în țărmurile ei aproape toată Marea vie a sângelui etnic, 
ce bate în cincisprezece milioane de feţe. Dar valul ei omogen e întrerupt de consi- 
derabile insule minoritare şi e stropit de la un capăt la altul al ţării de vitriolul 
semitic. În comparaţie cu noi, aceste neamuri primite cu drepturi egale în familia 
politică a statului, dar care se țin dârze în afara comunităţii autohtone, nu pot fi 
totuș egal îndreptățile la proprietăţile morale şi materiale ale patriei noastre. Gene- 
roşi din fire şi toleranţi prin tradiţie, drepturile politice, pe care le-am acordat străi- 
nilor sânt concesiuni făcute din partea noastră ca autori şi stăpâni ai statului. Con- 
stituţia juridică însă se poate modifica după necesităţi, fiindcă dincolo de ea există 
constituția sângelui şi a sufletului românesc, singurul fundament real şi singura 
garanţie a vieţii acestui stat. Nu sântem egali cu minoritarii nici sub raportul forței 
numerice, nici sub raportul autohtoniei, care pune distanţa dela gazdă la oaspeți 
între noi şi ei. Oricâtă educaţie cetățenească ni sar face pentru a domoli diferenţele, 
sufletul românesc va continua să vadă în ungur pe cel care a năvălit peste noi, în 
german pe cel care a fost colonizat între noi, iar în evreu pe cel care sa pripășit. 
Primatul istoric al neamului nostru, titlul de autor exclusiv al statului, forţa lui 
majoritară alcătuiesc înnălțimea dela care am făcut minorităţilor concesia egalităţii 
de drepturi politice. 

O experienţă de douăzeci de ani ne arată însă că libertăţile acordate cu mână 
spartă, în loc să provoace o aderență convinsă la ființa statului român, sânt folosite 
pentru acțiuni centrifugale. Unii minoritari cu patria de origine la bună distanţă de: 
noi, se consideră aici numai ca posturi înnaintate ale naţiei lor. Alţii cu fraţi de 
sânge la graniţă întrebuinţează libertăţile româneşti în spirit iredentist. Deasupra 
tuturor, evreii însă utilizează o imdolentă ospitalitate ca să ne deposedeze neamul de 
patrimoniul străvechiu. Regele României însuş a spus în faţa străinătăţii că pro- 
blema cea mai gravă a ţării noastre e problema evreiască. Gravitatea ei însă nu 
stă atât în numărul mare al veneticilor cât în formidabila lor forță organizată şi 
susținută de peste hotare în scopul unic de a ne desproprietări pe noi şi de a se 
împroprietări ei cu bunurile materiale şi morale ale patriei noastre. Ceeace iusti- 

fică mişcarea antisemită e tocmai această chestiune a proprietăţilor autohtone 
ce se înstrăinează pentru totdeauna, a bunurilor pământului nostru şi a bunurilor 
sufletului nostru smulse sistematic din mâini ce s'au arătat prea slabe. Problema 
evreiască în deosebi nu poate fi considerată decât sub unghiul spiritului autohton. 
Antisemitismul e strigătul deposedaţilor de bunurile strămoşeşti. Dar oare strigătul 
acestor deposedaţi e o barbarie sau acţiunea metodică a evreilor, cari nu cunosc 
mijloace neîngăduite în pofta de a se face stăpâni ai proprietăţilor româneşti ? Per- 
spectiva iudaismului în yara noastră e desrădăcinarea neamului nostru din partea lui. 
Sub raportul acesta, e necesară o distineţiune limpede între minoritarii creştini și 
intre evrei. In corpul nostru etnic, minoritarii sânt insule localizate, uneori cu ten- 
dinţe centrifugale, dar cu foarte reduse tendinţe de expansiune lăunitrică. Evreii însă 
reprezintă forţa de infiltraţie generală şi un asalt multiplu la îngenuncherea noastră. 
Astfel, desechilibrul vieţii lăuntrice a României se exprimă prin schimbarea 
raportului de proprietate dela autohtoni la venetici, înțelegând prin proprietate toate 
bunurile proprii, dela brazda de pământ până la esenţa culturii. 
Cum e posibil să înfruntăm această situaţie ? 
Primtr'o reînviere a conştiinţei de stăpâni. 
Şi printr'o concepție nouă de organizare a vieţii românești. 


Regimul egalitar „fără deosebire de rasă sau de religie“, practicat de demo- : 
craţii noştri cu o pornire aproape inexplicabilă, a adus ţării un cortegiu de neno- 
rociri. Dar cea mai mare e scăzământul conștiinței de stăpâni. Democraţii cari au 
guvernat au dat dovadă de orice voiţi afară de demnitate românească. Psihologia lor 
de oameni noi, ridicaţi din popor, ar fi trebuit să-i determine tocmai la o ţinută 
vrednică să apere majoritatea etnică. Dar, în faţa seducătorilor bancheri evrei de-aici 
şi de-aiurea, şi în faţa potentaţilor dela Geneva sau dela Paris, în reprezentanţii 
noştri s'a trezit parcă atavismul clăcaşilor şi al iobagilor. Altfel nu ne putem lămuri 
servilismul nefast în executarea sugestiilor venite dela sirăini şi trecute toate în 
legislaţia noastră democratică. Punctul de gravitate al acestei legislații n'a fost ma- 
joritatea etnică, ci totdeauna minoritățile, ca și cum ele trebuiau să joacę rolul prin- 
cipal în viaţa ţării. Nu există nicio lege votată în ultimele două decenii, care să nu 
asigure mai întâiu interesul evreilor din lăuntru şi din afară. In declaraţii, în discur- 
suri şi în actele de guvernământ, democraţii noştri s'au arătat deasemenea totdeauna 
de partea veneticilor şi în defavoarea autohtonilor. Părea că România mare altă 
menire pe lume decât să pună elementul majoritar la dispoziţia şi în slujba străi- 
nilor. Conştiinţa de stăpâni ai ţării ne-a amurgit în această vreme sub laşitatea poli- 
ticienilor trădători ai duhului autohton şi sub obrăznicia trufașă a veneticilor, ridicați 
la rangul de călăuzitori ai vieţii românești. 

Scăzământul acesta, care nu e altceva decât mortificarea sentimentului de 
proprietate autohtonă, a putut să îngăduie invazia în toate ramurile bunurilor ro- . 
mâneşti. Pe poarta politică a democraţiei, o nouă hoardă barbară a năpădit cetatea 
şi s'a instalat, stăpână, în moştenirea noastră. 

Dacă mișcarea naționalistă a adus un bine, acesta e mai ales reînvierea sen- 
timentului de stăpânire românească. El trebuie adâncit din nou în cel din urmă 
dintre români, fiindcă nu e ali izvor mai puternic de energie luptătoare şi de forţă 
cuceritoare. Prin aceasta nu înţelegem să devenim din umiliţii de azi călăii de mâine. 
Ca stăpân, românul e din fire larg şi generos pe cât e de resemnat când se ştie în- 
frânt. Dar lărgimea inimii noastre să fie o concesie de sus în jos iar nu o abdicare 
sau o predare de biruitori biruiţi. 

Sentimeniul de stăpân se desvoltă mai cu seamă din cultul istoriei. Neamu- 
rile celelalte s'audă mereu că sânt venite peste noi fie prin năvălire — ca ungurii, — 
fie prin colonizare — ca germanii, — fie prin infiltrație lentă — ca evreii. Să ştie 
mereu că pământul unde s'au așezat ne aparține nu de la o dată oarecare, ci din 
negura maiestoasă a miturilor. Apariția neamului nostru în spațiul său e un feno- 
men firesc cum e ţâşnirea izvoarelor din coastele Carpaţilor. Nu cunoaştem vremea 
când s'au născut, dar le vedem nervurile strălucitoare de apă care circulă ca un 
sânge cristalin al acestui pământ. Tot astfel, dincolo de ipotezele arheologice şi 
protoistorice, străvechimea noastră zace în muntele de mister al vremii, de unde 
gâlgâie izvoarele de viaţă etnică, ce bat prin albiile generaţiilor până în obrazul 
celor cari trăiesc astăzi. Omul acestei autohtonii e crescut din peisagiu ca grâul, 
ca stejarul, ca vulturul. El e microcosmosul în care se rezumă înţelesul mileniilor 
româneşti şi stihiile chimice şi fizice ale mediului natal. Balada geniului ciobă- 
nese , îi zugrăvește părul cu pană de corb şi mustaţa cu spic de grâu. El are faţa 
dogorită de arşiţă ca pâinea coaptă din truda-i milenară. El poartă albul zilei în 

. cămaşă şi seara sură în suman, iar femeia lui plaiul de Maiu în altiţa depe umeri. 

Priviţi, în schimb, pe sasul prudent şi mohorît în mijlocul aceluiaș peisagiu: 
el nu e crescut din adânc şi pare mai de grabă înfipt de altcineva, ca un ţăruş. Con- 
templaţi mai ales pe evreul travestit în plugar basarabean : cu melon în cap, cu 
redingotă, în picioarele goale şi cu sapa în mână — e veneticul care desfigurează 
şi caricaturizează armonia organică a totului românesc ! Prezenţa lui ofensează 
însăşi natura. — 

Noi sântem rasa regală a acestui pământ. Ale noastre, şi ale nimănui altuia, 
jertfele dragostei de moşie. Puneţi sub ochii copiilor voştri harta cu locurile răz- 
boaielor noastre. Ele sânt încrustate aproape toate înlăuntrul graniţelor, iar nu 
în afară. Caracterul acestor războaie e defensiv, iar nu ofensiv, — adică am fost 
mereu nevoiţi să ne apărăm, nu să atacăm pe alţii. In altă formă, atracţia uneltită 
asupra barbarilor de strălucirea Romei și a Bizanțului împărătesc se repetă în 
istoria noastră, unde bogăţia fabuloasă a pământului a atras flămânzenia năvăli- 
torilor, a coloniştilor şi atrage mereu instinctul parazitar al veneticilor. Drama 
istoriei noastre a fost să ţinem piept iureșului duşman. locurile războaielor sânt 
răni cicatrizate în trupul neamului, de unde a ţâşnit sângele jerifelor de apărare. 
E plin de ele pământul României dela o margine la cealaltă, şi acest prinos de sânge 
e legătura mistică a dragostei de moșie. Morţii familiari zac în cimitirele satelor 
şi ale târgurilor, dar toată ţara asta e un cimitir eroic, unde dorm morţii întregului 
neam. Dacă pământul s'ar face străveziu printr'o minune, am vedea că podina 
statului naţional e alcătuită din milioane şi milioane de jertfe. Nimbul de glorie 
de pe fruntea lui se înnalţă ca flacără magică din aceste comori îngropate la te- 
melie. În ele n'am descoperi însă pe năvălitorii, pe coloniștii sau pe veneticii, cari 
să fi adormit în ctitoria mistică a ţării noastre. Statul există numai din voința 
noastră, — din apriga moarte a strămoșilor pentru viaţa de glorie a urmașilor. Şi 

- tot astfel, el nu va dăinui decât prin legea dură a sacrificiului românesc. 

Nu urîm democraţia pentru democraţie, ci pentrucă ea a falsificat conştiinţa 
de stăpân a naţiei noastre. l-a pus în mână o ştampilă de vot şi a învestit-o cu 
suveranitate de Vicleim în timp ce străinul i-a furat pământul de sub picioare. 
Adevărata suveranitate naţională îşi are tron pământul patriei cu sufletul îngropat 
în el. Nicio legislaţie nu poate împărţi tronul acesta între autohtoni și venetici. Şi 
nu există aur pe lume să echivaleze preţul ţarinii strămoșești. Pentrucă, din mo- 

ment ce această țarină e strămoșşească, ea are mai presus de toate o valoare morală, 
ce nu se poate măsura în bani. Cine îşi vinde pământul săvârşeşte un sacrilegiu 
fiindcă își vinde morţii din el. Crima democraţiei e că a pus la mezat patria, şi 
aceasta însemnează în principiu detronarea neamului românesc din drepturile lui 
de rasă regală. In lumina spiritului autohton, invazia străinului e tot una cu o 
năvălire barbară, ceeace constitue caz de războiu defensiv. De aceea, în suflul 
mistic al naţionalismului, să lămurim geamătul morţilor jicniţi în mormintele lor 
şi grindina blestemelor înscrise în dania lor. Căci patria e dania strămoşilor şi ea 
nu se lasă nici răpită, nici vândută. l 

Numim etnocrafie voința politică a rasei autohtone de a face din stat ex- ^ 
presia proprietăților ei şi organul misiunii ei în lume. Dacă democrația a deplasat | 
centrul de gravitate al statului spre periferia minoritară, etnocrația e îndreptățită 
să-l reaşeze în personalitatea naţională a majorității care l-a creat. Dacă statul 
român ar fi rezultat din colaborarea mai multor națiuni, caracterul lui democratic 
sar impune ca 'o necesitate de echilibrare a intereselor lor. Dar din moment ce el 
e opera puterii românești, caracterul etnocratic, ce trebuie să i se imprime, e singura 
consecinţă a logicii lucrurilor. Statul român e organizarea dinamică a naţiunii, care 
l-a întemeiat şi a cărei forţă îi garantează existenţa. Sentimentul de proprietate 
al autohtonilor, conştiinţa lor de stăpâni ai ţării şi voinţa lor de continuitate prin 
el "trebuie să-şi articuleze afirmaţia supremă. Dacă aşa zisa suveranitate populară, 
anonimă şi fără răspundere, cu care a lucrat democraţia, s'a dovedit o minciună şi 
o trădare a intereselor permanente ale românismului, ele nu se pot salva decât 
printrun nou tip de organizare a vieţii obşteşti. 


Adică prin etnocrafia corporativă. Scopul ei?  Reînchegarea majorității 
autohtone într'un bloc solidar, prin care să se asigure primatul etnic în viaţa publică. 

Două mari neajunsuri ne-au pulverizat puterile şi au contribuit la eclipsa 
conştiinţei noastre de stăpâni: eroarea sociologică a teoriei claselor şi partidele 
politice. Etnocraţia nu se poate întemeia pe teoria claselor şi nu se poate realiza 
prin mijlocul partidelor. Clase şi partide înseamnă războiu de nimicire între părţile 
alcătuitoare ale naţiunii. 

Socidlogia corporatistă concepe națiunea ca un organism viu ale cărui func- 
jiuni creatoare nu sunt clasele, ci profesiunile. Ideea care zace în adâncul acestei 
noi viziuni a societăţii este munca specializată pentru a împlini totalitatea nevoilor 
colective, iar nu lupta deșartă a unora pentru a cuceri beneficiile altora. Teoria 
claselor în luptă pentru beneficii, cu disprețul muncii producătoare, e născocirea 
marxismului iudaic. Internaţional prin esenţă, el a văzut în războiul social un 
mijloc diabolic de autonimicire a naţiunilor şi în proletariatul universal o armată 
care să asigure dominaţia evreilor peste celelalte neamuri. Dar epocalul succes al 
acestei doctrine nu dovedeşte adevărul ei, ci numai o abilitate infernală în culti- 
varea instinctelor distructive din om şi în exasperarea lor până la izbucnirea ca- 
tastrofelor revoluționare, prin care se prăbuşesc statele naţionale. Anarhizarea 
lumii moderne îşi are pricina în această eroare a teoriei claselor. 

Partidele democratice au acceptat-o ca pe o dogmă şi își bizuie existența pe 
ea. Ele sânt „clasele” organizate pentru a cuceri puterea guvernamentală unele 
împotriva altora. Dacă antagorusmul social e o iluzie, antagonismul partidelor e o 
realitate, — cea mai nefastă unităţii lăuntrice a naţiunii. Atât de nefastă încât 

democraţia contemporană, prolifică în ce priveşte partidele ca niciun alt regim, a 
devenii o simplă fază pregătitoare a revoluţiei marxiste. 

Purtând această tară principială, partidele noastre au sfâşiat majoritatea 
autohtonă în fărâme antagoniste care, pentru a se birui reciproc, se aliază cu evreii 
şi cartelează cu minoritarii. In România democrată, minoritarii şi evreii sânt tot- 
deauna la guvern, dar majoritatea autohtonă nu e niciodată. Ea a fost desfiinţată 
de fapt prin pulverizarea forțelor politice. 

Conştiinţa românească, în căutarea unei formule de salvare, a trecut dintr'o 
fază de o fizionomie particulară: cuzismul. El e un amestec hibrid de naționalism 
şi democraţie marxistă, culminând în soluţia puerilă a problemei evreeşti: „elimi- 
narea jidanilor în Madagascar”. Incontestabil, în cuzism, e protestul spiritului au- 
tohton, incontestabilă e dorinţa de stăpânire românească, dar doctrina şi metoda 
sunt fundamental greşite. Cuzismul e convins că naționalismul se poate realiza 
în cadrul teoriei claselor și prin concurența democratică a partidelor. Pentru el 
„clasele sânt organele fireşti ale naţiunii”. Dar această idee de bază a cuzismului 
e însăși negația naţionalismului. Teoria războiului social al claselor convine libera- 
lismului, socialismului şi comunismului, dar în nici un caz umei mișcări politice care 
vrea să vadă în naţiune un tot organic. Nimeni nu concepe clasele în armonie, ci în 
conflict permanent pe chestiunea beneficiilor materiale. Şi atunci, ce fel de , „organe 
fireşti ale națiunii” pot fi acestea, care se extermină între ele şi sfârșesc prin nimi- 
cirea organismului însuş ? Şi ce instrument de realizare a etnocrației ar putea fi un 
partid antisemit în concurență cu sumedenia partidelor democratice, adică filo- 
semite ? i o, 

lată de ce cuzismul a fost un protest energic şi necesar împotriva invaziei 
iudaice, dar o mişcare politică osândită stârpiciunii prin încadrarea ei în falsa şi 
diabolica sociologie marxistă. Spiritul hibrid în care a fost conceput l-a dus la un 
anacronism venerabil dacă voiţi, dar anacronism. 

Teoria claselor e un elaborat artificial de cabinet sociologic, ce nu corespunde 
cu nimic pozitiv intereselor totalitare ale naţiunii. Dimpotrivă, clasele sânt organele 
inventate pentru a o distruge. Niciodată națiunea nu va reintra în drepturile 
de stăpânire prin războiul social dintre propriile-i părţi componente. 

Remediul acestui fatal neajuns îl aduce sociologia corporatistă cu viziunea 
realistă a societăţii naţionale. Un organism viu şi viabil nu poate fi alcătuit din 
funcțiuni negative, ci din funcțiuni creatoare, ce se complectează reciproc şi con- 
curează la binele general al întregului. Aceste funcțiuni le reprezintă real şi in- 
contestabil profesiunile, iar nu dlasele.  Profesiunile sânt modalităţile practice şi 
concrete ale vieţii colective, pe câtă vreme clasele derivă din teoria diabolică a 
marxismului. Măduva celor dintâiu e munca de producţie şi de creaţie, iar a celor. 
din urmă e pofta de a răpi beneficiile altora, cu disprețul muncii socotită ca un ble- 
stem. Ceeace sânt stupefiantele pentru corpul omenesc sânt clasele şi corelatele lor 
politice — partidele — pentru corpul naţional; şi ceeace sânt organele anatomice 
şi funcţiile lor fiziologice pentru cel dintâiu sânt profesiunile pentru cel de-al doilea. 

Orice acţiune de reînstăpânire a naţiunii în realităţile ei autohtone își 
ar: singurele cănaluri de înfăptuire în profesiuni. Ele sânt, cu alte cuvinte, arhitec- 
tura organică a societăţii naţionale şi numai în liniile acestei viziuni. se poate zidi 
un stat einocratic. Deaceea, valorificarea politică a profesiunilor se impune ca un 
principiu cardinal al realizării blocului majoritar autohton. Această valorificare 
politică a muncii, pe lângă esența morală pe care o aduce în viaţa publică, atrage 

după sine suprimarea luptei de clasă şi dispariţia partidelor, care au pulverizat 
forţele naţiunii. l 

Dar dacă scopul etnocrației corporative e asigurarea dominației elementului 
autohton în toate ramurile de activitate şi de creaţie, starea de fapt actuală ne 
ridică în faţă o serie de dificultăţi extrem de serioase. Obiectivul naţionalismului 
este invăzia veneticilor în patrimoniul strămoșesc. Văzută concret, această mvazie 
nu e aliceva decât acapararea de către străini a celor mai multe din profesiuni. 
Acesta e parazitismul de care sufere în momentul de faţă întregul nostru organism 
național. Şi atunci valorificarea politică a profesiunilor în stare de invazie ar în- 
semna oare altceva decât consacrarea dominaţiei veneticilor asupra patrimoniului 
autohton ? a 


t l i l i iii cdti 
O asemenea problemă grea nu se pune bunăoară pentru corporatismul ita- 
lian, unde minoritățile sânt disparente, iar numărul evreilor şi mai disparent. Dar 
în Homânia având în vedere această situaţie, aplicarea corporatismului fără a ţine 
seamă de criteriul etnic ar fi o nenorocire și mai mare decât regimul democratie. 
Lucrul acesta l-a scăpat din ochi sau l-a ocolit intenţionat d. Mihail Manoilesza în 
cartea sa, foarte italienește gândită : Secolul corporatismului. Autorul teoretizează 
un corporatism aplicabil oriunde, adică nicăieri decât într'un stat absolut omogen 
sub raportul etnic. Din această pricină, cartea sa nu înfăţişează pentru naţionalis- 
mul nostru decât un interes ideologic. Concluziile ei practice induc în eroare pe 
naționaliștii nefamiliarizaţi cu aceste probleme. E deajuns să spunem că evreii de 
la noi ar subscrie cu amândouă mâinile corporatismul propus de d. Mihail Manoi- 
lescu. | 


| 
In România, prin urmare, nu poate fi vorba decât de un corporatism etnocra- 
tic, adică de un corporatism rectificat după principiul proporţionalităţii numerice, 
după criteriul etnic. Ceeace ne interesează pe noi în preconizarea acestui nou tip 
de organizare a vieţii colective e tocmui restabilirea dominaţiei românești, după le- 
gea sângelui şi a duhului autohton, e tocmai reînironarea majorităţii etnice în cen- 
trul de gravitate al statului, e tocmai reîmproprietărirea ei în patrimoniul strămo- 
şese. Singură raţionalizarea profesiunilor după proporţia numerică a populațiilor 
din ţară poate să readucă națiunea noastră în situaţia de rasă regală a acestui 
pământ. Această raţionalizare însemnează pe de-o parte românizarea profesiunilor, 
iar pe de altă parte — admițând proporţia numerică — ea devine adevărata ex- 
presie a echităţii faţă de populațiile eterogene. Drepturile acordate lor nu pot fi 
privilegii de parazitism în vlaga organismului nostru naţional, ci concesiuni de 
participare prin muncă cinstită la viaţa și la gloria statului național, creat de noi. 
Noi, românii, sântem însă baza şi centrul acestui stat; elementele eterogene alcă- 
tuiesc periferia lui atâta vreme cât nu aderă fără restricție -la fiinţa neamului 
nostru. 

Astfel, spiritul autohton, proclamat cu energie de conștiința stăpânirii ro- 
mânești, îşi află expresia politică în sistemul etnocratic al unui corporatism rectificat 
după mecesitäțile țării noastre. Acest sistem, pe care l-am expus amănunțit în lu- 
crarea Programul statului etnocratic, identifică în organizația politică totalitatea 
puterilor creatoare ale națiunii, face din siai veşmântul croit pe trupul ei şi instru- 
mentul direct al misithii româneşti în lume. 

S TR 1 G Ă T 


DE 
PAN M. VIZIRESCU 


Sau răsvrătit păcatele în mine 
Vâlvorile cu pătimaşă ură, 
Să-mi dea răsplată grea — după scriptură, — 


Că, Doamne, m'am îndepărtat de tine. 


Şi ca un rob căzut pe metereze, 


Cu sufletul olog și frânt în două, 
Eu nu mai pot să 'ncep o viață nouă 
Din cioburi şi moloz de antiteze. 


La ce-aş mai vrea o palidă simţire 
Pe-un veac urzit din ură şi prigoane, 
Ce wa primit cu ţăndări de icoane 
Şi cu păcate strânse "n patrafire... 


Ţin drumul ce m'a prins cu silnicie 

Şi strig spre Domnul să-și mărească vrerea : 
Mai crunt să fie când îmi ia puterea 
Deslănţuind divina sa mânie. 

POEME DIN „CÂNTECUL PĂDURII: 


VLAICU BÂRNA 


TĂCUŢI SE DUC... 


Tăcuţi se duc gorunii, cu noaptea în coroane 
Spre muntele cu albe cununi de flori pe coame. 


Cu crengile crescute 'n luminile de raiuri 
Sue pe melodia învestmântată ’n plaiuri. 


Din ghinda scuturată a stelelor căzute 
Păşesc oştiri de arbori în verzile volute. 


Tăcuţi se duc prin freamăt şi 'ntunecimi gorunih 
Inzăpeziţi de-argintul aerian al lunii. 


ADAM 


Aplecat pământenelor zări 
Aduni anii, — numeri ceasul. 
Iţi tremură îndoelnic mâna 
Ţi se clatină pasul. 


De unde te afli — cărările 
Pogoară, pogoară toate. 
Steaua mezină ce-o aper, 
Îţi picură ceara în noapte. 


Arhanghel căzut din azur 
Ii tocești prin pulberi hangeru), 


Muncindu-ţi paşii spre zarea 


Unde coboară cerul. . 

POEME IN PROZĂ 


DE 
MARIA GOLESCU 


IDOLII 


Conc bătrân povesteşte că din bozii păgâni, ce de aur şi argint, îm- 
păraiul a poruncit să se bată monetă pentru folosul norodului, căci el, nu de mult, 
scrisese pe steag semnul lui Christos mântuitorul. Şi a pus de a dărâmat temple, 
pe unele le-a închis cu lacăte grele, pe altele le-a jefuit de coperiş și de încuietori, 
pe altele iarăşi le-a făcut biserici, însă creştine, ca să le schimbe menirea, așa că 
nimeni nu se mai încumeta să aducă prinos de rugă sau de daruri capiștelor pă- 
răsite. lar idolii care erau împodobiţi cu scule, sau care, din îmbrăcămintea de aur 
scoteau feţe și mădulare de fildeş, toţi fură doboriţi la pământ şi duşi, în ştrean- 
guri ca robii, de-a valma, să fie topiţi în cuptoare. In fierbinţeala grozavă se pier- 
dură seninătatea frunţilor şi frumuseţea chipurilor, însuşirile mincinoase şi tăgă- 
duelile ispititoare se irosiră în fum, se contopiră toate într'o singură vână bogată 
de aur curgător. Acesta lucrat şi bătut, subţiat în fâşii, tăiat cu priboiul, sa răs- 
pândit în lume ca apa în nisip. 

De obârşia lui nimeni n'a mai știut, dar în el viaţă tainic a urmat să svâc- 
nească, şi galbenul născut din sânul Afroditei Urania plăcere a cumpărat; câr- 
lionţii delficului Apollo sau preschimbat, sfinte podoabe, în mozaic pe ziduri de 
biserică ; coiful lui Ares simbrie ostaşilor sa făcut, iar şarpele lui Asclepios ne- 
curmat a înlesnii sănătate ; Hermes, isteţul, din pungă în pungă, ncodihnit, stâr- 
neşte şi astăzi invidie. Risipit fiecare, totuşi mişună idolii căutând să se adune, să 
se închege din nou. 


TRANDAFIRI 

Stau la îndoială — să ascult de povaţa făuritorului de stihuri care îndeamnă 
inima să cânte grădinile ce nu i-a fost dat să le vadă, pentru ca să arate că nu le 
duce jindul ? Supusă, să-mi farmec dinaintea ochilor câmpiile nevăzute de tran- 
dafiri ? Văile din care se ridică, stăpânitoare, mireasmu din timpul culesului, tran- 
dafirii grădinilor ce-au fost odată ale regelui Midas, acolo unde pântecosul şi prea 
leneşul Silen din somn a fost luat prins şi dus în fragede cătușe de flori ? Mai bine 
mireasma aceia s'o las neguţătorilor din orașe, pentru ca, din galantare, străbătând 
prin ghioacea îndoită de sticlă şi lemn, să îmbete iarăși pe Silenii de azi ! 

lar eu, ochii minţii să-i întorc la mănăstirea trandafirie, de culoarea şer- 
betului, umbrită de viţele noduroase ce se împletesc purtând belşugul ciorchinilor 
vinei şi străvezii la înălțime de mână ; să-i plimb prin cerdacurile arhodaricului 

povârnite deasupra pădurilor mușcate de toamnă, privind peste apele lantrei 
domoale la peretele stâncilor netede ridicate piepiiş, însemnate cu dungi de şuvoa- 
„ele rare, cu vârful retezat de podișuri întinse, stane desfăşurându-și galbenul cenu- 
şiu, ca prore despicând, din timp în timp, zarea. 

Sau, urcând pe fușteiele zilelor scara trecutului, să mă port prin casele ce-și 
duc pe bârne catul, iscodind în tavane rozele crestate de meşteri lemnari, flori în 
bejanie, rușinate parcă de nevoia cumplită ce se vădeşte acum în camerele cu pe- 
reții goi, cu podeaua simplă de brad, râvnind la coloarea poamelor ce stau să se 
coucă, rânduite de bătrâna cernită întrun colt de odaie, lângă soba văruită cu 
cotloane ciudate, mărturie, şi dânsa, de vremi demult depănate. 

Dacar fi însă să-mi ascult dorul adevărat, la piatră m'aş întoarce, să spun 
florile săpate în marmoră albă, zăcând printre fire de iarbă adiaie de vânt, surâ- 
zând ca păgânii, recunoscătoare, spre cer. Cu trupul lor greu întins pe pământ, 
răbdând de veacuri uitarea, coloanele așteaptă ridicate să fie, cu fruntea sus povara 
arhitravelor din nou să o ducă — semne albe, de deparie, în câmpie, călătorii să-i 
cheme. 


BIRJĂ IN NOAPTE 


Tiririp flip ; tiririp, flip ; copitele cailor spetiți bat în silă un ritm șchiop pe 
drumul care cere stăruitor să fie îndreptat. După îmbâcseala vagonului năpădit de 
funingine, unde călătorii legănaţi de mers găsiseră odihnă trudită, dând pradă 
fețele lor deşertate de suflet, chirciţi pe locurile cu perne ce fug de sub şale ca să 
apese pe ceafă după trecerea lungă printr'o zonă uniformă de nepăsare, coborîrea 
nemijlocită în aerul rece, uşor, cernut prin sita albăstrie a razelor de lună, lim- 
pezeşte dintr'odată plămâni, pleoape şi creer. 

Un prim plan, foarte apropiat, negru și strâmb, mișcător pe zarea munţilor 
poruncind acum luarea aminte : e spatele birjarului profilat net pe boarea lunară, 
case ce stau cu temelia pe coperişul altor case, purtând şi ele case în spinare, se 
văd, albe, pe dâmbul dimpotrivă. Peste toate o abureală trandafirie se întinde; sub 
ele, terenul e afundat ca într'o prăpastie ; un licărit în albia adâncă a văii care ne 
desparte, trădează râul care mai prinde ceva din argintul lunii fugărite de zori. 
Tireapătul cailor cu răsunet izbeşte caldarâmul ; birja, apucată între două şiruri 
compacte de clădiri, se afirmă din nou. Nu pentru multă vreme totuşi, căci vine 
urcușul încetinindu-i mersul. După cotitură, jocul caselor resfirate pe munte în- 
cepe din nou. Întunerecul își adună de pretutindeni puterile sleite pentru a da 
ultima luptă. Rănile-i sângerează. 

La îndemnul birjarului, caii se opintesc în șleauri, apoi, clămpănit mai ușor 
de copite, tiririp, flip, tiririp, flip, şi, nevoie demult uitată, bruscă, oprirea dinain- 
tea unui felinar cu geamuri mânjite, ce-şi tremură flacăra gălbuie ca prinsă de 
` Friguri. In dosul ușei albastre care se confundă aproape cu obloanele prăvăliilor 
acuma închise, sub firma calică în slovă străină, scara strâmtă cu pălimarul de 
brad abia dat la rindea, urcă repede la catul de sus. Gazda, prea greu trezită din 
somn, şleampătă, cu ochi saşii sub laţe unsuroase, deschide odaia. Păturile soioase, 
smalțul ciocnit al ligheanului trântit în colţ pe scăunaș, papuci uriaşi rânjind de 
sub pat, terfeliți de muşterii perindaţi fără alegere, nu îmbie la stat. Birjarul însă, 
grăbit acum când este pe jos, a suit pe umăr geamantanele şi, până a ne desmetici, 
trist ca o nădejde prenditi tiririp, flip, tiririp, flip, bătaia copitelor se şterge 
auzului. 

FEMEILE DIN RUVO 


Duc dansul morţii femei îmbrobodite cu văluri ca gluga pe fruntea strânsă 
în benţile roşii; împletind braţele, duc dansul morţii repede, mai repede nainte, 
urmând fiecare veaina-și, pe însângerate picioare săltând ! 

In negru şi ocru, în roşu şi vânăt, în galben și negru, în vânăt şi roşu, în 
negru şi galben, cu buzele roşii rănind faţa pălită, femei cu văluri pe cap şi mâini 
împletite, îndoaie genunchiul şi dansul morţii îl duc. 
| Dar iată cau prins în lanţul de braţe, tânăr cu pletele negre, un flăcău în 
scurtă şi albă tunică, să-l poarte să doarmă adânc. Cu timbale şi flaute l-au luat 
din tărâmul cu viață, de mână l-au luat ca să-l ducă, pe el, cu faţa arămită în care 
svâcneșşte, cald, al sângelui clocot, să-l ducă să îngheţe ca ele, ca ele să pălească 
de tot... 

femeile în roşu şi vânăt, în ocru și negru, în vânăt şi roșu, l-au prins, verigă, 
în lanţ! 


PORTRET ECHESTRU 


Când Sgnoria din Siena a vrut mulțumire sarate, în mâna maestrului 
Simone penelul l-a pus, iar zugravul de madone şi sfinţi, în dragă voie, s'a lăsat 
cuprins de mândru şi războinic fior: pe condotierul, al oștilor stăpân, a vrut să-l 
închipuie chiar în locul unde a purtat biruinţa. Intre Montemassi şi Sassoforte, 
cetăţile ridicate pe culmi, sfârtecând cu metereze şi turnuri vânătul cerului, printre 
zăplazuri de pari ascuţiţi, păduri încâlcite de lănci și flamuri fluturând pretutin- 
deni, pe Guidoriceio, cel din Fogliano, în perete la viaţă a știut să-l trezească. In 
fâlfâit de postav ce-i acoperă zalele, cu faţa-i cărnoasă din care luminează, volun- 
tar, hotărîrea, călărețul şi calul gătit de război, de sus păşesc în treapăt fălos, pur- 
tându-şi cu semeţie culorile : pe câmp galben, punctat, şir de romburi albastre şi de 
ederă râuri. De altfel, zugravul parcă nici n'are în găvane alt boiu decât albastru 
și galben : cer şi pământ, suflet şi humă... 


GHIBLI 


Se abat asupra Romei vânturi străine ca altădată puhoiul năvălirilor bar- 
bare. Pe nesimţite Scirocco ţi-a sărit în spinare lăsându-se tot mai greu, ţinându-ţi-se 
cu degete lungi și moi de beregată. Când sa întărit bine în locul ales, între ochi 
începe să apese, potrivindu-ți pe ţeastă tichia de plumb, până face din tine ce vrea. 
Din cei veseli, scoate oameni ursuzi ; pe cei blajini îi încruntă ; în fiare preschimbă 
pe cei samavolnici. Scirocco vrăjmăşește numai pe om. Ghibli, duşman al firei în- 
tregi, lucrează pe faţă. Vesteşte dinainte în ce fel își coace, în cuptoarele Africii, 
suflarea pustietoare — tremură acolo văzduhul de pâlcurile fierbinți care, unul 
câte unul, se liberează, luându-și drumul spre mare cu sarcina lui de nisip. Nu-i 
stau împotrivă nici aburii desprinși de pe valuri, nici stăvilare de frunziş. 

Vine Ghibli-ul arzător cu măciuci de crengi smulse în cale. Prada și-o orbeşte 
cu pumni de nisip dibaci asvârliţi în ochi unde stârnește izvorul de lacrămi, în 
dinţi ca să scrâşnească zadarnic. Ajunge Ghibli-ul la Roma. Trâmbiţe războinice îi 
sunt căminele, tobe sălbatece coperișurile din care ştie să scoată un ritm nebun. 
Spărgând geamuri intimidează, şi, după ce a măturat lumea năucită din străzi 
(numai la răspântii, trădătoare, joacă vesel gunoaiele pribege), dă piept cu jan- 
darmii călări, credincioşi aliaţi ai grădinii, care, milităreşte, caută să-l înfrunte. 

Dar el îşi bate joc de biata lor împotrivire omenească trecând pe sub cai, peste 
umeri şi cap, cu un bobârnac şăgalnic doborându-le chipiul, pentru ca, dușman 
nevăzut, să se năpustească asupra copacilor bătrâni la lupte încercați. Dându-și 
crengile mai tinere la spate, cu rădăcinile încârligate ţeapăn înfipte în pământ, 
ei oferă adversarului trunchiul vânjos desgolit. După ce s'a isbit degeaba şuerând, 
vrăjmașul chiamă ajutoare fierbinţi africane şi întrun vâjâii năprasnic, neîncetat, 
repetă atacul. | 

Au ţinut cap şi de astădată copacii — doar câţi-va unchiași cu scorburi gău- 
nioase, smulși din pământul prieten, sau prăvălit cu trosnet grozav. Seara aduce 
armistițiul şi potoleşte, cu puţină răcoare adunată pe la fântânile cu scoici de 
marmoră rece purtate sus de cai marini şi tritoni, setea care a răsucit frunzele 
pălite. Tot ce e tânăr și fraged şi-a pierdut podoaba. Grădina sângerează cu flori de 
azalee, numărându-și vânătăile, albastre corole de cineraria ; ghivecele uriașe tos- 
cane zac pe-o rână golite de plantele răsturnate alături, ce arată rădăcini despuiate. 
Cu portocale și lămâi rostogolite departe i sa păgubit vistieria. Intunerecul vine 
să şteargă vremelnic orice urmă de sbucium, astfel încât oaspeţii Romei, chemaţi 
de stelele mijinde, fără bănuială pot ieşi la plimbare. 


DRUMURI 


Drumuri cu nume de femeie: Appia, Cassia, Tiburtina-Valeria, Ionica... 
M'aţi purtat cu grije de mamă, lin, prin câmpii cu verdeata obosită, învechită de 
toamnă ; prin locuri cu buze sbicite şi crăpate ca după dragostea arzătoare a verii 
de-a lungul mării sătule de laudă, cu valuri somnoroase, domoale; m'aţi urcat 
ameţitor pe creastă de munte ca să-mi așterneţi privelişti sălbatece, sfioase de ochi 
omenești, povârnișuri îmbujorate în asfinţit, micşunele împrăştiate de-o potrivă 
peste unde și cer oțelit şi poştii de măslini cenușii. 

Odată m'aţi dus pe lângă o aşezare mută de morminte rotunde, greoaie, găl- 
buie ; altădată, mi-aţi arătat un popor de femei de piatră cu prunci înfășaţi pe 
braţele ţepene — sute erau, de faţa scrumului, pe jilțuri de piatră ca ele. Mi-ațı 
plimbat dinaintea privirei ulcele ciudate cu chip de fete frumoase, dar triste, cu 
cai și făpturi cu aripi, văpsite în roz de ţintaură. La Ruvo tot vase erau, dar lus- 
truite, cu desenuri roşii, negre şi albe. 

Dar atunci când aţi pornit ca pe şira spinării a coastei ca să întâmpinăm 
peste şei de munte piscuri înalte, mărețe, şi vârfuri cu cetăţi întărite, unde se 
adăpostea norodul de spaima arabilor ce veneau în corăbii repezi pe marea tova- 
răşe ca să răpească robi și averi? Pe urmă ați vrut să coborîm spre târguri dela 
care se întorceau femei oacheșe purtând rochii închise, încreţite la umăr, şorţ por- 
tocaliu şi ştergare verzi. Măgarii duceau coșurile pline, juncanii mugeau, câte un 
purcel guiţa, iar vițeluşii întindeau botul umed jos la pământ, îndărătnici la mers. 
Aţi aşteptat ca la mânăstirea veche să urc. Părea ca din stâncă crescută, de ea 
alipită, cu întreită absidă cărămizie, ştirbită de timp, şi purta cinci turle scunde 
cu ciupercă de ţiglă, de-ai fi zis că e floarea ierburilor sterpe din jur. 

Tu, Appia, într'o noapte cu lună m'ai dus în taină să văd cele două coloane 
de marmoră albă, frumoase ca trupul efebilor goi cu muşchi oţeliți. Am suit niște 
trepte şi marea își ținea răsuflarea ca să nu turbure clipa fără seamăn de dragă. 
Nu ne bănuiau vapoarele mari trase la cheiu, nici submarinele şuie aciuate în port, 
deşi erau aproape. l 

Cassıa, tu mi-ai dat să văd gospodării înfloritoare acolo unde, odată, ursitoa- 
rea galbenă din mlăștini semăna numai friguri şi moarte. Câte opt, zece boi cu 


175 


© BCU Cluj 


coarne întinse trăgeau pașnic brazde adânci. Pe urmă, hangare, ateliere, sbârnâit 
neîncetat de motoare, elic: învârtiie, avioane plecând, avioane săltând până să-şi 
poată curma zborul, un ţinut întreg ocolit de sârmă ghimpată şi sentinele veghind 
pretutindeni. 

Tiburtina-Valeria, n'am să uit încântarea fântânilor din parcul unde m'ai 
oprit după ce împreună Ja Subiaco fusesem. Imi şipoteşte şi acum în auz, îmi joacă 
dinaintea ochilor mărinimoasa irosire de apă ; vie va rămâne amintirea ca să nu 
mai ştiu ce e setea. 

Şi cu Tirrenia ce zi plăcută şi blândă am petrecut! Dela Pisa unde nimic 
nu-i firesc (de aceea în Camposanto zugrăveala trebuie să stăruie că moartea pe 
toți îi ajunge chiar de întârzie când e mai aprig chemată), până la Livorno cu 
portul cel nou, plan uriaș de prefacere, şi mai departe, tot cu marea ne-am luat la 
întrecere : când ea ne cotea înainte, când noi. 

Ce tânără, Ionica, ai fost în avânturile tale ! Cu tine parcă porneam în cer- 
cetare prin loc neumblat şi atât te bucurai şi tu de întovărăşire, încât pe veci ne-am 
legat. | 

Drumuri prietene, pasul abia adastă să vă măsoare din nou, mulţumitor, 
gândul mereu la voi nostalgic se'ntoarce ; când vom putea porni, din nou împreună, 
departe ? 


VILLA D'ESTE o e 


Apa, o cunoaştem potolitoare de sete, plină de binefaceri, dar şi amenințătoare 
când tabără puhoi să rupă zăgazuri — aici însă, nu-i decât desfătare : la Villa d'Este, 
bunica grădinilor baroce, joacă azi apele mari. l l 

Din scoici de tot felul, fuioarele limpezi se despletesc despărțindu-se în şu- 
viţe; din stema florilor de crin, din bărcuțe de piatră, țâşnese vesele vine de apă, 
întrețesându-şi, pe fond de ederă lucioasă, stropii înfloriți. Se adună în jghiaburi 
lungi căptuşite cu mușchi, umbrite de ferigi crescute în voie ; se revarsă, pânză sti- 
cloasă, şi lunecă în cupe uriașe de unde, în chip de şerpi străvezii ridicaţi pe coadă, 
va fluera subţire în văzduh. Cu nou avânt, cascada se împarte să înveselească o 
terasă mai joasă. De-o parte şi de alta o întovărăşesc trepte ca să te poţi bucura, 
şi acolo, de snopi cu spice tremurânde, irizate. 

Chiparoșşi întunecaţi, cei mai vârstnici, zice-se, din toată Italia, răsfăţaţi de 
bura ce-i înconjoară mereu, domină parcul din vale. Folosindu-se de stânca din 
spate, se rotunjeşte amfiteatrul cu statui greoaie, în parte mascate de plante. De 
acolo pleacă trâmba de apă ca să dea năvală dim basin în basin, de-a curmezișul gră- 
dinii, liniştindu-se, în curs lin de oglinzi, către priveliştea îndepărtată a Romei, ui- 
tând de hohotul sgomotos al pornirei. l 

Drept ca un perete fără adâncime, văzute de jos, se înalţă caturile palatului 
spre care întorc pașii alene. Trebuie să plec, dar iau cu mine broboana de apă pe 
mână și o privesc ca pe un giuvaer drag, nestemat. 

MÂINILE 


DE 
GEORGE DUMITRESCU 


Iubesc mâinile caste, 
Credincioase şi bune, 

Care mai ştiu să se'nchii€. 

Iubesc mâinile care mai tes, 
Aerian, semnul crucii, — 

Mâini ce se roagă icoanelor, 
Mâini care cern peste inima mea 
Ticăloasă, 

Zăpezile păcii. 

Pe fiece deget al lor, 

Pe fiece unghie mică, 

Pe orice noiţă, 

Mi-aştern răsuflarea, supus şi pierdut, 
Prăbuşit de evlavie. 


lubitelor mâini, evantai de hulub, 

Cum vă port peste inima mea, 

De departe ! 

In numele Domnului şi-al Sfintei Maria, 
Care vă ţin pe deasupra'ndoelilor, 
Suiţi-vă ruga, în fumul amurgului, 

Şi pentru cel fugărit de blestem, 

Ca de sabia morţii ! 

Cutremurat de neliniști, mă sui pe ruinile mele, 
Scuturat de fiori 

Şi de frig, 

Cu obrazul scăldat de sudori 

Şi de lacrimi — 

Şi strig: 

Care mâini neștiute, ie barbare 
Vor fi lângă mine - 

În ceasul suprem" 

Al apusului, — 

Când eu vă cer doar pe voi, scumpe mâini, 
Cunoscute de mine, 

Cu răcoare și pace, 

De veghe, 

Să-mi închideţi pleoapele 

Umede, 

Să-mi lunecaţi peste frunte, 

Incete, 

Pentru drumul cel ii îndelung, 

Subteran, 

Unde mam să vă văd 

Niciodată ?.. 


PE 


LITANIE 


SR. MANEA 


Mi-e sufletul o stâncă încinsă de căldură 

Şin urmă sfărâmată de 'vânturi şi de ploi; 
Din sfinxul care-alt'dată privea granitic zarea 
Rămas-au doar nisipul şi bulgări aspri, goi. 


O, Doamne! Eşti puternic și mila Fa e mare; 

Indreaptă şi asupră-mi privirea Ta — un ceas — .. 

Şi de nu vrei — O, Doamne — să strângi la loc granitul, 
Oprește sfărâmarea celui ce-a mai rămas. l 

P O E S I I 


aoc DB. - 
VINTILĂ HORIA 


POEM PENTRU DRAGOSTEA NOPȚII 


Auzi cum crește primăvara 'n frunză 
Şi viaţa cum tresare la răscruci | 
Poemul meu de negură și tuci i 
In alt pătrar ar vrea să se ascunză. - 


Răsar lumini clipind dinspre oraș 
Printre copacii 'n proaspete vesminte 
Şi cade seara lopătând cuminte 

Şi gândul meu nu-i poate fi părtaş. 


Un ciob de lună albă stă să iasă 

Ca dintele de lapte din gingie. 

Prin praful cald din noaptea care 'nvie . 
Trec zgomotele lim, ca printr'o plasă. 


Şi paşi tresar pe palida alee ; 

Perechi de 'ndrăgostiţi sărută blând 
Poemul clar al unui singur gând, 

lar noaptea poate e şi ea femee. . 
[i simt molatec braţul cum tresare ` 
Când îmi atinge mâna rezemată 


Şi trupul şui pe banca 'nvecinată 
Cum tremură spre mine 'n înserare. 

Aşteaptă braţul meu să o 'ncovoae 
Şi ca pe-o pradă, lacom s'o desbrace, 
Ca să-și arunce pânzele opace 

Şi să cuprindă lumea ca o ploae. 


PSALM MEDIEVAL 


Din razele goale ce flutură 'n geam 

Albind printre gratii arcatele bolți, 

Dă-mi chipul Tău Doamne și pune-l balsam 
Pe pieptul meu palid zdrobit între colţi. 


Din cuiele aspre vreau sângele ud 

Să-l văd pe podele cum picură cald 

Şi 'n besnă cum cade ritmat să-l aud . 
Ca timpul în ceasul din turnul înalt. 


Adâncul din mine ce picură 'ntr'una 
Adună-l în cupa iertărilor Tale, 

Ca ultimul țipăt, când tremură luna, 
In rai să rodească belşug de petale. 


INCHINARE 


Prin târguri Doamne sufletul mi-alunec 
Şi printre oameni în zadar Te caut, 

Mi-e glasul rupt şi răguşit : un flaut- .: 
Cu sunetul răpus de prea mult cântec. 


Te-aştept prin dimineţi întunecate 

In zgomotul răscrucilor umblate 

Si-am obosit de când Te caut Doamne 

Prin zvon de ierni și prin uscate toamne, . ~ 


Nu vezi, sunt singur și prea greu mi-e scrisul -- 
De-a nu Te fi 'ntâlnit pe nicio cale. 

Dă-mi semn să "'nchin Minunăţiei Tale . l 
Condeiul greu, poemele şi visul. -0 7 0 
Fă-mi glasul drept şi coardele sonore, 
Cuprinde-mi fruntea °n mâini de aurore 


Şi lasă-mă pe albul unei pagini . 
Să mă culeg sfios dintre paragini. 

GEORGE MENIUC 


Noaptea nu-i aceea ce-o vedem. E alta. 
Sălciile despletite lângă râu 

Sunt năframa vântului neogoit 

Care vine şi plânge cu sughiţuri, în ele. 


Satul e numai urma celor plecaţi de-aici. 
Au fost oameni ce-au trăit şi-au murit. 
Viaţa lor s'a destrămat în văzduh ca fumul 
Rămânând căsuţele albe şi goale... 


Cerul nesfârşit e doar oglinda 

Ce "'nfăţişează tainele pământului: 
Sunt osemintele Sciţilor — stelele, 
E comoara lui Dromichete — luna. 


Buzele tale sunt altele..Sunt vii. 

Jarul lor mă sufocă dureros. 

Imbrăţişarea asta nu-i patimă, nu-i iubire : 
Ea germinează tot viitorul omenirii 

BALADĂ ŞI EROISM 


DE 
RADU GYR 


Bogăția sufletească a unui neam se aprinde în aria lu populară. Se fixează 
aici, în această artă, eternităţi de suflet din sufletul Neamului. 

Zăcămintele neliniştilor interioare sau, dimpotrivă, zăcămintele seninătăţilor 
lăuntrice ale poporului, irump la suprafaţă numai în arta lui. 

Prin nimic altceva nu se poate cunoaște mai bine fondul sufletesc al unui 
neam, decât privindu-se atent în această oglindă minunată care e folclorul. Sunt 
popoare cu vieţi sufleteşti adânc interioare, cu trăiri atât de profunde și bogate încât 
nu se lasă uşor descoperite în toată complexitatea lor psihică, în toată gama variată 
a stărilor lor lăuntrice; complexitatea trăirii lor psihice are nevoe de-o altă com- 
plexitate exterioară în care. să se poată răsfrânge integral. Şi acea complexitate ex- 
ternă — cu zeci de cristale şi de aprinderi — e opera de artă. Mărturisirile sufle- 
teşti ale neamului se fac, complecte, numai cântecului, viersului, împletirii unui strai 
şi unui covor, ori smălţuirii unei oale şi încrustării unui lemn... Ciudat duhovnic, — 
această artă populară! Ea primeşte spovedania unui neam întreg, în tot ce spove- 
dania cuprinde mai curat şi mai adânc ca trăire internă, şi, primind-o, o împle- 
teşte cu argint, o topeşte în flăcări mari de curcubeu, şi o aruncă apoi în lume ca pe-o 
pasăre măiastră, ieşită golașe dintrun fund de suflet și suflată cu azur şi pene 
de foc de către buzele cereşti ale Artei. 

O, dacă ați şti câte bogății rupte dinir'un suflet, cât dive cât vis, cât fior 
sau cât uriaş cântec interior, stau concentrate, ascunse, sintetizate, întrun singur 
chenar de chilim românesc, în singura unduire a liniei unei amfore latine, întrun 
singur stih de doină legănată, în singura înflorire a troiţelor noastre, pe drum pră- 
fuit de ţară... i 

Marele poet persan Omar Kayiam, privind un urcior de lut, vedea, în argila 
lui, însăși arcuirea unui braţ de îndrăgostit, rămasă întipărită în pământ. 

Cine ştie dacă nu chiar aceasta fusese şi intenţia olarului popular: să cânte 
în lut îmbrăţișarea îndrăgostitului şi s'o dăruiască lumii, ascunsă în rotunjirea, a- 
proape umană, a unui braţ de urcior... 

Cine ştie câte taine nu îngroapă mâinile. meşterului . anonim în smăl- 
juirea unei guri de oală, a unui stih pribeag, ori în zugrăvirea ochilor unei vechi 
icoane pe zidurile bisericilor rurale... 

Dar nu numai sufletul fiecărui meşter popular, luat în parte, îşi cântă adân- 
cimile în frântura de artă pe care o migăleşte, ci umbre şi luminişuri din sufletul 

unui neam întreg irump în misterul artei. naționale, o colorează, îi suflă duh, o în- 
iejuesc, imprimându-i, totodată, un specific etnic şi altul spiritual. 

Să luăm, de pildă, sufletul oltenesc în arta pia a Veacurile l-au străzi, 
lumină și vis, în scoarțe şi chilimuri, i-au unduit neliniștile în doină, l-au isbucnit 
în vechea arhitectură, l-au înălțat, pe la răspânitii, în braţele de rugă ale troiţelor. 

Pecetiile lui în arta populară sunt: volbură și visătorie, năvală şi alean, vigoare 
şi iângă, freamăt și leneşe melancolie, îngândurare şi răsvrătire... 

Clătinând azururi între isbucnirea ca o spinare de mistreţ; şi cântecul limpede 
cu tristeţi domoale, acest specific sufletesc sudează, într'o valoare nouă, — de con- 
ținut intern şi de relief — într'un inedit plin de încântare, luminișurile cu sobrie- 
tatea, energiile dinamice cu dorul şi visul, elanul cu melancoliile, decorativul cu 
substanţa spirituală. A 
| Acest specific sufletesc oltean, luat însă pe plan istoric, a avut. o minunată 
sinteză în răscoala lui Tudor. 

Pandurii n'au fost numai o răsvrătire şi o dinamică. Dar şi un freamăt de 
largă poezie. O sinteză de eroică şi vis. Un cântec şi o vitejie. 

La fel, în romantica Jianului și a haiducilor olteni... 

_ Pe plan estetic, cea mai măiastră sinteză a specificului sufletesc oltean e doina. 
Doina de pe Oli sau de pe Jiu. i 

Tumult şi tristeți. Fierberi de suflet cu ape înstelate, vârtejuri şi dor.. Mai 
ales, dor. Melancolii adânci, aplecate ca nişte ceruri suferinde peste văi care visează. 

Dacă trecem la arhitectura bisericească veche din Oltenia, vedem că o serie de 
hiserici oltenești fixează tipuri şi caracteristici arhitecturale. Astfel, Biserica Mare a 
Mânăstirii Cozia, tip Mircea-cel-Bătrân, cu planul ei ca un mare trifoi de piatră şi 
cu crinul turlei pe naos, a. fost sursă de inspiraţie pentru arhitectura celei. mai mari 
părți a bisericilor de „vechiul stil” din al XVI-lea veac. .. . 

Biserica Sf. Dumitru (vechiu) din Craiova, cu tipul ei ansni 
biserica — trifoi cu 'o turlă — a Arnotei; biserica Mânăstirii Gura-Motrului, din 
Mehedinți, cu cele trei turle; biserica Schitului Cornet „din Vâlcea, cu clopotnița: 
ei urcată pe pronaos, ca să se uite în zare; biserica Strehaia-Mehedinţi, — ancorează 
personalităţi arhitectonice şi înscriu în spiritualitatea plasticei bisericeşti specificul 
sufletesc oltean: avântul, luminozitatea, tradiţia, pe care le păstrează. şi atunci când, 
în secolul al XVIl-a, influențele străine duc spre decadență arhitectura moldo- 
venească. ` 

_Dârzenia sufletului oltean a pus, în ele, o rezistență de tradiție și o indi 
de”trunte înaltă, iluminată Dar nu numai atât. Trebue subliniată şi acea majestate 
a elevației şi a eroicului din specificul spiritual oltenesc, prinsă, uneori, în simboluri 
arhitecturale cum sunt, de pildă, acvilele cu două capete ale lui Mircea Basarab, 
deschise pentru sbor înalt, în ciuda pietrei în care le sunt turnate aripile, de-asupra 
arcului câtorva ferestre dela biserica Mânăstirii Cozia... Şi fiindcă este vorba de 
sufletul oltean şi de personalitatea lui în arhitectură, amintesc acum minunatele 
cule. Cula veche, cu înfăţişare boerească şi gravă... Suită ca o cetate, întristând 
pridvor ca o poveste veche. printre coloane de piatră. Elevaţie, dar şi rară sobrietate. 
Tristeţe, dar şi energie. O culă oltenească e, pentru mine, ca un sunet adânc de 
orgă sau ca o rezonanţă gravă de poem epic... 

Călătorim, mai departe, în arta ornamentaţiei în lemn. Mă gândesc la melan- 
coliile troiţelor de pe toate drumurile fostei Bănii. Troiţele olteneşti înalță braţe ru- 
gătoare spre luceafăr sau visează îngândurate ca o doină ridicată în picioare: Sunt, 
rând pe rând, avânturi, elegii, vis... 


i 

O mare poezie oltenească respiră, însă, pe scoarțe şi chilimuri. Curcubee se 
aprind, se potolesc, se întunecă. Energia roșului se îmbină cu lingoarea de visătorie a 
galbenului, cu doina haiducească a verdelui întunecat de codru. In Dolj, scoarţele 
adorm pe margini flori mari care se înşiră cu pauze de frunze între ele. Pe o a doua 
margine sau chenar al scoarţei, tresar, mirate, mici figuri geometrice, pentru ca, la 
mijlocul ţesăturii, printre frunze, flori sau mlădieri de spice, să fâlfâe, câteodată, 
umbre sau lumini de pasări care se desfac în sbor sau tânjesc triste, — iar e alteori 
raze de peşti de basm. 

Acesta e chilimul oltenesc: când vivacitate, incendiu, când potolire şi stingere 
de largi melancolii, ori haiducească evocare de lunci albastre. Vigoare şi nesaţ de 
vis, ca'n balada veche şuerată în codrul Sarului, ori elegie, rafinament şi suavitate 
ca în legenda de mărgăritar a „Domnului de rouă”. 

Specific oltenesc? Evoc poezia cioarecilor, tuslugilor şi ipingelei pandureșşti, 
cu armonii de alb şi negru. Întreaga răscoală şi romantică a Domnului Tudor sinte- 
tizate într'un costum gorjan lucrat cu artă. 

Şi, alături, frumuseţea calmă de amurg stropit cu flori mari, a vâlnicului... 

Duhul Olteniei, cu marile lui aprinderi şi cu umbrele lui de dor şi tristeţe, 
trece în toate aceste manifestări de artă populară, imprimându-le un specific sufle- 
tesc ţâşnit din vâlvori şi amurguri interioare, din alean, tristeţe, dor şi vitejie hai- 
ducă. Tot acest specific se răstoarnă apoi în doine şi balade bătrânești... 

Am cules, dinadins, pilde dintr'un specific sufletesc regional ţesut în artă, 
tocmai pentru a vă lăsa să vă închipuiţi cât de puternic poate isbucni în creaţiunea 
populară un specific şi mai limpede conturat decât cel regional — şi anume operis 
ficul spiritual al unui neam. 

Fireşte, dintre toate manifestările artistice populare unde se reliefează un 
astfel de specific etnic spiritualizat, poezia este aceia care-l poate cuprinde întrun 
cadru mai larg şi care-i poate evidenția și adâncimile şi complexitatea şi verticala 
sufletească precisă. Dece? Fiindcă poezia reuneşte în ea însăşi şi pe celelalte arte. Aici 
se întâlnesc fiorul cald al sensibilităţii lirice, cu simetria arhitecturală, cu cromatica 
tehnicii plastice — adusă în decorativ, imagini şi cuvinte — şi cu armonia stărilor 
muzicale. Atât de complexă, prin urmare, poezia cuprinde şi o bogăţie sufletească 
mult mai plină. 

lar dintre toate sotiile poetice, balada mi se pare cea mai înicăpă toare 
pentru profunzimile sufleteşti ale unui neam. 

In doina noastră, sau în alte producţii lirice populare de aiurea, se închide 
exclusiv sensibilitatea unui suflet. În baladă, sufletul aduce cu el, pe lângă afec- 
livitate, funcțiuni de inteleciualitate — reprezentările și imaginaţia — cât și ener- 
gia voliţiunii. 

Sublimate în poezie, afectivitatea devine lirism pur; reprezentările şi ima- 
ginaţia devin dinamică epică, iar energia volitivă devine conflict dramatic. Balada, 
din aceste elemente trăește... : 

In balada populară, sufletul neamului își aprinde nu numai sensibilitatea; 
dar el îşi retrăește, adeseori, aici, amintirile de sbucium şi restriște sau de înălţare 
şi de vitejie, desprinse de veac. Trecutul neamului, devenit zăcământ sufletesc, îşi 
oglindește simbolic în baladă fie aspiraţiile, fie mucenicia, fie lungile lui cutremure 
de hbiruinţă, fie lacrimile şi rănile lui. 

lar lângă aceste amintiri, sensibilizate, plasticizate şi dnboiat sepia 
energia unei atitudini ori a unui conflict cu geneză epică şi dramatică. 

Să privim, de pildă, balada franceză medievală. 

Reprezentative şi pentru fenomenul artistic şi pentru relieful sufletului na- 
țional francez din acele veacuri, sunt cu deosebire acele „chansons de geste” din 
eclul carolingian care depăşesc cu mult, sub raportul specificului etnic, celelalte 
două cicluri epice contemporane: „cycle de la Table ronde” şi „eyele d! Alexandre; , 
cu infiltraţii de motive streine în ele. 

In faimoasele „chansons de geste”, peste care se ridică, dominantă, cunoscuta 

„Chanson de Roland”, sufletul francez eroic din evul mediu își răsfrânge toate 
vâlorile: vitejia, noblețea, mistica religioasă. 
l Eroii din „cântecul lui Roland” au nu numai o trăire epică, alta dramatică, 
„ar alta sufletească individuală. Ci ei închid, în acelaş timp, şi o combustiune sufle- 
tească mai generală, simbolică aş putea spune. In ei trăesc stări sau sentimente 
simbolice, fiecare întruchipând plastic una din ele, una din bucățile incandescente 
ale marelui suflet francez medieval. 

Am pomenit de-o anumită potenjă simbolică a fiecărui erou, luat în parte. 
Inir adevăr, fiecare devine reprezentativ pentru un anume conţinut sufletesc care 
este nu numai al eroului, privit individual, ci, mai ales, al Naţiei care se reflectă în el. 

Astfel, întreaga lranţă medievală, eroică şi creştină, se răsfrânge în eroii din 
această faimoasă „Chanson de Roland”. 

In Carol-cel-Mare trăesc noblețea, generozitatea, virtutea creştină, înţelep- 
ciunea. 

In Olivier: cavalerismul, prietenia, dar şi sobrietatea prudenţei. 

In Arhiepiscopul Turpin: creştinismul francez combatant. 

În Roland: pasiunea eroismului, credinţa paladină pentru Suveran, onoarea. 

„Cântecul lui Roland” concentrează, așa dar, întreg aspectul sufletesc francez, 
oglindit în apărarea legendară dela Roncevaux. N 

Sub un cer mult mai sumbru, fără luminozităţi latine, epopeea germană în- 
scrie în „Nibelungenlied“ configurația unui suflet nordic cu vuete adânci de pă- 
duri, cu dispoziţie spre legenda gravă şi întunecoasă, cu un fantastic desprins din 
iantasticul sobru şi înorat al Vikingilor scandinavi, cu o mistică tot pe atât de gravă 
şi cu patimi frământate profund interior şi apoi răbufnite tumuliuos. 

Hagen Tronje, ucigaşul lui Siegfrid, şi Kriemhilda, răzbunătoarea lui Siegfrid, 
rămân exponenții acestui suflet nordic realizat în baladă. 

La rândul ei, balada populară slavă, prin ceiace are ea mai reprezentantiv — 
balada veche jugoslavă — nu este decât reflexul normal şi fidel al unui trecut de 
vitejie şi însângerare, şi al unui suflet național cu trăire de eroism tragic. 

Impărțite în mai multe cicluri, vechile balade populare sârbești aduc însă 
aceiași structură sufletească. 

Fie în ciclurile Brancovicilor, T ârnoevicilor, al Liberării Muntenegrului, al 
Liberării Serbiei, fie în ciclul Kossovei, fie în cântecele de vitejie numite „junacke 
pesme” — în care figura dominantă e aceia a lui Marcu Crăișorul — fie în ciclul 
domestic, fie în ciclul haiducesc — unde se ivește chipul bătrânului haiduc Novak, — 
pretutindeni stărue o gravitate apăsătoare de cer autumnal, pretutindeni sună orga 
unui suflet gemând din tragicul lui. Un suflet, complet diferențiat de seninătatea 
sufletului din balada românească, unde chiar moartea se dizolvă şi se strălimpe- 
zeşte în azur, ca în „Mioriţa”, de pildă. 

Spiritul jugoslav în epica populară este tragic şi maestos, vibrant şi posomorit, 
eroic şi mistic. El pare o alternanță de triste zăpezi şi de mantii de doliu. Lumini- 
şurile sufleteşti sunt rare. Ele apar uneori în subordonatele lirice și alegorice ale 
cântecului epic, dar şi atunci au zâmbete triste, durute.... 

Istoricii noştri literari întreprind o goană nebună după „motive camune“ în 
epica populară. balcanică .și europeană, ca să stabilească analogii între. balada 
noastră. și cântecul epic străin. Sunt adunate, cu virtuozitate şi grije, mai ales. „mo- 
tive comune“ din eposul sârb, pentru a fi comparate cu elementele epice ale bala- 
dei româneşti. Firește, nu voi tăgădui nici existenţa -unor. înrudiri . de inspiraţie 
epică şi nici existența unei circulații de motive — de subiecte. sau. fabulații — în 
aceste două eposuri populare. , | 

Imi voi arăta, însă, surprinderea că ennd literan, preocupați atâta de 
„analogii“ şi „motive“ folclorice, neglijează, în schimb, cu desăvârşire, fondul - 
psihic ale acestor două  eposuri. Adică, însăşi reflecţia sufletului național, cu 
elementele lui fundamentale și cu personalitatea lui. Căci sunt imense deosebiri, 
de atitudini, de trăiri şi de tonalitate, între cele două suflete care- şi capia, fie- 
care, expresia proprie în artă... f bow îi 

Tată câteva aspecte n din balada jugoslavă, aşa cum se desprind din 
ese A, Balotă şi de mine, 

Culeasă din „ciclul domestic“ al epicii populare sârbe, balada intitulată 
„Nunta lui Milici Flămurarul” mi se pare reprezentativă pentru structura sulletească 4 
tragică și sumbră. n dai a j 

Un tânăr stegar crăese, Milici Flămurarul, se duce să-şi ia nevastă. Alege l 
pe ultima fată a lui Vida Maricici, — celelalte api muriseră sub osânda unei 
soarte cumplite. 

Alaiul de nuntă bọeresc, cu mirii la mijloc, pleacă spre fnutirile ginerelui. 

„Pe. drum, în creerul munților, groaznica soartă a celorlalte opt surori ajunge 
şi pe tânăra mireasă. Fruntea îi dogoare, tâmplele îi svâcnesc, şi, când nuntaşii-o 
pcgoară de pe cal și o așează pe pajiştea fragedă, mireasa îşi dă sufletul. Lăcri- 
mând, nuntaşii îi sapă mormânt, cu săbiile lor, chiar în vârful muntelui... Mirele; 
nebun de durere, ajunge la conacul maicii sale, înaintea alaiului cernit. 

Şi cum ajunge, se lungeşte în patul alb de mire; dar abia atinge așternutul, 
şi moare, de inimă rea. La venirea lor, nuntașii cerniţi îi cioplesc raclă cu săbiile lor 
şi-l îngroapă în asfinţitul soarelui... 

Singură, năpăstuită maică se tângue precum o cucuvea. Își tae Dieu cu o 
custură, şi şi-l anină — şuviţe de doliu — de aracii viei. În zorii dimineţii şi în a- 
murgul serii, ea roagă soarele să-i reîntoarcă nora şi feciorul... lar plânsul ei de 
bufniţă buimacă răsună în pustietate. | a sai 

Fondul întunecat al acestei balade este evident. 

Cu o atmosferă mai cenuşie, de un tragic şi mai sumbru încă, se prezintă 
„Maica Jugovicilor“, din ciclul eroic al „Kossovei”. 

Bătrâna maică a Jugovicilor şi-a trimes în luptă, la Kossova, pe cei nouă 
feciori și pe bătrânul ei soţ, Jug Bogdan. Toţi cad în măcelul de pe câmpia Mierlei. 
Maica Jugovicilor cere Domnului aripi de uliu și se duce, noaptea, la crâncenul 
loc al morţii vitejeşti. Adună cele nouă lăncii rămase, cei nouă şoimi de vânătoare ai 
feciorilor ucişi, cei nouă zăvoi fără stăpâni, ia, dârză, de căpăstru, pe cei nouă ar- 
măsari, şi se întoarce, fără o lacrimă, la conac. Ii ies înainte, bocindu-se amarnic, 
cele nouă văduve şi cei nouă bieţi orfani. 

Dar bătrâna maică stă: dârză în suferinţa ei. De sub pleoape, - nici o la- 


crimă nu-i curge. 
În miez târziu de noile; calul celui mai mare dintre feciorii morţi, nechează 


*) „Eposul jugoslav“, Convorbiri literare, 1936. 

lugubru. Îşi cheamă jalnic, stăpânul. Maica stărue în neclintirea ei. Dar în zorii 
cenușii ai zilei, vin în n sbor: doi corbi de. smoală, cu aripi însângerate și cu. pacii) 
plin de spumă. cui --- P kp g 
Ei aduc o mână de voinic şi, gronna o lasă să cadă pe genunchii 
bătrânei maici. pi 7 
Bătrâna o ia, o priveşte lung, si -cheamă .pe nora cea . mare — soția lui Da- 
mian, cel mai iubit dintre feciori — să recunoască mâria. ' . 
După inelul de aur rămas în deget, mâna e recunoscută : este a lui Damian... 
Acum, bătrâna maică o desi cu șoapte line, cu bocet stins: 


Mâna mea, tu verdele meu măr, . 
pomişorul meu cel tânăr, — unde 

ai crescut, şi unde — ai fost cules?: 
Răsărişi în poala maichii tale 

și la Kossova, pe câmp, mi te-a cules... 


Ca un copac fulgerat, maica Jugovicilor — care până aci păruse neînfricată 
— se prăbușește de jale, după ai săi cei nouă jugovici porniţi la. măcel în i ARIEL e 
cu bătrânul Jug-Bogdan. i 


“Am expus, intenționat, filonul narativ al. acestor balade, pentru a fasa să se des- 
prindă de-aici atmosfera generală, tonalitatea, substanţa situaţiilor și eroilor. 

Structura epică, precum şi cadrul acestor două balade sunt profund tragice. 

In cea de-a-doua baladă, aţi putut întâlni chiar elemente de macabru, hie 

înțeles transfigurat estetic. i l a 


In spatele arhitecturii epice, se lămureşte, Í în acelaș timp, adevărata tonalitate 
a “sufletului naţional jugoslav. O tonalitate tragică, întunecată, ajungând alteori 
pe culmi de patetism. de răscolitoare frumuseţe. Străfunduri mistice nu lipsesc cli- 
matului tragic. In ce priveşte atitudinea acestui suflet în fața morții se vede că ea 
este dramatică, tulburătoare, profund cufundată în neliniști cenușii, în sbucium. 

Chiar în balada haiducească jugoslavă, stăpânește climatul psihic întune- 
cat, aproape mohorit, lipsit de luminișul verde al iureşului din balada noastră 
haiducească. 

Şi, fiindcă a venit din nou vorba despre E popular românesc, îmi i repet 
afirmaţia că aici, poate numai aici, pot fi descoperite adevăratele fundamente ale 
sufletului nostru autohton. 

Bogată şi variată este această baladă. Potecile ei sunt nenumărate, dar toate 
duc în luminişuri mari cu verzi cupole de cer arcuite de-asupra. 

În număr de patru sunt însă baladele adânc reprezay pentru sufletul 
etnic românesc. | 

In -acestea patru aflăm toate aprinderile, toate irizările, — întreaga verti- 
cală a elevaţiunii noastre spirituale în poezie. Ele sunt : „Mioriţa“, „Legenda mâ- 
năstirii Curtea-de-Angeș“, „Corbea“ şi „Tama Alimoş". i 

„Miorița“ — reprezentativă pentru atitudinea ‘sufletească în faja morții; 

„Legenda Argeşului“ sau „Meşterul Manole“, — re pezeutataă penti ati- 
tudinea jertfei ; 

„Corbea“, — reprezentativă pentru spital ja laadă ; 

„Toma Alimoş“ — reprezentativă pentru atitudinea față de mișelie, de trădare, 

Cunoaşteţi cu toţii tematica „Mioriţii“. . 

„Mioriţa-lae”, oaia năzdrăvană, își vesteşte stăpânul „că lapus de soare, 

va să mi-l omoare“, „baciul ungurean şi cu cel vrâncean“. Ciobanul nu reacționează 
prin groază de moarte, nici măcar prin încercarea de-a se apăra. El e gata să pri- 
mească moartea, sus, „pe-o gură de rai“, — într'o mare seninătate lăunirică. Mai 
mult : o așteaptă ca într'o sărbătoare. Ca pe „o fată de crai“, ca pe „o mireasă“... 
Trecerea în moarte devine taină nupţială. Nunta cu moartea... La nunia aceasta 
de basm și de salir. participă, alegoric, întreaga natură. Înalte seninătăți se bol- 
tesc peste albastrele ei inele. 


Preoţi, munţii mari, 
Păsări lăutari, 
Păsărele mii 

Și stele făclii... 


Spuneţi, aţi mai întâlnit o astfel de seninătate sufletească, în faţa morţii, și 
în alte balade străine ? Nu, sigur că nu... 

Moartea tinerei mirese din „Nunta lui Milici Flămurarul” — balada ju- 
goslavă — e de un tragic răscolitor. Atitudinea faţă de moarte din balada „Maica 
Jugovicilor“ conţine chiar elemente de macabru. 

În eposul german, în „Nibelungenlied“, moartea lui Siegifrid e cumplită, 
» — învăluită şi ea într'o atmosferă de tragic: însulițat în umăr, pe la spate, în 
clipa când se pleacă peste şipotul unui isvor. 

Insăşi moartea lui Roland „din celebra „chanson de geste“ franceză, cu 
toată atmosfera de eroism şi de mistică creştină, se adumbreşte o clipă, primind 
în ea o lacrimă şi o convulsie sufletească. Roland moare eroic, cu faţa întoarsă 
„Vers la gent païenne“, ca un biruitor, acoperind cu trupul spada sa Durandal și 
cornul de ivoriu; moare ca un bun vasal creştin, întinzând mănuşa sa dreaptă spre 
Dumnezeu în semn de iertare şi pocăindu-se... dar, brusc, își aduce aminte îna- - 
inte de a muri, de meleagurile sale, de tot ce i-a fost drag, şi viteazul paladin 
lăcrimează... Seninătatea eroică se frânge aici, întristarea se arcueşte de-asupra ei : 

Roland a plâns... 

In schimb, nici o adumbrire nu pogoară peste fruntea limpede a ciobanului 
„Mioriţii“ ; în adâncă împăcare cu soarta, netulburai o singură clipă, ei se pre- 
găteşte pentru marele ceremonial de azur: cununia cu moartea. 

Această desăvârşită seninătate de suflet în faţa morţii, are, fără îndoială, 
o geneză tracică. Ea oglindește ceremonialul dacic al intrării în fericirea morții. 

„Legenda Argeșului“, sau „Meşterul Manole“, aduce o altă stare de seni- 
riătate sufletească : seninătatea. jertfei. 

Iscusitul meșter trebue să sfârșească opera de artă: mânăstirea. Zidurile 
ridicate cu trudă în timpul zilei, se surpă însă noaptea. Visul îi arată meșterului 
Manea cumplitul preţ al izbăvirii ciudatei ctitorii. Ca opera să dureze, ea trebue 
răscumpărată cu cea mai mare jertfă : jertfa soției iubite. 

Intâi, meșterul şovăe. Pe urmă, ia grava hotărîre. O va zidi în temelie. 
Işi zăvoreşte în el plânsul şi suferinţa. Jertfa e enormă. Totuşi, în faţa ei Manole 
încearcă să zâmbească... Nici o cută de întunerec nu-i brăzdează obrazul : 


Mândra-şi săruta, — Stai mândruţa mea, 
In brațe-o lua, Nu te speria, . 
Pe schele-o urca, Că vrem să glumim 
Pe zid o punea = Şi să te zidim... 


Și, glumind, zicea : 

-:::: Tar când: tânga femeiei răsbate din zid, „Manole, Manole, meştere Manole, 
zidul rău mă strânge...“ zidarul nu şovăe : 


Iar Manea tăcea 
Şi mereu zidea, 
Zidul se suia 

Şi o cuprindea... 


Şi jertfa creşte cu atât mai uriașă, cu cât înăbușe, în suflet, învâlvorata 
suferință umană. Suferinta se sublimează; în ascensiunea ei spre jertfă, se epu- 
rează, se sfințește cu cer. Şi jertfa, deşi înălțată din cumplită suferință, capătă 
pe tâmplele ei un cearcăn albastru de seninătate, de martiriu luminat... 

Baladele noastre haiduceşti deschid, la rândul lor, tot o luminozitate de su- 
flet : eroismul senin al haiduciei. 

Și nu e, fireşte, o simplă întâmplare că ele au drept cadru, foarte adesea, 
aurăria verde a codrului de munte. E însuş cadrul care le convine. Romantica 
codrului se sparge în numeroase luminişuri clasice.  Eroismul haiduc creşte aici 
perpendicular pe veacul străbun frământat de ASUpEI ingenunchiat de robie 
străină, 

Haiducia baladei noastre naţionale are două detesiiimătiee : a) cea frecventă 

şi în balada haiducească slavă, adică reacția, răsvrătirea împotriva veneticismului 
cutropitor — fanariot şi ciocoesc, la noi, musulman la jugoslavi — și, b) alta strict 
proprie sufletului nostru românesc : haiducismul gratuit, — haiducia pentru hai- 
ducie, adică convertirea la viața haiducească exclusiv pentru marea frumuseţe 
eroică, sub înalte limpezimi, a acestei vieţi haiduceșşti. 
Figurile eroice haiduceşti din eposul nostru popular nu seamănă cu fi- 
gurile haiducești din baladele străine, din cea jugoslavă de pildă. Figura hai- 
ducească română e senină: şi Jianu, şi Corbea şi Mihu Copilu şi chiar Toma 
Alimoş, cu toată atitudinea-i ultimă de răzbunare. 

Figura haiducească sârbă — aceia a lui Novak, de exemplu, — e încruntată, 
posomorîtă chiar... Haiducia sârbă irumpe numai din dorul crunt de răzbunare, 
de pedepsire a unei fără de legi, din răsmerița împotriva unei stăpâniri păgâne. 

Haiducia românească țâşneşte, adesea ori, din dragostea pentru codrul verde, 
pentru nopţile de gustar cu lună uriașă cât o vatră de argint, pentru frăţescul le- 
ământ cu camarazii de flintă și de pribegie. 

" De-aici, sentimentul nostru de largă simpatie pentru haiducii. noștri, sau 
alare de compasiune ori de revoltă în faţa pătimirilor şi martirizării lor, când 
sunt svârliţi în temniţă, înconjurați de potere sau trimeşi la ştreang. „lancu Jianu“ U 
e reprezentativ, din acest punct de vedere. 

Seninătatea eroismului haiducesc se conservă chiar în clipele de nedreaptă 
ispășire, de osândă, de grea zăcere în lanţuri, pentru vini născocite ori pentru 
nobile păcate și îndrăsneli. Balada „Corbea“ e prototipul acestei atitudini hai- 
ducești.., l l 
DIGI bu Debi o. Li -De ce-mi zace Corbea 'ñchis -` 

as ` In temniță la Opriş? 
Pentru-un paloș fermecat . - 


Şi cu aur ferecat, 
De nu ştiu cine furat... 


Pentru o vină imaginară,  Corbea ispăşeşte. Pedeapsa lui se proectează pe 
veac. Anii grei trec fără să-i clintească sufletul. Barba îi prinde rădăcini în les- 

pedea temniţei ; năpârcile, pe care le-a găsit aici subţiri ca ăcele, au crescut acum 
cât nişte grinzi... Măicuţa îl boceşte la zăbrele.... Dar sufletul. eroic al lui Corbea 
nu se îniunecă... l 

Am prezentat trei atitudini de mare seninătate lăuntrică, reprezentative 
alái pentru balada noastră populară, cât şi pentru sufletul autohton : moartea, 
tertia, haiducia. în d E e 

Eu identific în aceste atitudini de seninătate interioară : luminozitatea 
latină și eroismul mistic, deschis tot spre lumină, al fondului tracic. E 

Intro singură baladă, atitudinea de seninătate se tulbură, cutremurată. In 
balada „Toma Alimoş“. 


Balada începe într'un'cadru de albastră lumină: 


Foicica fagului Mare la sfat 


_La poalele muntelui, Și viteaz cum. na mai stat. ` 
Muntelui pleșuvului, . Şade Toma tolănit 
„In mijlocul câmpului, .: , Şi cu murgul priponit 
| La puțul porumbului, | `: In pripoane de argint, 
` Pe câmpia verde, *ntinsă, Şi mănâncă frumușel,: 
Şi de cetine cuprinsă, Şi bea vin din burduşel Și 
Şade Toma Alimoș ie Şi grăește în astfel: - 
zi Haiduc din 'Țara-de-Jos; .. -. — Inchinar'aş şi wam cui, rao i E 
-x Nalt la stat = _Inchinaraş murgului... 
pi. Seninătatea se „menţine chiar la ivirea personagiulu, duşmănos — . Manea 


+ „Manea slutul şi urâtul, Manea, grosul şi-arțăgosul”,. — care-l urăşte de moarte 
pe Toma Alimoș... 

„Toma îl paieapini însă voios, cu suflet deschis şi drept, cu vorbe frățești 
pe gură, , o i a 
"Manea îi caută vină: mT podea Tii sa 


“Pe la mine ce-ai cătat? 

` Copile ` mi-ai înşelat 
ps SI E: . -Florile mi le-ai călcat, 
E `. Apele mi-ai tulburat, 
i E IE II MR: i Livezi verzi mi-ai încurcat .. 


Toma amade şi imp olt ca să-i  stămpere „mânia“, îi întinde: plosca de vin. 
“De-acum, negurile s se “strâng peste fruntea acestei balade... Manea mişelnicul, 
Manea trădătorul, i ; 


„stânga “şi mtimdea i Maţele i le vărsa,: i 


să ia plosca şi să bea, a Ri pe cal. încăleca 
F Iar cu dreapta ce- -mi făcea? „Și fugea, nene, fugea, 


dn “Palos mic că.răsucea, © Vitejia cu, fuga... 
‘- Pântecele i-atingea, | : 





Seninătatea lui Toma Alimoş, se întunecă.: Sufletul lui se încurcă de fulgere 
împotriva lașului „viteaz ca o muere“. Își adună matele, se încinge peste pântec cu 
brâu lat, se asvârle în şea şi porneşte în urmărirea ucigașului : 


Maneo, Maneo, fiară rea,. :--: 
 „Vitejia ți- -e fuga, 

= Că de mai junghiat hopeşte | 
i ‘Mi-ai fugit ` şi mişeleşte..... - ae 

Când îl ajunge, îi şi retează, de-a călare, capul. Mişelia e pedepsită. Răz- 
bunarea s'a descărcat ca o furtună de vară. Trăsnetul gestului a căzut... Şi-admira- 
bilă încheere de cadru — furtuna sufletului se risipește şi aceiași seninătate de 
la început revine. Cerul se limpezeşte din nou, cu toate că ceasul morții soseşte 
şi pentru Toma Alimoș. Toma moare, dar precum şi în „Mioriţa“, ora morţii e de 
azur. Alegoria finală din „Mioriţa“ apare şi aici: natura participă, senină, la această 
sfântă taină cerească : 

Ulmi şi brazi se clătinau, 
fagi și paltini se plecau 
fruntea de i-o sărutau 
mâna de i-o sărutau... 


Şi totul sfârşeşte luminos ca o catapeteasmă de cer... 

E pentru prima dată că în balada românească intervine „atât de precis, de 
viguros, pedepsirea mişeliei... Neamul întreg pune o pecetie roşie pe gestul trădă- 
torului Manea. 

Toate trădările care au umilit şi au îngenunchiat sufletul neamului, — toate 
trădările care au  troznit ciolanele lui Horia, pe roată, care l-au sfârtecat, pe la. 
spate, pe Tudor Vladimirescu și l-au vândut pe Jianu şi pe atâţia alții, — sunt răz- 
bunate — pe plan estetic — printr'o singură baladă, unde sufletul neamului se 
aprinde greu ca un hanger şi-şi face dreptate prin mâna lui Toma Alimoș... 

Insăşi moartea ciobanului „Mioriţii“ pare acum răzbunată. 

Trădătorii „baciul ungurean şi cu cel vrâncean“ iertaţi în larga seninătate a 
ciobanului care acceptă cununia cu moartea, — ispășesc abia aici, simbolic, prin 
pedepsirea lui Manea trădătorul... 

Chipul trădătorului din balada străină : 

— Ganelon („La Chanson de Roland”). 

— Hagen Tronje („„Niebelungen lied”) ; - 

— Vuk Brancovici („Eposul jugoslav“); -> - 
se intâlnesc, în balada noastră, cu chipul lui Manea „fiară rea“. 

Cu vremelnicie de ropot de grindină, furtuna unui moment sufletesc a 
trecut peste vârfurile de lumină ale sufletului baladei româneşti, sprijinit de cer 
cu o creastă de parâng... Şi aprinderi mari de seninătăţi aureolează aceiași înaltă 
seninătate, întâlnită fie în faţa morţii, fie în faţa jertfei, fie în haiducie... 

Eroismul senin, luminozitatea sufletească, iată fundamentul spiritualităţii 
românești în balada populară. 


Concentrând în focarele ei incandescenţa de albăstrimi înalte a sufletului 
nostru 6tnic, balada populară românească își are sistemul ei solar. Sar putea spune 
că o generaţie eroică gravitează în orbitele acestei balade. Inir'adevăr, tinereţea 
ncastră se recunoaște numai în două mari oglinzi : în ideile lui Eminescu şi în su- 
Fletul baladei populare. E vorba de sufletul eposului eroic, cu atitudinile lui senine 
din „Miorița“, „Meşterul Manole“, „Corbea“ şi „Toma Alimoș“. 

Trăim sub cearcănul de flacări al baladei. Descălecăm, cu sufletul, din ea. 
Dar nu pe plan abstract de formule, de livrese. Ci pe un plan fosforescent de viaţă, 
-- pe planul trăirii autentice, 

A DOUA CĂLĂTORIE 
OVID Fuia | 


Spre toate vânturile, spre zarea. tristă şi verde, 

Mistuiţi de doruri, ca orbii, trecem prin lume, 

Ne șoptim în palme, acum, când dragostea ne pierde 
Şi'n liniştea orelor ne mai strigăm pe nume. 


Câte-odată, unul din noi tresare şi priveşte — 
-= Drept convoiu n'avem, nici pasăre, nici câini 
Cum seva umilă spre ceruri, limpede creşte 
. Şi-așteaptă glasul biblie, să ne-arunce pâini. 


Spre toate grotele, spre noaptea veşnică din ele 
Să cucerim, prieteni, noi orizonturi clare. 
Tămăduiţi de boala copilăriei, de stele 

Privim cum luna tot cerul vrea să-l are. 

P O E M 
DE | E 
AUREL MARIN 


Rătăcii printre umbre’n pădurea înaltă 

Şi îmi cercetează casa cineva. 

— Sunt dus, măi copii, în lumea cealaltă, 
Nu bateţi zadarnic, — nu e nimenea. 


Ştiu bine e greu o carte'mprumutată 
S'o aduceţi dup'atâta vreme! 

lată nu mai are să vă cheme 
Nimeni, pentru datoria uitată. 


Prin ea, uneori, voi fi la olaltă 

Cu voi, când veţi fi mari. 

De azi, dragii mei hoţomani şi cărturari, 
Rătăcesc printre umbre 'n pădurea înaltă. 

DE | 
NICOLAE JLANU 


CINE POATE ŞTI. 


Cât mă pot abate înapoi 
Drumul poartă semne de ciobani 
Şi miros de oi... ai 
Țintirimul creşte din ţărani 


Palmele mi-s tari de bătături : 
Semnul pânei chinuite'm arături 
Şin urechi Ee 
Cântă jalea tulnicului vechi. 

Şi aşa cum sânt, iată 
Mirosind a stână și pământ, . > 
Simt în mine sânge de comori... 
Ziduri de cetăţi -0 
Şi păcate vechi de domnitor 


Cine poate ști 

Dacă nu s'a ridicat cândva 

Un țăran, un cioban istet din viaţa mea...? 
Cine poate spune că na stat 

Din străbunii mei, un împărat... ? 


Poate sângele din mine a ucis. . - 
Zmeul din poveşti, A 
lelele din vis ti E o 
Şi-a pețit la curţi împărăteşti... 
Rătăcind pe drumul meu în jos 
Poate că voiu fi 


Chiar nepotul Fătullui-frumos — 
Cine poate ști? 

© CUVÂNTUL ŞI MISTICA IUBIRII 


D. STANILOAE 


Mhantuirea în Isus Hristos, care formează inima creştinismului, fiind o taină 
cu înţeles atât de adânc şi de bogat, nu e de mirare că sa putut preta la interpre- 
tări diferite, făcând să se nască, potrivit cu aceste interpretări, mai multe ramuri 
spirituale în cuprinsul creştinismului. 

Cea mai unilaterală dintre aceste interpretări este aceea care formează 
temeiul de existență şi determinanta de frunte a protestantismului. Ea constă în 
explicarea întregului fapt creştin prin noțiunea de „cuvânt“ (Das Wort). Tot 
creştinismul constă în comunicare şi primire de „cuvânt“ dumnezeesc. In Isus 
Hristos însuşi, nu avem decât „cuvântul“ dumnezeesc în sensul de vorbire ce se 
adresează oamenilor. 

| Concepţia aceasta e susținută, reliefată şi argumentată astăzi cu multă pasiune 
de așa zisa teologie dialectică. Mai stăruitor e preocupat de această legitimare a 
„cuvântului“ ca mijloc exclusiv de comunicare revelaţională dela Dumnezeu la 
om, Emil Brunner în scrieri ca : „Der Mittler” și „Die Mystik und das Wort“. 

Ce este cuvântul ? El nu este, chiar în gândirea protestantă, ideie detașată, 
de sine stătătoare, sau gând propriu pe care. mi-l rostesc lăuntric sau vocal mie 
însumi. Ci este totdeauna cuvântul unei alte persoane adresat mie. In cuvânt se 
descopere prezenţa şi voința unei persoane care vrea ceva dela mine, care are ceva 
cu mine. „Cuvântul nu e mai puţin, ci mai mult ca ideia, căci ideia însemnează 
spirit singuratic, cuvântul însă este comunitate de spirit. Ceeace numesc Grecii 
logos, este cuvânt din mine; ceeace numeşte Biblia cuvânt este cuvânt către mine”. 
(E. Brunner, Die Mystik und das Wort, Tübingen 1928, pag. 397-8). 

` Cuvântul este o relaţie a unei persoane vii către mine. Trei elemente sunt 
date prin cuvânt : persoana care mă agrăeşte, eu care sunt agrăit şi cuvântul prin 
care sunt agrăit. Din faptul că auzind cuvântul trebue să aud voința persoanei 
care-l rostește, urmează că atât voinţa care-mi vorbeşte cât şi ascultarea mea tre- 
bue să se întâlnească în momentul în care răsună cuvântul; în acelaș moment 
atenţia: celui ce grăeşte trebue să fie aţintită asupra celui agrăit şi a celui agrăit 
spre cel ce-l agrăieşte. Comunicarea prin cuvânt presupune nu numai contempo- 
raneitate între persoanele comunicante, ci şi simultaneitate de reciprocă atenţiune 
şi de privire din faţă. | l m 

` Protestantismul relevă cuvântul ca- singurul mijloc de comunicare între Dum- 
nezeu și om opunându-l oricărei mistici, oricărei alte punți pe care s'ar putea apro- 
pia Dumnezeu de om. Cuvântul e unicul factor „mijlocitor“ între Dumnezeu și om. 

Cuvântul este apreciat atât de mult la protestanți pentru însușirea lui de a 
ține, cu toată comunicarea ce o realizează, la distanţă pe Dumnezeu de om. Reve- 
laţiunea: mijlocită de el e în acelaş timp şi o păstrare a lui Dumnezeu sub văl. Cu- 

vântul e întrebuințat de Dumnezeu ca mijloc indicator, numai pentrucă nu se 
arată, nu se lasă văzut şi nu se dăruește însuși. Unde e vedere sau posesiune nu 
e necesar cuvântul. Insă situaţia noastră ontologică şi morală e de aşa natură că 
nu poate suporta o desvăluire a lui Dumnezeu ; cuvântul reprezintă maximum 
de condescendenţă posibilă a lui Dumnezeu faţă de om. „Prin faptul că Dumnezeu 
alege forma de comunicare pământească a cuvântului, este exclus raportul nemij- 
locit în care am sta față de El, dacă n'am fi înstrăinați“. (Karl Heim, lesus der 
Herr, Furche-Verlag, Berlin, 1955 pag. 182). „Dacă Dumnezeu se apropie de noi, 
cari ne aflăm cu toată ființarea noastră într'o mișcare contrară Lui, în forma indi- 
rectă a cuvântului, așa dar într'o formă în care El însuşi rămâne totuşi ascuns, 
aceasta este o milostivă crujare a noastră. Căci prezenţa nemijlocită a lui Dumne- 
zeu n'am putea- o suporta“. (Op. e. 185). 


Fără a urmări în toate laturile şi detaliile ei această concepţie, vom încerca 
să arătăm câte greutăţi i se ridică în cale şi cât de justă apare în opoziţie cu ea 
concepţia ortodoxă care nu vede în cuvânt totul, ci în el şi pe lângă el cunoaște şi 
alte mijloace de comunicare între Dumnezeu şi om şi alie feluri de legături cari 
întemeiază în mod legitim o anumită mistică. 

E drept că Brunier şi ceilalți teologi dialecticieni au în vedere mistica iden- 
tității atunci când își manifestă acerba lor vrăşmăşie față de ea. Au în vedere 
mistica hindusă şi în general tot felul de panteism religios sau filosofic pentru 
care între om şi Dumnezeu există o „continuitate neîntreruptă“, un suiş evolutiv 
neoprit de nici o prăpastie : omul este sau devine Dumnezeu prin desvoltarea uneia 
sau alteia dintre puterile sale sufletești. 

Dar din teologia lor se desprinde o aversiune peniru orice fel de mistică, 
pentru orice fel de afirmare a vre-unei posibilităţi de apropiere de Dumnezeu, de 
„unire“ cu El, de „vedere“ a Lui, de „împărtăşire“ cu El. Deşi mistica aceasta cre- 
ştină nu se întemeiază atât pe un suiș al omului la Dumnezeu, cât mai mult pe o 
coborîre a lui Dumnezeu la om, protestantismul o reprobă pe motiv că mântuirea 
în acest caz n'ar mai fi în funcţie de libera decisie a omului, aşa dar de un act etic, 
ci ea sar realiza prin invadarea unei substanţe supranaturale î în om, sar înfăptui 
aşa dar printr'un proces naturalistic nu etic. 

Vom examina problema „cuvântului“ în legătură cu Isus Hristos cel istoric, 
cât şi în legătură cu rolul Lui ulterior în viața creştină. 

Motivul principal pentru care teologii dialecticieni scot pe planul întâi în 
misiunea lui Isus Hristos agrăirea oamenilor prin cuvânt, am văzut că stă în teza 
lor că în viaţa noastră pământească nu ni se putea manifesta dumnezeescul din 
El. Dar atunci nici în cuvântul rostit de Isus Hristos nu se putea vădi laturea Sa 
dumnezeiască. Un critic al teologiei dialectice, W. Schmidt (Zeit und Ewigkeit, 1927, 
pag. 77) spune despre ea că a „slăbit legătura dintre revelaţie şi eschatologie ; re- 
velaţia a devenit cuvânt şi adevăr şi a împins ideia de mântuire, de eschatologie, 
pe planul din fund“. (Prin eschatologie înţelege lumea cealaltă, dumnezeească, 
il în istorie a ceeace se va arăta deplin la sfârșitul istoriei). 

-- Cuvântul srăit de “Isus Hristos e atunci un cuvânt gol de cahsatea EN 
nezëéasćă şi, având în vedere că dumnezeirea lui Isus Hristos cu atât mai puţin 
se putea arăta. în istorie pe alte căi mai directe, ca fapte, impresie tainică, putere 
neînțeleasă. etc., Isus Hristos n'a prezentat în istorie pe Fiul lui Dumnezeu. Dacă 
a avut arătarea Lui întru totul omenească şi o lature dumnezeească, aceea a rămas 
practic, efectiv, totuşi. transcendentă, ascunsă. De fapt aceasta este concepţia teo- 

logiei dialectice despre întrupare“. Isus din Nazaret este numai o indicație a punc- 
tului de intersecţie între timp şi eternitate. Aceasta însă rămâne ascunsă sub fi- 
gura istorică a lui Isus şi nu are o extindere pe planul cunoscut nouă. Ca apariţie 
pământească Isus este păcătos. Nicicând nu are loc o împreunare (Verschmelzung) 
între Dumnezeu şi om. „Pentru Barth Isus nu e însuşi Cuvântul lui Dumnezeu, ci 
El este ca și Biblia, numai gura omenească pentru acel cuvânt“ (Op. c. 34-5). 

Cuvântul grăit de Isus Hristos este atunci un cuvânt al cărui înţeles şi ră- 
sunet nu poate indica în sine nimic dumnezeesc. El are un sens pur intelectual sau 
cel mult e încărcat de un specific omenesc, dar în nici un caz nu prezintă pecetea 
unei proveniențe deosebite, în speţă a celei dumnezeeșşti. 

Şi de fapt teologii dialecticieni așa: şi concep cuvântul revelaţiei, ca adevăr 
pur. „Barth şi ceilalţi fură duşi la o accepţiune a ideii de revelaţie, caracteristică 
pentru teologia dialectică : revelaţiunea este cuvânt, sau mai bine: revelațiunea 
este adevăr... Întrucât nu mai vine în consideraţie o prezenţă creatoare de mântuire 
a lui Dumnezeu în timp, pe primul plan este problema cum se rapoartă revelaţia şi 
rațiunea între ele“. (op. c. 77).: ' 

Revelaţiunea în Isus Hristos nu mai este „străbaterea unei lumi nouă“ în 
timp, ci comunicarea unui adevăr care se adresează cunoaşterii omului. 

De aceea mijlocul prin care îşi însuşeşte omul revelaţia este unul pur inte- 
lectual, purificat de orice psichicitate. Incopcierea omulu de revelație se face 
printrun act exclusiv de cunoaştere. In aceasta constă credința. „Ea ware de aface 
nimic cu excitațiile sau trăirile religioase... Credința aparține în domeniul spiri- 
tului (în sens de cunoaștere abstractă, intelectualistă)“ (op. c. 79). Ea e orientată 
asupra „sensului“ şi deci ware nimic de aface cu materialul sufletesc de care este 
întovărăşită ca de ceva secundar. Toate aceste împrejurări psichologice cari se 
mnișcă în jurul credinții „sunt manifestări accidentale cari au în fond tot aşa de 
puţin de aface cu lucrul însuși ca cerneala lui Beethoven cu simfonia a 5 a“. (op. 
c. 80). „Credinţa e cu atât mai curată cu cât se poate spune mai puțin despre ea, 
cu cât e mai goală în sine“. (Ibid). Ea ware nimic de aface cu trăirea istorică, e din- 
colo de istorie, în domeniul neschimbatei relaţii între sensuri şi aparatul universal 
valabil de percepere a lor. 

Din expunerea de până acum se observă o primă conirazicere în teologia 
dialectică. Pe deoparte ea ţine să distingă „cuvântul“ revelaţiei de „idee“ din 
mofivul că primul e legat în mod necesar de o persoană care stă cu faţa ei către 
fața mea agrăindu-mă, iar a doua este un sens pentru aflarea căruia ajunge 
cunoaşterea mea, nefiind necesară o a doua persoană care să mi-l comunice. 

Dar prin ce pot eu cunoaşte că „cuvântul“ revelaţiei în Isus Hristos, e cu- 
vântul unei persoane și încă al unei persoane dumnezeeşti, dacă acel „cuvânt“ e 
un sens intelectual pur descărcat de orice altă calitate care să-l arăte că e rostit 
de o persoană şi încă de una dumnezeească ? 

Că în general cuvintele ce le auzim dela Isus Hristos, erau cuvinte ale unei 
persoane, despre aceasta aveau toate dovezile cei din jurul lui. Vedeau persoana, 
ea se comunica lor nu numai prin cuvinte, ci şi pe alte căi, dintre care unele mai 
convingătoare decât cuvântul. Persoana se experia chiar când nu vorbea şi într'o 
măsură mai mare decât sensul pe care-l cuprindeau cuvintele. Aceasta se întâmplă 
în toate raporturile interpersonale. Alăturea de cuvinte şi prin cuvinte are loc 
între ele o comunicare ce se adaugă la sensul cuvintelor. Şi ceeace se experiază 
reciproc mai dominant în raporturile între persoane, este caracterul de persoană 
al fiecăreia. lar acest caracter nu face parte din „sensul“ intelctual cuprins în 

cuvânt, ci e altceva, exterior sensului, dar condiționând rostirea lui. Sesizarea 
acestui caracter nu e un act intelectual, coincidând cu sesizarea sensului cuprins 
în cuvânt, ci un act de altă natură, mai- degrabă misucă, e asemenea actului de 
sesizare a unei realităţi trăite. care nu e totuş una cu persoana proprie. 

Dar prin ce puteau şti ucenicii lui Isus Hristos că cel ce le vorbeşte nu e 
numai o persoană omenească, ci una dumnezeească ? Prin ce puteau cunoaşte că 
asupra acelei persoane stătea „un accent“ care o deosebea total de toţi ceilalp 
oameni, cum zice Karl Heim ? 

Pentru teologia dialecucă şi în general pentru protestantism răspunsul la 
această întrebare e enorm de greu, odată ce ea nu admite că dumnezeirea lui Isus 
Hristos s'ar fi revărsat în oarecare fel î în istorie, decât doar aia „cuvântul“ cu sens 
pur de adevăr. 

Dar un răspuns trebue să dea, pentrucă altfel nar putea spune de unde 
e credinţa că cel ce vorbea nu era om simplu aşa cum, după ea, se manifesta pe 
toată linia. Și ca să dea un răspuns recurge la Duhul Sfânt „Numai prin El 
e delimitat în lumea creată locul unde vorbeşte Dumnezeu de restul „conţinutului 
din lume“. „Prin el obţine un loc al lumii temporale accentul veşniciei“. Dar accen- 
tul acesta al Duhului Sfânt trebue perceput de cei ce ascultă. Aceasta e a doua 
funcţiune a Duhului Sfânt. „Ea constă în aceea că linia delimitantă, care se pro- 
duce prin alegerea lui Dumnezeu, e făcută vizibilă acelora cu cari Dumnezeu vrea 
să intre în legătură... Nimenea nu poate vedea accentul veșniciei care stă deasupra 
acelui loc al timpului, decât prin Duhul Sfânt. Acela căruia nu-i deschide Duhul 
ochii, acela căruia ochii îi sunt ţinuţi închişi, nu poate vedea nimic ce cade afară de 
cadrul întregului (timporal) „(Karl Sa op. c. 185. Pentru E. Brunner vezi H. W. 
Schmid. op. c. 92)“. 

Dar de aci ce rezultă ? Că sa putut constata de cei din jurul lui Hristos, că 
EI e fiul lui Dumnezeu cel întrupat şi aceasta prin ceva ce li se comunică dela El. 
Prin urmare nu li se comunica numai cuvinte cu sensuri intelectuale pure. In acele 
cuvinte şi alăturea de ele sau fără ele li se comunica şi ceva care le da convingerea 
că e Dumnezeu. Dela El venea o „putere“, un „har“ care făcea evidentă în sufletul 
lor dumnezeirea Lui. Adică se revela mai mult decât sensuri pure: se revela faptul 
dumnezeirii Sale. lar faptul dumnezeirii Sale nu sar fi putut revela fără o eviden- 
tiere a acestei dumnezeiri. Evidenţa dumnezeirii Sale afecta perceperea lor ; ea lua 
contact cu organele lor spirituale de sesizare. O mistică în sensul unui oarecare 
contact între Dumnezeu şi om, mai mult decât prin sensul intelectual al cuvâniu- 
lui, nu se poate evita. De altfel o mărturisesc înşişi acești teologi când declară că tot 
Duhul Sfânt care distingea pe Isus Hristos de alţi oameni, le da şi lor puterea de 
a-l sesiza ca deosebit. Duhul Sfânt apare astfel ca un mediu care unea pe Isus 
cu cei ce-L ascultau, ca un fir de legătură, ca o putere comunicantă. Dar aceasta în- 
semnează recunoaşterea a ceva dumnezeesc care se comunica din Isus Hristos, sau 
dela Dumnezeu, ceva peste „cuvânt“, ceva care toemai făcea posibilă acceptarea 
acestui cuvânt ca provenind dela Fiul lui Dumnezeu. Căci spun teologii citați că 
cei care nu primeau această putere dela Duhul Sfânt nu vedeau în aceste cuvinte 
altceva decât cuvinte omeneşti. 


Vom concentra însă analiza noastră în jurul întrebärilor : poate exista cuvânt 
rostit de o persoană către alta care să nu cuprindă decât sensuri pure ? Şi al doilea: 
ce. rol deţine cuvântul în raporturile dintre persoane, fie una dintre ele chiar dum- 
nezecască ? Deţine el rolul exclusiv şi este el unicul scop al acestor raporturi ? ~ 

= Nicăieri nu constatăm în raporturile către persoane, şi nici apostolii n'au 
constatat în raporturile lor cu Isus Hristos, că poate grăi o persoană cătră alta cuvinte 
cu sensuri pure, care să se adreseze numai înţelegerii. In afară de prezenţa per: 
soanei grăitoare pe care o.poartă în ele şi de care am vorbit, cuvintele grăite: de 
o persoană către alta sunt totdeauna încărcate și de „atitudinile“ ei. In afară de 
sensul cuvântului mai e în el cel puţin „voința“ persoanei grăitoare de a comunica 
acel sens, voinţă care e sesizată de ascultători. Şi voinţa aceasta e împreunată cu 
un anumit interes față de persoana căreia i se face comunicarea. Interesul poate 
să fie mai slab sau mai puternic, de iubire sau de ură, de apreciere sau de „dis- 
preţ“ dar un interes există totdeauna și el nu este altceva decât e anumită pasiune, 
trezind de cele mai multe ori o pasiune corespunzătoare în ascultător. E. Brunner 
vrea să depărteze dela agrăirea revelaţională voinţa personală și orice interes pen- 
tru cei ce sunt agrăiţi. Dar aceasta însemnează a lua cuvântului grăit orice suport 
personal şi a-l cugeta suspendat în vid, sau ca manifestare a unei legi impersonale. 
La fel vrea să detaşeze de fenomenul credinţă, prin care se încopcie ascultătorul 
de cuvântul revelaţional, orice mişcare psichică. Dar în mişcarea psichică se ma- 
nifestă iarăş o atenţiune a ascultătorului faţă de cel ce-l agrăește, voinţa lui de a răs- 
punde interesului ce i-l acordă Dumnezeu. Voința, intenţiunea, atenţiunea, recu- 
noştinţa, opoziţia, e drept că se încorporează în psichicitatea noastră întrun mediu 
de materie nervoasă şi numai aşa le putem sesiza în viața noastră pământească, în 
trup. Dar ele sunt, după fiinţa lor, altceva decât mișcările celulare interne, ne dăm 
seama că sunt manifestările fiinţii noastre spirituale şi ar putea fi experiate și în 
această puritate a lor. Pasiuni au și fiinţele netrupești, cu totul spirituale, : 

Este drept că şi Părinţii răsăriteni vorbesc de o „apatie“, de o purificare de 
pasiuni pe care trebue s'o dobândească cel ce vrea să ajungă la unirea cu Dumnezeu. 
Dar aceasta e o apatie faţă de lucrurile create, ca energia pasională să se poată con- 
centra cu atât mai puternic spre Dumnezeu. lată ce spune Maxim Mărturisitorul, 
unul din cei mai profunzi teologi din veacul al VII-lea : „Cununa virtuţii este lupta 
cu durerile ; şi sufletul celor ce rabdă, câştigând astfel victoria, dobândește apatia 
în care se uneşte prin iubire cu Dumnezeu şi se desparte în înclinațiile sale de trup 
și de lume“ (cap. 17 din I Centurie teologică, Migne. Patrologia Graeca 90 col. 1186). 
Sau : „Pasiunile stăpânind mintea o leagă de lucrurile materiale ; şi despărţind-o 
de Dumnezeu, o fac să se ocupe cu ele. Dar iubirea lui Dumnezeu stăpânind-o, o 
desleagă de legături şi-o face să dispreţuiască nu numai lucrurile sensibile, ci şi 
însăși viaţa noastră vremelnică“. (Cap. 3 din a JI Centurie despre iubire, M. P. G. 
90, 984). Pasiunea pentru Dumnezeu e cerută în mod categoric şi ea stă în raport 
invers proporţional cu pasiunea pentru lucruri. „Cunoştinţa fără pasiune a celor 
dumnezeești nu convinge mintea să disprețuiască până la capăt cele pământești“ 
(cap. 66, a III Centurie despre iubire, M. P. G. 90, 1036). In vreme ce pasiunea 
iubirii faţă de lucruri este condamnată, cea către Dumnezeu e necesară : „Pasiunea 
iubirii e condamnabilă când ocupă mintea cu lucrurile materiale ; pasiunea iubirii 
e vrednică de laudă când leagă mintea de cele dumnezeești“: (cap. 81, Centuria cit., 
M. P. G. cit. 1037). Potrivit cu acestea trebue înţeleasă şi recomandarea ce o dau 
Părinţii răsăriteni de a ne ridica la „sensurile pure“ (Vă votata) ale lucru- 
rilor, -neamestecate cu pasiunea. Să nu ne mai comportăm la privirea şi judecarea 
lucrurilor cu pasiune, pentru a ne dedica pasiunea întreagă cerului. Zice tot acelaș: 
„Precum  cugetarea pură (ptàòs Aovtopds) a lucrurilor omeneşti, nu sileşte mintea 
să dispreţuiască cele dumnezeești, la fel mc: cunoașierea pură (pA) wvâote). a 
celor diimnezeeşti nu o convinge să dispreţuiască până la capăt cele omeneşti“ (cap. 

67 |. c.). (Definiţia cugetărilor simple şi compuse este, după Maxim, următoarea : 
„Unele dintre cugetări sunt simple, altele compuse. Şi simple sunt : cele apasionale 
(âmafjeic) iar compuse cele pasionale (Epuzateic) constătătoare din pasiune şi sens“. 
(Cap. 84, a Il Centurie despre iubire, M. P. G. 90, 1009). 

Părinţii răsăriteni își dau seama că pasiunile nu pot fi smulse din suflet şi 
chiar ar fi potrivnic creaţiunii dumnezeeșşti să fie omorîte. De aceea ei urmăresc 
nu omoriîrea lor, ci canalizarea lor în altă direcţie. Aceasta-i sublimarea creştină de 
care au ştiut Părinţii înainte de psichoterapie. Fa e una cu mântuirea sau ca 
transfigurarea. | | 

În adevăr ce e mai recomandabil : să lăsăm pasiunile orientate în direcţia lor 
pământească nepermițându-le să se înalțe la acompanierea raportului nostru cu 
Dumnezeu, cum spune E. Brunner, sau să le desvăţăm de aplecarea lor în jos, che- 
mându-le la bucuria pentru cele divine cum recomandă Părinţii răsăriteni ? Evi- 
dent că numai ultima alternativă însemnează mântuire şi transformare a omului. 
Ceealaltă înseamnă intelectualism fideistic, înseamnă scoaterea intelectului din 
integritatea ființei umane, ca numai el să comunice cu Dumnezeu. 

Prima parte a alternativei este de altfel și imposibilă, dacă vrem să salvăm 
de fapt raportul cu Dumnezeu, căci omul își îndreaptă puterea pasiunilor spre 
ceeace gândeşte că e mai demn de interes. De aceea religie fără pasiune nu se pvate 
Părinţii cer apatia numai faţă de lucruri. Faţă de oameni însă cer iubire. Dovadă 
că persoana faţă de persoană nu se poate raporta cu indiferenţă, mai ales când 
îşi vorbesc, când stau faţă în faţă. Dar cer iubirea cea întru Dumnezeu, cea subli- 
mată. Ii iubim pe oameni pentrucă iubim pe Dumnezeu. Deci nu poate exista cu- 
vânt fără pasiune. 

Dar Dumnezeu e fără pasiune? (Desigur cuvântul pasiune nu-l luăm în sensul 
de impulsiune care robeşte, ci pur şi simplu de interes, de atenţiune iubitoare pentru 
făptură). Actul întrupării se poate interpreta ca săvârşit numai pentru comunicarea 
de sensuri pure oamenilor? Dar Evanghelia ne spune că „așa a iubit Dumnezeu 
lumea încât şi pe Unul născut Fiul Său l-a dat“ pentru ea (Ev. 10. cap. 3, 16). Şi 
„întru aceasta s'a arătat dragostea lui Dumnezeu către noi că pe Fiul Său cel Unul 
născut l-a trimis Dumnezeu în lume, ca prin El viaţă să avem“ (I 10. 4,9). Iubirea 
noastră față de Dumnezeu nu poate fi nici pe departe ca a Lui faţă de noi. „In 
aceasta este dragostea, nu fiindcă noi am iubit pe Dumnezeu, ci fiindcă El ne-a 
iubit pe noi şi a trimis pe Fiul Său jertfă de ispășire pentru păcatele noastre“ (I 
10. 4,10). Pentru apostolul loan, şi după el pentru toți marii Părinți răsăriteni, 
Dumnezeu este chiar iubirea prin excelenţă: „Dumnezeu este iubire şi cel ce ră- 
mâne în iubire rămâne în Dumnezeu“ (I 10. 4,16). 

Nu ca să ne arăte sensuri, sau numai sensuri, s'a întrupat Fiul lui Dumnezeu, ; 
ci ca să ne arăte iubirea Tatălui Său. „Precum m'a iubit pe mine Tatăl, așa vaum 
iubit şi Eu pe voi“ (Ev. 10. 15,9). Iubirea aceasta le-o dă apostolilor ca model pentru 
iubirea dintre ei: „Aceasta este porunca mea : ca să vă iubiți unul pe altul, cum 
vam iubit Eu pe voi“ (Ev. 10. 15,12). Mai ales jertfa Lui pe cruce nu poate fi in- 
terpretată ca adusă numai peniru a ne învăţa un anumit sens. O spune El însuşi: 
„Mai mare dragoste decât aceasta nimeni nu are ca viaţa lui să şi-o pue pentru 
prieteni“ (Ev. 10. 15,13). Şi în definitiv, ce senz le-ar fi putut împărtăși : că a fost 
necesară jertfa Fiului lui Dumnezeu pentru iertarea păcatelor omeneşti ? Dar 
aceasta-i una cu a-i învăţa : că a fost necesară iubirea Fiului lui Dumnezeu pentru 
ca oamenii să fie mântuiţi, căci jertfa fără iubire mare nici un sens, e o întâm- 
plare rece, oarbă. Deci în actul jertfirii pe Golgota s'a manifestat iubirea dumne- 

zecască. Peste tot istoria vieţii lui Isus nu poate fi interpretată ca împărtășind 
numai sensuri pure. Isus își vădește iubirea în vindecări, în mângăieri, în mani- 
festări de milă. Cuvântul a putut îi un mijloc prin care pe lângă anumite sensuri 
le-a manifestat iubirea Sa (cuvintele lui Isus nu erau lipsite de iubire, ci scăldate 
în iubire). Dar ea s'a manifestat şi prin fapte, prin atitudini, prin înfățișarea mo- 
delată de iubire, prin forţa ei intrinsecă ce se revărsa la cei din jur. Cuvântul nu 
e unicul mijloc de comunicare între persoane și n'a fost nici între Isus şi ucenici. 

Dar ce rol are cuvântul ca mijloc de comunicare între persoane şi ce rol au 
celelalte feluri de comunicări ? Cuvintele unei persoane descriu pentru alte persoane 
stări proprii pe cari acele persoane nu i-le văd, sau sensuri pe cari acelea nu le 
cunosc, sau lucruri pe cari acelea nu le văd. Dintre acestea sensurile nu pot fi 
- comunicate de fapt decât prin cuvinte ; lucrurile pot fi făcute cunoscute şi prin 
aducerea lor în faţa persoanelor respective. Singure stările interne pot fi comunicate 
pe căile faptei şi ale unor transmisiuni directe. Iubirea se poate comunica prin 
cuvinte, dar mai mult prin fapte şi mai mult printr'o transmisiune directă a stării 
proprii. Prin transmisiunea aceasta nu se realizează numai putinţa unei priviri din 
partea unei persoane în interiorul altei persoane, ci chiar o atingere și un amestec 
într'o anumită măsură. Cu cât atenţiunea unei persoane faţă de alta e mai puter- , 
nică, în senz de simpatie sau de antipatie, cu atât ele se simt mai legate, mai con- 
taminate una de alta. Iubirea sau ura leagă două persoane într'o oarecare unitate 
supra individuală, 

Una o simte în sine pe cealaltă, una e influenţată la distanţă de cealaltă. 

Amândouă aceste forţe crează între două persoane o punte mistică, dacă 
prin mistică înțelegem o împărtășire, o lansare în interiorul uneia a ceva din cea- 
laltă. Protestantismul e potrivnic misticismului creştin pentru motivul că el ar con- 
cepe raportul între Dumnezeu şi om ca realizându-se prin intermediul unei sub- 
stanţe, emanând din Dumnezeu, ceeace e potrivnic caracterului de spirit atât a lui 
Dumnezeu cât şi al omului. Omul sar mântui în cazul misticismului nu prin li- 
bertate şi credinţă, ci printr'o invadare în el a acestei substanţe divine. Mântuirea 
ar deveni ceva asemănător unui proces fizic. 

Faţă de această idee sunt de remarcat două însuşiri ale iubirii, mediul în 
care se întâlnesc persoanele : a) ea nu e o substanţă fizică, ci tot ce poate fi mai 
spiritual. Ea e ceva asemănător voinţii din care se naşte: putere pur spirituală. 
Pentru ea nu există spaţiu şi graniţi de izolare a eurilor. Ea însemnează în primul 
rând deschiderea eului propriu ca să vadă şi să primească conţinutul altor euri. 
Şi în al doilea rând ea are o mare putere de a face să se deschidă şi eurile pe care 
le vizează. E deschiderea braţelor spiritului pentru a îmbrăţişa ceeace de alifci e 
lângă el, dar e făcut invizibil printrun văl de vraje. Dummezeu e pretutindeni de 
faţă și înainte de a se înirupa. Şi totuşi ne e departe, transcendent, inaccesibil. Prin 
întrupare- nu vine spaţial mai aproape, ci operează prin altă putere : prin iubirea 
pe care ne-o arată şi prin care topește solzii de pe ochii spiritului nostru ca să poată 
vedea și să poată „primi“ conştient razele dumnezeirii cari şi înainte îl străbăteiu. 
Ca să ne arăte iubirea în forme mai concrete şi să ne-o transmită prin mediul firii 
omenești, aşa cum ne-am obișnuit să o sesizăm, se face om, ne-o oferă cum s'ar 
zice mură în gură, ne mai având noi să facem nici un efort pentru a ne ridica la 
vederea şi la sesizarea ei. In forme omenești, prin faţă omenească, prin toate mij- 
loacele de comunicare între subiectele cari trăiesc în trupuri, ne copleşește cu o iu- 
bire dumnezeească, având înţelegere pentru lenea şi neputinţa noastră spirituală, 
Prin iubirea aceasta ne mântue, nu prin senzuri. Iubirea e esenţialul, sau persoana 
arbitoare. 

b) Şi totuși, cu toată forja ei, iubirea nu lucrează fără voinţă. Iubirea se naşte 
din voinţă şi nu trezeşte ecou în subiectul vizat fără ca acela să vrea. Iubirea e 
numai un mare ajutor pentru a se produce iubirea în cel vizat. Odată ce acela 
vrea s'o vadă, vrea să-i răspundă prin iubire proprie, simte că o vede uşor Şi iubirea 
lui se naşte şi creşte cu o putere miraculoasă. 

Tot atât de puţin se poate admite cuvântul ca singur mijloc de păstrare a 
legăturii cu Isus Hristos, după înălțarea Aceluia la cer. Aceasta ar însemna că Isus 
Hristos s'a dus cu totul dintre oameni și ne-a lăsat numai o învăţătură şi o pro- 
misiune a viitoarei Sale veniri. Biserica nu se constitue atunci decât prin voința 
oamenilor cari cred în aceeaşi învăţătură, fiind o societate lipsită total de elemen- 
tul dumnezeesc. Sau poate grăeşie „cuvântul“ prin gura propoveduitorilor și astăzi 
tot Isus Hristos ? Im acest caz deodată cu acest cuvânt Isus Hristos ne transmite 
şi atențiunea Sa care nu e lipsită de putere. 

De fapt Isus Hristos înălțându-Se n'a lăpădat firea omenească. El continuă 
să fi> şi om. lar acest fapt nu poate fi lipsit de un rost efectiv: menținându-și 
firea omenească se menţine în legături cu ciclul omenirii, într'o apropiere şi într'o 
comunicare specială cu el. Și această apropiere şi comunicare specială între Dum- 
nezeu, întrucât e şi om, şi oameni ceilalţi cari se învrednicesc de această comuni- 
care, formează temelia Bisericii. l 

Comunicarea între Isus Hristos şi oameni nu se mai face acum prin cuvântul 
vorbit, ci prin 1ubirea Lui comunicată direct, în chip mistic. Isus Hristos nu ne mai 
spune cuvinte nouă. E adevărat că față de cele ce le-a rostit odată pe pământ are 
o atențiune deosebită: de câte ori se rostesc ele şi le recunoaște ca ale Sale şi urmă- 
rirea efectului lor, concentrarea Sa asupra lor, echivalează cu o anumită putere ce 
le-o: insuflă. Dar acum El nu mai grăește în mod auditiv, ci spiritual. Adică . își 
manifestă altfel puterea Sa în Biserică. 

| Manifestarea puterii Sale iubitoare în Bebawi se face în special prin Sf. 
Taine. Sf. Taine sunt mijloacele prin cari primim iubirea lui Isus Hristos și care 
ne leagă de El. Că simțim această iubire sau nu, aceasta nu-i un criteriu care să 
decidă dacă ni-se dă sau nu iubirea lui Hristos, ci cel mult unul care ne arată gradul 
nostru de sensibilitate faţă de ea. 

. Harul dumnezeesc este iubirea lui Isus Hristos. Ea isvoreşte din fiinţa dum- 
nezeească. Nu există alt isvor de iubire adevărată afară de Dumnezeu, așa încât 
unde este această iubire acolo se sesizează prezenţa şi manifestarea lui Dumnezeu. 
Cine trăieşte în iubire se află în Dumnezeu și persoanele cari se află în iubire 
curată, au tainica senzaţie că sunt îmbrăţișate de Dumnezeu. Unde nu este iubire, 
nu se cunoaşte încă Dumnezeu, deşi El este prezent şi acolo şi iubirea lui lucrează 
şi în acel loc. Dar lucrează deocamdată singură. 

Iubirea e mediul care unește pe oameni de Dumnezeu şi întreolaltă, de aceca 
ea realizează prin excelență stările mistice. Unde e iubire e pace şi unire. Ura încă 
leagă subiectele, dar legătura aceasta e simțită ca o povară, ca ceva de care vrei 
să scapi. Mistica urii e o mistică a blestemului, o tragedie dureroasă. Ea e o dovadă 
că chiar atunci când elementele creaţiunii, cuprinse de repulsiune reciprocă vreau 
să se. împrăștie, mâna creatorului le ţine adunate. Singura mistică posibilă e cea 
creştină, cea în Isus Hristos, pentrucă Dumnezeu nu poate fi aflat prin eforturile 
omeneşti de nu se coboară El la noi. Şi această coborîre s'a realizat şi persistă în 
Isus “Hristos. O mistică ce ocoleşte pe Isus Hristos nu ajunge la unirea cu Dum- 
nezeu.. Dumnezeu nu poate fi aflat decât prin Mislocitorial” Isus Hristos. Misticis- 
mul necreştin trăeşte dintr'o iluzie. 

IDEI, OAMENI, FAPTE 


ANGIOLO SILVIO NOVARO, MISTIC AL DURERII 


Există o mistică sfântă, de care se împărtă- 
șesc numai anumiţi oameni, dăruiţi cu un simț 
al unei duble trăiri, cu har. 

"Există o mistică profană, la care orice făp- 
tură umană ia parte pe frânturi de viață, pe 
clipe. Căci, fiecare fremătăm în faţa unui colţ 
de natură înflorit, ne înfiorăm sub bolta în- 
stelată, ca înțeleptul Kant, ne pierdem întrun 
clar. de lună, pe aripile văsduhului melodios al 
lui Beethoven, ne topim în dragostea unui alt 

„Im sfârșit, există o a treia formă a misticei, 
mijlocitoare. Ea naște din omul profan, nu din 
sfânt, dar dintr'un anumit om profan, sfinţit 
prin durerea cea mai mare: subita spulberare a 
țintei vieţii, răpirea celui mai drag seamăn. 

A treia formă e mistica îndureratului. Lui tre- 
bue să-i dăm un loc deosebit, căci cernita sa 
imagine ni-l apropie, ca pe cel mai adevărat 
om dintre noi, care trăeşte, uneori, până în pra- 
gul morţii, până în nebunie; însă, tocmai această 
nesfârșită depășire a noastră ne îndepărtează 
de el 

Religia misticului deviază din calea dreaptă 
a religiei, se îndepărtează de adevăr, pentru 
a păşi pe calea frumosului. 

In această lume singuratică,. mistică, îndure- 
rată și artistică, un italian, Angiolo Silvio No- 
varo se integrează. 

A murit deunăzi, bătrân de șaptezeci şi doi de 
ani, cinstit de toţi, membru al Academiei Ita- 
liene. 

Dar adevărata sa viață a fost preschimbată 
de răsboiul cel mare. Unicul său fiu, de nouă- 
sprezece ani, a căzut pe front. De atunci, strâns 
unit de mama copilului răpit, bătrânul tată, 
piin mistica adâncirii în lumea nevăzută şi 
nesfânșită a tainei, reînsuflețeşte feciorul prin 
trăirea în amintiri, 

Nu atât de îndepărtatul Dante Alighieri, îm- 
plântat, de asemeni, în mistică îndurerată, prin 


pierderea iubitei, o regăseşte, transformându-se 
pe sine, Şi ce prefacere mai mare decât aceea 
de a redeveni copil? 

Prin intuiţia mistică, florentinul din Trecento 
sa simțit copilul, ce își îndreaptă ochii rugător 
şi sfioși spre iubita lui, Beatrice, Fericirea re- 
înviată prin amintire, 

Tot astfel, Novaro, vorbind mereu copilului 
său mort, cu un copi] se asemueşte: „Așa cum 
un copil cere zaharicale, cer eu dela mama 
să-mi dea aduceri aminte despre tine“ 1), 

Cu delicată voluptate jtatăl îndurerat culege 
din memorie clipe, trăite dim adânc alături de 
copil și de mama fericită. l 

In cămin, ardea, atunci, o singură viață în 
adevărată anmonie. Tinerețea sănătoasă a a- 
dolescentului se anină de orice lucru al casei — 
vesela „casa. rossa”, pe țărmul Rivierii, — de 
orice fir de iarbă din grădină. Iar armonia 
era împlinită de darul neprețuit al tânărului, 
pianist virtuos. Cum îl putea mângâia mai ni- 
merit nefericitul tată decât legându-i toate a- 


mintirile întrun supranume desmiendător: 
„Făurarul anmonios”, 
Dar misticul îndurerat depăși acest stadiu 


profan de clipe pământene, de bucurii ome- 
nești, | : 

Se ridică spre copilul divin, spre Iisus şi 
spre. sfânta lui Mamă, tot omenește, coborând 
viaţa sfântă pe pământ. In curgerea vieţii, a 
zugrăvit pe Mama lui Iisus şi pe feciorul dum- 
nezeesc. A pătruns cu atâta simţire în sfintele 
momente, încât, cu voită umilință, aproape s'a 
pierdut pe sine. Se îndreptă spre ființele di- 
vine şi le vorbi la persoana doua apropiat, în- 
văluindu-le în comparații proaspete, desprinse 
din . mijlocul firei. Şi totuş glasul părintelui, 
care, mai bine ca oricine, pricepe iubirea față 
de un copil din sângele său, picură, peste ver- 


- 1) Novaro A. S., II Fabro Armonioso, ' Milano, A. Monda- 
dori, 1937, p. 41. 

suri, din lacrimile sale, împlântând personagiile 
sfinte în propriul gol sufletesc, 


x 


Cetind acele versuri, din mănunchiul intitu- 
lat „La Madre di Gesù”, intuitiv, spontan, ni se 
desvălue un penfect echilibru între formă şi 
conținut. Poetul a putut îmbina cu un rafina- 
ment înnăscut, sincer, impresionismul modern 
cu stilul de puritate primitivă, de prerenaştere 
franciscană. Fiecare poezie reprezintă o veri- 
să din lanțul vieții sfinte şi are, drept titlu, 
primul vens, ce constituie sinteza fonmei expre- 
sive din întreaga poezie. 


% 
Umile come Verba. 


Se numeşte primul moment din şiragul poetic. 

Versul titlu o înfăţişează pe mica Maria, fiica 
lui Ioachim și a Anei, caracterizând-o, prin- 
trun cuvânt, atât de simplu ,ce vine adesea pe 
buzele misticilor: „umilă”, O comparație îl în- 
soțeşte: „ca iarba”. Intradevăr ,ce poate fi mai 
umilită decât iarba, căleată în. picioare, totuși 
imagine primăvăratică de viață sfioasă dar 
spontană. Voioasă transparență a sevei verzi, 
ce. însufletește orice plantă. 
“E dela început nota franciscană de înfrățire 
cu firea. Aşa cum, un Poverello din Assisi 
înnalță cântarea către fratele Soare şi o pogoară 
către sora apă, fraţii peşti și surioârele pasări, 
contemporanul Novaro ne pregătește la această 
înrudire cu natura. 
Ora tintinna un monile doro. 


Maria a crescut: „Acuma sună o salbă de aur”. 
Graţia naivă şi fără de conștiință cochetă, a 
tinerii Fecioare logodită, se străvede prin a- 
ceastă podoabă, ce-i înconjoară grumazul. 
“La umilința copilei, s'a adăugat dorința fe- 
meij de „a se face frumoasă“, 


Acea salbă de aur, — „monile” — fermecător 
cuvânt, — adaugă deodată o coloare străluci- 


toare, care va dăinui în toată poezia, căci ea 
înfățișează clipa, fără pereche a Bunei Vestiri. 
Cuvintele arhanghelului, trimis de Domnul, po- 
mening de floarea crinului, simbolizează vii- 
toare puritate a Fiuiw Omului. 

Cât apropiere între strălucirea şi graţia 
scenei descrise de modernul poet şi zugrăvirea 
aceleiași teme, de către Simone di Martino, Sie- 
nezul, care a ştiut, cu temperamentul delicat al 
cetăţii sale, să redea aceiași stfială a Fecioarei, 
în acelaș cadru luminos şi bogat. In afrescul 
aflător la Uiffizzi,; cuvintele îngerului sunt con- 


cretizate prin înseși lujerele de crin, despărţi-. 


toare între înger și Maria, 
% 
Il sole acceso calava 


Se apropie clipa cea mare, când Maria va 
deveni Mamă: „Soarele înflăcărat asfințea” 

Se presimte noaptea, cu umbre, ce se lasă 
peste Betleemul liniștit. Totul se întâmplă în- 
tr'o realitate, mai adâncă, ce nu are nevoe de 
altă lămurire, decât însăși rațiunea de a fi a 
faptelor. | | 

Drept adăpost, în noaptea sfântă, doar o pe- 
şteră a găsit Maria. Dece? Nu sa întrebat. A 
spus, doar: „Aşa să fie”, 

In imagini fugare, viziuni impresioniste de 
modern, mai ales emotive, povestitorul simte 
procesiunea sgomotoasă a regilor magi și do- 
molul pas al păstorilor, 


GA 


` 


Rischio di morte è sopra il Fanciullino. 


Vorbele îngerului în vis poruncese lui Iosif 
să fugă în Egipt cu Iisus: 

„Primejdie de moarte pluteşte peste copilaş”. 

Poate, uneori, femeea-mamă depăşeşte pe 
Sfânta-Mamă. Acest înduioșător eres isvorăşte 
din misticismul lui Novaro, tatăl îndurerat, care 
prinzând spiritualitatea lucrurilor celor mai 
prozaice, la prima vedere, s'a ridicat spre viața 
divină. 

In fuga spre Egipt, Maria e covârşită de taină, 

Umbrele pădurii o înspăimântă, friguri o 
prind și strânge mai tare Copilul la piept. 


k 
Silenzio immemore. 


E grea rătăcirea prin deşertul ars: „Tăcere 
de neuitat“. Bste vegherea Mamei. Totul tace. 
Spre dragul ei, Maria se pleacă, şoptindu-i în 
oftat: „Iubire”. Spre cer, ridică ochii: „Vai 
stele limpezi, ajutor!” Cruzimea sa înfăptuit: 
„lisus plânge”. 

se 


Casa biancheggiava su la riva. 


O casă e ceva static, ce nu poate săvârşi sin- 


gură o acţiune. Totuş, poetul ştie să o vadă în-. 


trun continuu dinamism: „Casa înnălbia pe 
țărm”. Intr'adevăr, albul ei se împrăştie pe în- 
tregul mal şi astfel, lucrează prin colorit asu- 
pra naturii împrejmuitoare. Cu această viziune 
a împresionistului modern, care ştie că o pată 
de coloare centrală se repercutează pictural, 
asupra celorlalte colori învecinate, formând o 

notă dominantă, Novaro începe să zugrăvească 
tabloul seninătății din preajma Copilului. 


Ed 
A punta di mattina. 


Firea întovărăşește, cu aceiași măsură, viaţa 
copilului: „In faptul dimineţii”. Sunt zorile, în 
care tot rodul se închină feciorului dumnezeesc. 
Tot astfel, Iisus este în faptul dimineţii. In- 
cearcă primii paşi şovăitori. Pentru prima oară. 
în povestire, poetul strecoară simțţirea propriului 
său suflet rănit, către Maria, încă neştiutoare 
de durerea, ce o așteaptă, sfătuind-o să adune 
în memorie, cât mai multă fericire din clipele 
copilăriei. 

+ 

Prendi il Figlio e con Maria. 


Din nou glăsuia îngerul vestitor spre Iosif, în 
taina visului: „la Fiul și pe Maria“. Durerea 
conținută în viața ce se va desfăşura, se răs- 
frânge în fire : „Jale de cânt, ce în suspine un- 
duiază“. Un punct virtual în spaţiul cosmic 
unește împărțirile timpului. 

Atât de singur, încât, doarprin repetarea 
cuvântului, se poate prinde tăria înţelesului de 
„singur”, Dar, lângă toți. E taina iubirii. Uma- 
nitatea dumnezeească a lui Iisus nu e cuprinsă, 
nici de sufletul Mariei. E atât de Mamă. Se 
sperie de singurătatea Copilului. Doar, ruga 
îi potolește sufletul. Iar, el rămâne singur cu 
iubirea, 

* 


Rondini în cielo viola. 


Seninătate, mulțumire, în căderea molatică 
a nopții; „Pe cerul vioriu rândunele”. Dar, 
Maria mai părăsită se simte, în măreţia um- 
brită a tainei. Pe buze, i s'a prelins sare din 
lacrimi. Copilul ei s'a rătăcit. Tovarăş la du- 
rere, poetul, doar, rămâne: „Şi-acum, Maria, 
cei vei face?“ Dar, iată. Sfânta cetate a ridicat 
zorile ca ziduri roșii. Dimineaţa, taina cade. 
Iși va găsi mama Copilul? 

+ 


Tre giorni di porta în porta, 


Nefericita a cutreerat Ierusalimul: „Trei 
zile din poartă în poartă”. Intre cărturari l-a 
regăsit. Să-l dojenească? Poetul îndurerat o 
sfătueşte: Să tacă. Să-și ascundă plânsul, Cu 
eroism de Mamă să zâmbească. Şi mai mult: 
Să fie fericită, când din ochii puri, o lumină 
sboară spre ea. 

„Umilă ca și iarba”. Așa era ea și acum. 


* 


Poi che il Figliuolo abbandono la casa. 


Durerea s'a resfrânt peste sufletul Mariei: 
„Pentru că Fiul părăsit-a casa”. După cum, fe- 
ricirea din jurul copilăriei era o devenire, spre 
tot mai intens, tot astfel și durerea, din ce în 
ce va creşte mai pătrunzător, 

Peste Maria, anii au trecut, căci poetul, su- 
gestiv şi delicat, a observat argint în părul ei. 
Ce gândeşte? O întreabă poetul. Amintirile sale 
proprii şi le  reînseninează, trecându-le prin 
gândul Sfintei Mame. Cât de frumos era răsări= 
tul unei zile noi, răsfrânt în surâs de copil! 


+ 
O Maria volgiti e senti, 


Poetul caută să o mângâe: „O Maria, întoar- 
ce-te şi ascultă”. Ii povestește viața de învăţă- 
tor a lui Iisus. 

* 


O Maria fermati e senti. 


Din nou, prin gura poporului vorbeşte poe- 
tul: „O Maria, opreşte-te şi ascultă”. Pentru 
prima dată, în şirul faptelor, Iisus este numit 
Hristos, Messia, Fiu al lui David. Pentru pri- 
ma dată, avem intuiţia lui Iisus ca Dum- 
nezeu. 

Poetul, desprins din mulţime, privește spre 
Maria. O înţelege. E fericită. Totuși tremură. 
De ce? Nici ea nu ştie. Deșarta melancolie o 
afundă, pe încetul în durere vie, 


* 
~ Tra la Folla in cammino. 


Ea însăşi se pierde în urma lui, „între mulți- 
mea pe drum”, îndumnezeită, prin durere uma- 
nă. Suferă cu voluptate, din iubire nesifârșită, 
umilită. Mai mică decât toți, sa făcut. Așa ca 
iarba, Ca la început. Să-l îmbrăţișeze. Dorul o 
ardea. Cât de mamă o simte poetul. 

In îndoit sens, povestitorul analizează cù- 
vintele Fiului, care numește. mamă, fraţi, pe 
orice aproape al Său. Intâi ca om, ca părinte: 
„Vorbe amare, sărmana femee!” Apoi, în su- 
blimare mistică: „Vorbe sfinte!” Fără să tăl- 
măcească neinţelesul purtării lui Iisus, rațiu= 
mea de a fi a tainei, făcu pe Mamă să mur- 
mure, încă odată, supusă soartei: „Și astfel 
să fie!” 


* 


Percorso Phanno în fronte. 


Soarta sa „Străpunsu-l-au în 


frunte”. 


împlinit: 


* 


205 


© BCU Cluj 


Erba nuova în Giudeea per ogni riva. 


Clipă fugară de  reîmprospătare cu suflul 
primăverii, în inima îndurerată a Mamei sa 
strecurat: „Iarbă nouă în Iudeea pe orice țărm”. 
Așa cum, sa început şiragul faptelor, cu sim- 
bolul ierbii, de viață renăscândă, aşa se în- 
cepe și popasul, pe care Sfânta Mamă l-a fă- 
cut în orăşelul de pace, Betània. Realitatea tai- 
nei o cuprinde iar: ca un nour de aur, în im- 
nur. de cor, Mântuitorul i se înfăţişează în 
strălucire de flacără. 

Poetul gândeşte că mai frumoasă clipă nu va 
mai trăi Maria şi Mamei, nefericitul părinte 
îi pune întrebarea, care pentru el, a fost o du- 
rervasă răsvrătire, de a nu fi murit în locul 
fiului său. 

fg %* 

Triste Pasqua ìn terra manda 

Idolio Padre. 


Ca om îl vede pe Iisus, poetul. In imagini 
simple, calde, pure, învestmântă pe Cel pă- 
timmd. Dar, tot spre ea, spre Mamă, se în- 
toarce. In albul nudului neprihănit „Crin lu- 
citor în pajiște”, așa precum i s'a vestit de 
către înger, în ziua sfinţirei, Mama îl vede 
şi să-l îmbrățișeze nu poate. Ca o Madona 
michelangelică ne apare în acest moment, îm- 
pietnită de durere putere nesfânșită stăvilită în 
fonmă. 

* 
Con che lagrime, con che duolo 


___ dată a doua fază exteriorizată a durerii. „Cu 

ce lacrimi, cu ce jale”, la poalele crucii, în 
sfârșit, sărmana Mamă îl poate săruta. Dar el 
e ucis Viaţa ei sa sdrobit. Uită că Fiul ei e 
Dumnezeu, că va învia. Sau nu ştie. E atât de 


Mamă. Firea cu trandafiri şi crini, cerul cu 
irizări de azur şi rândunele, parfum, coloare, 
mișcare, primăvară ce folosesc? „Tu plângi” 
spune poetul Mariei! Atât de apropiat o simte 
el, care se răsvrătise, văzând că soarele mai lu- 
minează, că marea mai cântă, atunci când fiul 
său nu mai putea vedea, nici auzi. 

Pentru Maria, realitatea prezentă a pierit. 
O cheamă spre trecut orice, o adiere, o mireas- 
mă de fâneaţă, un copac înflorit de rodie, un 
nimic, adică totul, spre început, spre leagăn. 


* 
„Oh rialzati e cammina. 


Cuvinte evanghelice, -rostite de Mântuitor 
morților înviați de el, cuvinte îndreptate de 
poet spre Iisus însuși: „O ridică-te şi umblă“. 


Dar, ultima simțire a poetului, în creştinească . 


viziune tot spre Maria se îndreaptă. Pentru pri- 
ma dată, o vede divină, fără nimic pământesc, 
în grădina Cerurilor, hrănindu-se, așa cum, 
numai Fiul ei vieţuitor a făcut-o, din „iubirea 
celor umani”, 


Dar în încheere putinţa poetului e sfârşită . 


la hotarul, ce desparte lumea sa, a misticei în- 
durerate, de aceea dăruită sfinților. Câtă pu- 
tință, totuși, în  desvăluirea universului său. 
Angiolo Silvio Novaro sa apropiat, cu privi- 
rea duioasă de părinte nefericit, ne-a lăsat 
vorbe smulse din inimă, cristalizate în imagi- 
nea Mamei Mamelor şi sa îndepărtat, rămâ- 
nând în urmă-i cântecele lui să plângă ferici- 
rea pierdută, doar cu aceea, care simte la fel, 
cu mama copilului său, în cadrul însorit al 
Rivierii, în bătaia valurilor. ` 


MARIA ELENA COANDĂ 


“CELĂLALT TĂRÂM“. UN CAPITOL DE FILOSOFIE ORTODOXĂ 


. In componenţa sa genetică, omul închide în 
sine un adânc și plin sens cosmic, cu numeroa- 
se fațete înspre curiozitatea noastră metafizică. 
Articulația cosmică din ființa noastră, fecundă 
ca adevăr şi ispititoare ca perspectivă spiritua- 
lä, rămâne să aştepte spaţiul larg al unui în- 
treg volum. Până atunci să ne oprim lângă una, 
din faţetele cu mai apropiată vecinătate meta- 
fizică, din ființa noastră. ii 

Cum însă acest popas se întâmplă să ne 
ţină întrun punct de unde se străvăd vestigii 
edenice ; de unde auzi cum murmură  prelins 
pe sub răcoarea proaspătă a pomilor din raiu, 
toată fericirea omului ; de unde  presimţi că 
între condiţia terestră a. omului și între condi- 


ţia lui paradiziacă niciodată prăpastia n'a fost 
total fără punte, adică niciodată omul n'a uitat 
că fiinţa lu a mai rămas încă legată cu un fir 
subțire, dar de aur, de lumina albă a paradi- 
sului pierdut, să ne oprim aici cu Scriptura în 
mână. | | 

-Intuit filosofic, acest fir de permanentă le- 
gătură între om şi raiu, a deschis un capitol 


de filosofie ortodoxă, asupra căruia vrem să | 


stăruim puţin, la adăpostul viziunilor marelui 
Lucian Blaga, verificat cu dreapta învățătură 
a Bisericii, i i 

Intâiul volum din „trilogia culturii” îl începe 
Lucian Blaga cu un capitol de îndoită sem- 
nificaţie, în ceeace ne priveşte, un capitol in- 

titulat apăsat : „celălalt tărâm“. Sub fruntea fi- 
losofului nostru „celălalt tărâm”, înseamnă o 
fereastră deschisă înspre adâncul fiinţei noa- 


stre, înspre ceeace numim, cu acest cuvânt — 


atât de surd și înfundat — inconștient. Dupăce 
doboară tot ceeace era șubred și inutil, sau ero- 
nat și povară neagră, în ceeace se construise 
filosofic în jurul acestei chestiuni, își articulează 
Lucian Blaga vizionar gândurile sale, într'o 
concepţie ortodoxă a problemei. Filosoful ma 
avut asta în gând. Adică nu un nerv apologetic 
a stârnit în el viziunea în sens creştin a pro- 
blemei. Ne-am convins de aceasta într'una din 
convorbirile avute cu distinsul academician, 
când, întrebându-l dacă într'adevăr intenţionat 
a dat atât de vizibil tighel creștin „inconștien= 
tului”, ne-a răspuns cun adorabil și aerian 
semn de mirare între sprâncene: „Nu m'am 
gândit deloc la aspectul teologic al chestiunii. 
Dar știi că-i interesant?!”. 

Iată acum „celălalt tărâm” al lui Lucian 
Blaga. După gânditorii romantici ca Schelling, 
Carus sau Hartmann, „inconştientul este numai 
un focar metafizic nevăzut, care prezidează la 
formațiunile organice, sau căruia îi revine con- 
ducerea vieţii fiziologice și conştiente“. Și nici 
nu are „numai caracterul receptacular, pe care 
i-l atribue psihanaliştii“, La aceștia se adaogă 
şcoala  elvețianului Jung „care „îmbogățește 
simţitor aria inconştientului, întâi cu înjshe- 
bări psihice compensatorii. față de conştiinţă, 
al doilea cu conţinuturi de provenienţă ance- 
strală şi al treilea cu devansări ale conștiinței”. 
Așadar și romanticii şi psihanaliștii concep in- 
conştientul în imediată funcție de conștient. In 
acest punct, se întreabă Lucian Blaga, revoltat 
parcă în viziune: „Ce ne-ar putea opri la adică 
de. a atribui inconştientului o amploare mai 
cosmotică decât conștiinței și o suveranitate 
faţă de care aceea a conștiinței nu e decât un 
palid reflex?” și în altă parte: „inconştientul nu 
e adică 'un simplu subsol al conștiinței, un sub- 
sol în care ar cădea fără curmare, ca efect al 
unui sever triaj, elemente de ale conştiinţei. In 
conştientul ni-l închipuim ca o realitate psihică 
amplă, cu structuri, cu o dinamică şi cu iniția- 
tive proprii; inconştientul ni-l închipuim în- 
zestrat: cu un miez substanţial organizat după 
legi îmanente. Inconștientul nu e un simplu 
„haos“ de zăcăminte, de provenienţă „„conştien- 
tă”, Trebue să facem încerearea stăruitoare, de 
a imagina inconştientul ca : realitate psihică 
de mare complexitate, cu funcţii suverane, și de 
o:ordine şi de un echilibru lăuntric, graţie cărora 
el devine un factor în mai mare măsură sieși 
suficient, decât e „conștiința”, Ar fi poate exa- 
gerat să afirmăm că inconştientul e un cosmos; 


el e totuşi ceva ce aduce a cosmos. Dacă ni se 
îngădue să alcătuim din substantivul „cosmos”, 
un adjectiv, aşa cum dim substantivul „haos” 
sa format adjectivul „haotic”, am acorda in- 
conștientului un epiet în consecință. Inconștien- 
tul are caracter „cosmotic”, nu „haotic”. „Cos- 
motică” e orice realitate de pronunţată com- 
plicaţie interioară, de-o mare diversitate de ele- 
mente și structuri, organizată potrivit unei rân- 
dueli imanente, rotunjită în rosturile sale, cu 
centrul de echilibru în sine însăși, adică relativ 
sieşi suficientă. Potrivit sensului pe care-l a- 
tribuim acestui termen, vom risca afirmaţiu- 
nea, că inconștientul, ca realitate psihică, po- 
sedă un caracter mai „,cosmotic” decât con- 
știința”. Şi apoi: „Dar acest „inconștient însuși”, 
înseamnă un factor remarcabil din toate punc- 
tele de vedere. Prin anticipație atribuim deci 
inconştientului structuri şi o dinamică proprie, 
de asemenea categorii și forme cognitive pro- 
prii, tot prin anticipație mai atribuim incon- 
știentului și moduri de reacțiune proprii când 
e vorba de „trăiri” şi propriile isvoare de in- 
formaţie, când e vorba de „cunoaştere”, 

Am reprodus aidoma toate pasagiile care ro- 
tunjesc limpede concepţia despre inconștient a 
lui Lucian Blaga, pentru a nu da posibilitate de 
suspiciune în acordul pe care vrem să-l facem 
la această încheetură metafizică, între filosofie 
și ortodoxie. 

Deci, filosofia lui Blaga, se “coboară — sau 
poate urcă — pe celălalt tărâm. Și pe cont pro- 
priu, cu îndrăsneală şi siguranţă, dă prestigiu 
înalt unui sens strict religios al problemei, care 
n'avea niciun credit la bursa, de multe ori 
neagră, a științei. 

Ce este oare în lumea creștină, în câmp strict 
ortodox, această „realitate cosmotică”, autonomă 
şi suverană, cu „moduni proprii de reacțiune” şi 
cu „proprii isvoare de informații”? Cât de orto- 
doxă este această realitate, atunci când Lucian 
Blaga o scutură de faima funebră a unui cimi- 
tir al conștiinței; atunci când „cloaca” aceasta, 
sub fruntea lui străluminaţă, se 'transfigurează 
din „haos“, în „cosmos“ ? Atunci când din hao- 
tică devine o lume cosmotică „sieși suficientă”? 

Cu aceste întrebări să deschidem Bibla, la 
Facere: „Şi a zis Dumnezeu: Să facem om după 
chipul și asemănarea noastră...” (L, 26). Chipul 
şi asemănarea lui Dumnezeu în om, au fost su- 
premele daruri care l-au învrednicit pe Adam 
de condiția lui paradisiacă, prinsă în această 
înaltă prerogativă, conferită prin cuvintele ime- 
diat următoare textului citat: „ca să stăpâ- 
hească... tot pământul”. Să-l stăpânească adică 
după chipul şi asemănarea lui Dumnezeu. Tot 
ceeace era „sub” el, tot ceeace era creatură na- 

turală era integral „stăpânită“ de om. In cadrul 
acestei prerogative omul era „perfect. Prin 
urmare nu de-o perfecțiune absolută. Indum- 
nezeit, cum zice Sfântul Ioan Damaschin, prin 
impărtășirea strălucinii cei dumnezeești, nu însă 
în ființa cea dumnezeească mutat (Despre cred. 
art. cart. II, c. 12), 

Care erau elementele acestei  perfecțiuni? 
După interpretarea Sf. Părinţi aceste demente 
erau cuprinse în „chipul“ lui Dumnezeu din 
om, care-i mintea; şin „asemănarea” Aceluiaşi, 
care-i inima. Ca lumina din soare „ca mireasma 
am floare aşa se desprindeau toate celelalte 
1msuşiri paradisiace ale omului. Şi anume, omul 
era nemuritor, dacă vrea. „Dumnezeu a creat pe 
om nici cu totul muritor „nici nemuritor, ci ca- 
pabil şi de una şi de alta“ spune Teofil de An- 
tiohia. Iar canonul 109 al Sinodului din Car- 
tagena: „Dacă va zice cineva că Adam, omul 
cel dintâiu creat, a fost creat muritor, așa, că 
deşi nar fi greșit, ar fi murit cu trupul, nu ca 
pedeapsă pentru ura, ci după necesitatea firii, 
să fie anatema“. „Nevătămat cu trupul, complet 
sănătos“ spune Sf. Vasile că a fost Adam creat. 
Omul singur şi-a ales calea „muririi” cu trupul, 
prin păcătuire. „Dumnezeu, spune iarăși Sf. Ioan 
Damaschin, a creat pe om fără păcat după na- 
tură și liber după voinţă; fără păcat, zic, nu 
pentrucă el n'ar putea păcătui, ci pentrucă po- 
sibilitatea de-a păcătui n'a avut-o în natura 
sa, ci în voinţă“ (Op. cit. cart. II cap. 12). Era 
deci absolut liber să voiască una sau alta. „Vo- 
ința lui avea o completă libertate de alegere, o 
completă putere de a tinde către binele suprem 
şi de a-l realiza în sine”. (Silvestru de Canev, 
Dogm. ort. III, 408). Iar „mintea îi era ca ab- 
solut întreagă și necondiționată de nimic, era 
capabilă de cea mai uşoară și mai mare înţele- 
gere a lucrurilor, dar nu poseda însăşi știința, 
care după natură este proprie numai lui Dum- 
nezeu, ci omul sta numai pe cale către dânsa, 
care deși dreaptă „dar nu fără pericol de aba- 
tere...” (Acelaș, III, 408). Că Adam nu poseda 
„insăşi ştiinţa” înseamnă că nu poseda „știința 
absolută“, adică, după cuvântul Mântuitorului? 
„Nimeni nu cunoaște pe Fiul, fără numai tatăl, 
mici pe Tatăl nu-l cunoaste nimeni, fără numai 
Fiul“ (Cat. 11, 27). Ca rege al naturii însă, „stă- 
pânitor” al ei, întâiul om era oarecum perfect 
cunoscător. Nimic nu-i era străim din cele ce-i 
stau sub „stăpânire”, această primă şi înaltă 
prerogativă divină care justifică, în textul bi- 
blic, chipul şi asemănarea lui Dumnezeu în om. 

Aşa dar „cu mintea „întreagă”, voinţa „com- 
plet liberă” şi inima „curată și neturburată”, 
așa a fost aşezat omul în rai. Dar păcătuind 
după voinţă, a pierdut din puterea libertăţii, a 


Să 


ştirbit integritatea minţii şi şi-a turburat cură- 
ția inimii. Și de-atunci „se pleacă fui omu- 
lui din tinereţea lui spre rele”, căci „a pierdut 
perfecțiunea rațiunii şi a cumoştinții, voia lui a 
înclinat mai mult spre rău decât spre bine, Ista- 
rea lui nevinovată, s'a schimbat în stare de 
păcat. Dar totuși, voia lui a rămas nevătă- 
mată, în raport cu dorinţa de bine și de rău” 
(Mărt. ort. part. I). In continuare cu ultima afir- 
matie de mai sus să cităm un fragment din 
Epist. patr. răsăriteni“: la cădere, omul „a pă- 
strat natura cu care a fost creat și puterea li- 
beră naturală, vie şi activă, așa că după na- 
tură putea să aleagă şi să facă binele, înlă- 
turând şi fugind de rău”. (Art. 14). 

Prin urmare, prin păcat omul şi-a turburat 
armonia cu sine însuşi şi cu Dumnezeu, dar a 
rămas în el ceva din fericirea paradisiacă. Nu 
s'a înstrăinat cu totul de cer. „Faptul că — după 
cădere — auzind glasul lui Dumnezeu în raiu, 
îndată l-a cunoscut... dovedește că încă i-a ră- 
mas trează puterea de a-L cunoaște;... s'au pă- 
strat deci urmele chipului lui Dumnezeu, lăun 
tric unite cu puterile spirituale ale omului”. Că 
urmele chipului lui Dumnezeu s'au păstrat treze 
în om, o spune și Sf. Ap. Pavel: Fiindcă ceeace 
se poate ști despre Dumnezeu, vădit este în 
inimile lor” (Rom. I, 19). Sau: „Ca unii care a- 
rată fapta legii scrisă în inimile lor”; și însfâr- 
şit: „Păgânii cei ce nau lege, din fire fac 
ale legii”. : 

Sfântul Ap. Pavel bate mult în inima noa- 
stră, ca o tablă vie a unei legi, săpată dela 
creaţie în ea. Legea aceasta este ceeace a ră- 
mas bun, la cădere, în ființa lui Adam. Este 
urma chipului lui Dumnezeu în noi „este setea 
din care cresc marile dorinți ale omului. Este 
văpaia în jocul căreia își mistue inima nostal- 
gia paradisului pierdut. Fără să vrem, fără să 
bănuim chiar, legea inimii ne trădează a fi 
fost cetățenii unei alte lumi, pe care o râvnim 
cu însetarea rătăcitului prin bărăganul veşni- 
ciei. Nam uitat-o niciodată, iar Hristos ne-a 
împrospătat-o întreagă, deși nu o putem smul- 
ge cu totul, celuilalt tărâm, unde rădăcinile îi 
sunt străfunide. 7 

Aceasta este lumea cosmotică, realitatea còs- 
motică, la care a ajuns Lucian Blaga pe calea 
intuiției filosofice. A 

Am insistat atât de obositor, pentru ċetitor, 
asupra procesului religios al păcatului străbun, 
da identitatea, să-i zicem, dintre „legea inimii” 
și „lumea cosmotică“ să apară cât mai limpede. 
In îmbucătura acestei identități dau buzna bo- 
gate sugestii, în vârtul cărora mijesc vaste per- 
spective pentru ò adâncă filosofie ortodoxă. 
N'avem competința necesară ca să analizăm în 

eticii da 


amănunt, paralel, procesul de înflorire în lu- 
mină, al tuturor latențelor din lumea cosmotică. 
Ele se rotunjesc, în mare, ca o exteriorizare a 
unor realități cu legi ascunse cunoașterii noa- 
stre. Noi bănuim şi aici, setea, nostalgia după 
armonia de undă şi lumină a paradisului. Tră- 
ește adică omul, în „cosmotic” iluzia fericită a 
condiției edenice. 

Şi dacă așa este, cât de luminoasă, cât de fe- 
cundă, cât de uluitoare apare această realitate 
cosmotică „în procesul experiențelor religioase 
mistice! Se depășește acolo omul pe sine însuși, 
cade adică în umbră „luminozitatea conştiinţei“ 


CRONICA 


I. PETROVICI: ARTE ȘI ARTIŞTI. — Cu 
acea aristocratică modestie ce-i caracterizează 
silueta morală, d-l Petrovici se adună  într'o 
cărțicică din „Biblioteca pentru toţi“ —bătrâna 
prietenă a acelui tot mai puţin tineret școlar 
care cultivă asemenea tovărăşii prea puțin 
sportive, — și totuşi atât de înţelept, de actual, 
călăuzită şi astăzi de d-l V. Demetrius. Un 
mănunchiu din studiile şi portretele întruchi- 
pate în ultimii ani. Mai toate sânt cuvântări, 
fie la urechea ascultătoare a microfonului, fie 
în cadrul diferitelor solemnităţi. D-l Petrovici 
e azi pentru marile mase dela noi mai ales un 
orator foarte iubit și foarte căutat. Desigur că 
pentru d-sa trebue să fie o bucurie, — ca pen- 
tru oricine care-ar simţi că glasul său întâl- 
nește altceva decât pustiul, — această frec- 
ventă solicitare. Dar filosoful din d-sa şi lite- 
ratul iubitor de fine cadenţe îndelung șlefuite 
care iarăși este.—cari se vor fi obișnuit să con- 
temple gândul altora şi să-l desfăşoare pe al lor 
sub alte măsuri, mai aproape de proporţiile 
calme ale lumii eterne, şi în alte ritmun de 
creaţie, mult mai puţin închinate clipei, — vor 
fi simțind poate câte odată mustrarea trecătoare 
că jertifesc poate prea mult oratorului. Care, 
ia orice altitudini ar pluti, trebue să respecte 
mai mult ca oricare creator de artă ritmurile 
fugare ale clipei, comodităţile sufletești şi in- 
telectualle ale publicului. 

Asta nu înseamnă că d-l Petrovici e un vir- 
tuoz măgulitor al acelui capricios personaj fe- 
‘menin care e mulțimea. Ceeace îl apropie de 
preferinţele ei, fără nicium efort şi fără niciun 
calcul, fiindcă îi este înnăscută, — e claritatea 
d-sale de gând, de simţire şi de expresie. Ceea- 
ce îl depărtează, iarăşi fără nicio  ostentaţie, 
dar hotărît, — e structura gândirii sale ce res- 
pectă adânc tocmai această claritate. In slujba 
acestei cugetări, d-sa are o poziţie aproape 


? 


și trăim sub imperiul paradisiac al cosmoticų- 
lui. Dar să nu uităm că acum suntem sub har. 
Și dacă însăși filosofia lui Lucian Blaga, atât 
de mult bântuită de duh ortodox — ar vrea 
să simtă, acolo unde evadează în viziune, că 
harul i-ar deschide orizonturi pe măsura ceru- 
lui, dacă i sar robi, ar urmări masiva „reali- 
tate cosmotică” în experienţa albă a sfinților. 
Ar fi pentru noi o revelaţie vrednică, într'ade- 
vár, de Lucian Blaga, de marea lui viziune, 
deșteptată în duhul adânc al pământului no- 
stru. 
NIȚĂ MIHAI 

singuratecă azi în cultura noastră. E unul din 
cei puţini, un paznic sobru, — ai putea zice 
„sfios” dacă cuvântul war spune mai mult de- 
cât trebue, — dar inflexibil, al eternelor mă- 
suri ordonatoare ale Minervei. Nici în acest 
mănunchiu elegant de fugare expresii, nu re- 
nunţă la misiunea aceasta, care îi e înainte de 
toate impusă de temperament. 

Colocviile despre arte și artişti din această 
cărticică sânt în primul rând severe și clasice 
stabiliri de limite, atât pentru creaţii cât și 
pentru creatori. Aceste limite sânt aşezate rigu- 
ros, cu simplitatea de marmoră a anticei legislații 
de artă, așa că nu e de mirare că pe urmele 
lor gânditorul de azi se întâlnește cu bătrânul 
Lessing: „Toate artele au margini implacabile, 
dincolo de cari puterile lor încetează, — iar 
fiecare artă e țărmurită de alte limite, în sen- 
sul că acolo unde una reuşeşte să înfăptuiască 
celelalte rămân neputincioase“ (Puterile muzicii, 
p. 8). 

E prin urmare o atitudine cu totul și catego- 
ric opusă tendinţelor ultime ale artelor mo- 
derne de a-și încălca reciproc tărâmurile, Nu 
se poate spune că aceste tendinţe anarhice, cari 
şi-au făcut jocul liber cu atâta sgomot în anii 
de desorientare de după război, sar impune şi 
azi cu aceiași fascinajţie. Dimpotrivă, în ultimul 
timp se observă o reîntoarcere la limpezile di- 
scipline ale artei de totdeauna, — care ar fi 
surprinzător de grăbită dacă n'ar fi firească. In 
aceste împrejurări, măsurile clare de gând ale 
d-lui Petrovici, sânt binevenite prin pozițiile pe 
cari le lămuresc. 

D-sa astfel pune limită categorică deopotrivă, 
ambițiilor muzicii de a concura fabula (Pute- 
rile muzicii, p. 13) ca şi celor ale poeziei de a 
supralicita muzica în vagile ei adâncuri melo- 
dice (Poezie şi logică), negând deci posibilita- 
tea unei „poezii pure”. De dragul limitelor, ac- 

torii sânt priviți ca expresia tipică a umei ca- 
tegorii de oameni: aceea a visătorilor cari to- 
tuşi vor să concretizeze lumea ficţiunii, măcar 
cu preţul iluziei (Psihologia actorilor). Consem- 
nul aspru al limitelor îl face să judece cu sur- 
prinzător de multe reticențe opera de gândire 
„a d-lui Blaga. Pentru d-sa de pildă, citadinul 
-dela noi are o structură spirituală cu limite 
„ari nu coincid cu cele ale culturii minore a 
satelor, pe care d-l Blaga o indică drept teme- 
lie culturii noastre majore de azi. Dacă însă li- 
mitele dintre sat în sens românesc și oraş în 
sens apusean se pot uşor desemna, — cred că 
ar fi foarte dificil să însemni precis liniile încă 
cu totul. neașezate ale unui spirit citadin la 
noi... l 

A pune limite, înseamnă a așeza ordine. Pen- 
tru d-l Petrovici, ordinea apare ca semnul ma- 
jor al creaţiei. Chiar în tumultuosul elan al 
oratorului, atât de supus intuițiilor clipei, re- 
acţiunilor brusce ale sufletului  omenasc, — 
d-sa recunoaşte arta numai când găseşte în el 
puterea de a-și afla expresia în armonice rân- 
duieli ale cuvintelor, intro impecabilă scalp- 
tură a gândului, atunci când n'a avut răgazul 
pregătirii, al meditaţiei îndelungi (Talentul o- 
ratoric p. 45). 


Dar ordinea a fost dintotdeauna un privile- 


giu al rațiunii. D-1 Petrovici e ca atare un calra 
slujitor al ei în toată opera d-sale. Respectul 
liniștit al rațiunii e pentru d-sa o tradiţie a- 
tină a noastră, care trebue adâncită. Şi + sem- 
nificativă bucuria d-sale când i se pare că își 
dă seama de schemele solide pe cari se urcă 
toate îndrăznelile de vis ale cugetării d-lui 
Blaga: „Cugetătorul a rezistat acelor curente 
filosofice care dau precădere în domeniul cu- 
noașterii instinctului şi afectivității, detronând 
raţiunea din scaunul ei împărătesc” (Opera Ii 
Lucian Blaga, p. 113). 
_'Ca și la d-l Blaga, — mult mai puţin însă, 
atât cât îi îngădue luminozitatea sa meditera- 
neană, — spiritul d-sale, sigur pe lucidităţile-i 
statornice, își îngădue să admire clarobscurul. 

Aceasta îl duce la o viziune de echilibru, de 
împăcată înțelegere a artei, care merită să fie 
subliniată: „Vraja poeziei ar trebui să depă- 
„şească logicul fără să-l suprime, tot aşa. cum 
absolutul nu distruge lumea relativităţii, ci o 
înglobează şi o întrece. Arta e supraraţională, 
nu iraţională, iar frumosul trebue să com- 
pleteze adevărul nu șicanându-l și mutilându-], 
-ci întregindu-l cu infinităţi şi adâncuri pe cari 
acesta abia le bănuiește” (p. 29). 

Acest echilibru al înţelegerii funcționează şi 
în împrejurări în cari te-ai aștepta mai puțin. 
Șânt bunăoară în această cărticică două esseuri 


în cari autorul cercetează aspecte specific mo- 
derne, şi nu dintre cele can să ne dea nã- 
dejdi : Literatura de memorii şi de călătorii şi 
Intreceri spirituale și matchuri de box. Te-ai 
aștepta, evident, ca un spirit de aspre ordini 
raţionale cum e cel al d-lui Petrovici să con- 
damne implacabil abuzul actual de penibile in- 
discreţii în intimitatea oamenilor mari, ca şi 
hipertrofiata atenţie pe care o dăm toţi unui 
knock-out în timp ce o magnifică întrecere spi- 
rituală cum e cea din congresele internaţionale 
de filosofie trece neobservată. l 

Nejustificându-le, gânditorul însă caută să 
înțeleagă. Mai ales cel de al doilea esseu adu- 
ce minunate. pagini de analiză uşoară. Fasci- 
naţia sportului, după d. Petrovici își are multe 
şi neașteptat de firești rădăcini. Intâia e fali- 
mentul credinţei omului în puterea abstracţiei. 
Faliment produs prim desiluzia care a urmat 
exaltării ei în secolul XIX. Dar care iarăși în- 
cepe să-şi piardă grabnic umbrele, — după 
modesta noastră părere, — în urma noului şi 
covârșitorului prestigiu, pe care și l-a recăpă- 
tat spiritualitatea azi, în atâtea întinderi de 
Tume, 

A doua rădăcină ar sta în precaritatea condi- 
ției de azi a omului. In vremile de cumplite 
mesiguranţe de azi, omul a redevenit lup şi 
simte nevoia de a-și ascuţi colții. Iar a treia 
stă în capriciile stupide ale democraţiei. Nici- 
când nu simte mulțimea mai mult nevoia de i- 
doli cari să o biciute, ca în democrație. Şi idolii, 
— ea şi-i alege din cej pe care îi pricepe mai 
lesne. De aceea nu-l va alege niciodată pe 


Kant. 


'Organizându-şi astfel limpede și ușor înțe- 
Jegerile, cărticica aceasta a d-lui Petrovici e 
încă un elegant și fugar omagiu pe care îl a- 
duce d-sa Minervei clarvăzătoare. 


* 
* * 


AUREL MARIN : VERSURI. — Talentul de- 
licat unduitor al acestui tânăr poet braşovean 
a însemnat în ultimul timp o frumoasă evo- 
luţie. O îndreptare plină de nădejăi către ma- 
rile simplităţi și adâncimi de oricând ale poe- 
ziei. | , . 
Culegerea d-sale din urmă aduce astfel un 
yers care ți se apropie ușor de suflet prin to- 
nalitățile sale curate şi triste, — pe căi de ne- 
desminţită simpatie. , A 

Mai întâi pentru curajul poetului de a re- 
trăi în versul său una din acele stări de su- 
flet specifice ale noastre: aceea de reculeasă 
contopire a tristeţii omului în nepăsarea pri- 
mitoare a naturii, Că ea a scăpărat atâtea ne- 

uitate imagini în poezia noastră populară, în 
toată lirica noastră cultă atât de ades, că ea a 
ajuns la copleşitoarele rezonanţe din versul lui 
Eminescu, — nu înseamnă că nu mai poate da 
noi accente, Sunetul acesta l-a încercat d. Au- 
rel Marin mânuind cu noi intuiții artistice na- 
iul atât de elementar și atât de complex tot- 
odată al versului eminescian, 

Ceea ce i-a dat izbândă proprie, l-a ferit de 
simpla pastișă, a fost faptul că spre această 
alegere îl împingeau structuri sentimentale au- 
tentice, cari cu greu puteau găsi alt glas. DI 
Marin e un poet al singurătăţii şi al durerii 
omenești care amorțeşte în ea. Singurătăţile 
acestea le-a găsit în poezia muntelui, — atât de 
puţin încercată la noi în linii mari; deşi atât de 
aproape de noi, din trecut prin lirica populară, 
în prezent prin dragostea tineretului pentru lu- 
mina crestelor și a piscurilor. Puțin încercată, 
din pricina dificultății ei. Imens ecou în piatră 
al nostalgiilor omenești de măreție tristă şi as- 
pră, de luminată ascensiune spre calm şi puri- 
tate, — muntele a fost copleșit dela început în 
literatură de câteva simboluri cari sau trans- 
format în groaznice locuri comune, ce l-au fă- 
cut inaccesibil unor poeţi de puţină forță crea- 
toare, 

Poetul braşovean încearcă să-și apropie de el 
visurile pe căile mai complexe, mai bogate, deci 
mai ferite de această primejdie, ale pădurii. El 
încearcă să fie astfel um cântăreț al muntelui 
întrucât poate fi unul al pădurii. Motivul acesta 
poetic e firul prelungit care leagă într'o unitate 
şi într'o evoluţie în acelaș timp toate plachetele 
sale de versuri de până acum. Şi pe acest fir 
încearcă fericita experienţă eminesciană de care 
aminteam. 

Ca să vedeţi cât de simplu şi cât de personal 
poate d-sa mânui acest fluer cunoscut, scoțând 
din el aceleași note de tristeţe gravă şi calmă, 
să cităm Seară: 


Pale lumină 
Ard line peste 
Naltele creste 
Vineţii pini. 
Umbre adânci 
Leagă cu sure 
Crengi prin pădure 
Norii de stânci. 
Florile reci 

In ierburi, toate 
Singurătate 

Duc spre poteci. 


Tot atât de fraged, de nou și cunoscut tot 
odată, ca o floare dragă ce-o vezi răsărind pri- 
măvara, — sună adânciţă liric conștiința emi- 


nesciană a perenităţii naturii pe lângă sbuciu-. 
mul inutil al omului: Versuri (p. 18). Ca şi. 
acele străfunde corespondențe între viața omu- 
lui şi a firii: 
Imbătrâneşti şi tu, suavă, femeie alintată azi. 
Mai tulbure și mai bolnavă, lumina lunecă 
pe brazi. 
Amăgitoarele şuviţe au luciul alb, strălucitoare; 
Pe munţi s'au răspândit de-aseară întâiele 
| mărgăritare. 
In flacăra privirii vremea  aruncă'ntunecatu-ă 
praf, 
Desprinsă liniştea pădurii, se-aşterne frunză 
moartă, vraf. 


în poezia, — din păcate inegală, prăbuşită la 
sfârșit în comentariu inutil, — Imbătrânești 
și tu.. d 

Ca totul să coboare până la urmă în acea 
calmă „amar reculeasă, nostalgie a morţii văzute 
ca uitare, — ce adie atât de des în versul poetu- 
lui. Ca în acea admirabilă poemă Noi, în care 
coboară ceva din liniştile metafizice ale poeziei 
germane dar și multe din potolitele înţelegeri 
ale noastre. Ca în Toamnă târzie: 


Să ne uităm în urmă în toamna de aramă 

Cu ochii în măhnirea că nimeni nu ne-așteaptă; 
Potecile pădurii cu umbre lungi ne'ndreaptă 
Spre ora de odihnă din liniştea de cramă. 

Ne coborîm la vie mai triști ca totdeauna 

Şi *n sgomotul de pași ne citim centro carte 
Plecările din munte şi drumul lin spre moarte... 
Din urma noastră bate, prin frunze albe, luna. 


Ne pare rău că locul nu îngădue să cerce- 
tăm și personala poezie a zbuciumului liniștitor 
al creaţiei artistice, — care se înfiripă interesant 
pe alocuri în această plachetă, mai ales în 
Seară târzie cu frumoasa ei imagine finală. Ca 
şi instructivele încercări de apropiere sinceră. 
de cotidian, — ca  Sanatoriu, Moartea fetiţei. 
blonde, pândite de  melodramatism, mai cu 
seamă ultima, — şi acea atât de discretă și izbu- 
tită miniatură: Cartea. 

Astfel, deşi suferind de același deficit de vi- 
talitate, de forță barbară de creaţie, de care pă- 
timeşte aproape întreaga noastră lirică de azi, 
prea miniaturizată, prea feminină în mărturisi- 
rile ei stinse, — poezia d-lui Aurel Marin se 
poate înscrie printre realizările sincere și de nă- 
dejde ale celei mai noi generaţii. 


a". 


CONSTANTIN  KIRIȚESCU: JURNALUL 
UNEI COMITIVE. — Fără a fi excesiv de bo=: 
gată, literatura românească a călătoriilor -prin. 

străinătăţi, e de o calitate onorabilă. E puţintică 
aşa cum e, poate fiindcă acei cari, din sărăcia 
noastră paradoxală de țară bogată, şi-au putut 
îngădui luxul de a călători tihnit prin depărtări 
wau prea fost din aceia cari să se simtă atât de 
apăsaţi sufletește de impresiile culese încât să 
caute cu necesitate eliberarea printr'un scris de- 
pășind simpla notă de memorii personale, Călă- 
torii români sânt sau bogătaşi pentru cari sin- 
gura apăsare sufletească o constitue suma de 
bani cu care au plecat, purtând în însăși natura 
ei eliberarea estetică ce constă în volatilizarea 
lor cât mai elegantă. Sau intelectuali cari ajung 
ia bucuriile altor orizonturi cu sufletul stors de 
îrăgezimea lui, în o viaţă întreagă de privaţiuni, 
eforturi şi sbuciume, așa cum e aceea a unui 
cărturar român. Poate e şi din cauză că noi o 
istorie întreagă n'am avut când să ne „plictisim“ 
în țara noastră, n'am avut nevoie să pornim 
peste hotare departe ca să căutăm pitoresc și 
exotic, — de vreme ce mai toate neamurile pă- 
mântului, cele ale orientului ca și ale apusului, 
s'au simţit obligate de aceiași istorie să se vân- 
ture pe meleagurile noastre, lăsându-ne de cele 
mai multe ori amintiri mai mult dureroase de- 
cât literare. 

De aceea literatura noastră modernă de călă- 
torii, câtă e, — este mai puţin o colecţie de en- 
tuziasme literare, o fluidă însemnare de izbuc- 
niri sau încremeniri ale sufletului în faţa con- 
sacratelor capodopere pe cari natura şi omul 
le-au risipit pe pământ, — fiind mai mult un 
exercițiu de luciditate, de scrutare cu coada 
ochiului, care să cuprindă cât mai nefalsificat 
realităţile altor meleaguri. Dela memoriile lui 
Ion Codru Drăgușanu și însemnările boierului 
Dinicu din Golești, — trecând prin fermecătoa- 
rele povestiri de călătorie ale lui Alecsandri, în 
cari își contrazice atât de categoric lirismul 
printr'un umor și o ascuţime de observaţie rea- 
listă cu totul și specific românești, — până la 
jurnalele de drum de astăzi, firul literaturii 
noastre turistice e tors mai mult din observaţie 
decât din reverie. Desigur, am păcătui prin 
unilateralitate de judecată dacă am uita adân- 
cul sentiment al vrajei şi încântarea unduitoare 
care respiră mai puţin în paginile lui Jean Bart 
şi atât de mult în cele pe cari d. N. M. Con- 
diescu le-a însemnat în „Peste mări și ţări“, — 
dar aceasta e o cizelură fină ce reliefează şi mai 
bine linia majoră a epicei drumeţiilor noastre 
străine. 

Pe această linie majoră se aşează și cartea ul- 
timă a d-lui C. Kirițescu. In ea autorul „Po- 


runcii a zecea“ aduce stabilitele sale calităţi de 


lucidă observaţie a unei trăsături sufletești, de 


uscată dar precisă sesizare a unei mișcări de 
viaţă. 

Interesul documentar al acestui „Jurnal a. 
unei comitive“ este împlinit de un discret meş- 
teşug literar, — în care un amator nu de poezie 
ci de trăsături sobre şi precise de viaţă, va găsi 
destule satisfacţii. 

Interesul documentar e puternic. Jurnalul 
acesta înfățișează două realități apropiate de 
noi, cari ar trebui să ne intereseze deopotrivă : .. 
Bulgaria așa cum e acum şi Turcia aşa cum se 
transformă astăzi. Cu atât mai mult cu cât, 
dacă Turcia atrage pe mulţi dintre noi prin lite- 
ratură şi prin chemarea Orientului, — Bulgaria 
a rămas pentru români o țară la hotarul căreia, 
am putea scrie ca medievalii hic sunt leones. 
Dl. C. Kirițescu are cea mai profundă dreptate 
când condamnă aspru dela întâiele pagini stu- 
pida suficienţă care ne face să ne ignorăm cu 
dispreț vecinii, — suficiență cu atât mai ridicolă 
cu cât vine din partea unui popor cu pretenţii 
de inteligenţă. 

Inteligență care poate funcţiona tot atât de 
sclipitor şi mult mai cu folos  cercetându-ne 
atent vecinătăţile. Ceeace încearcă binevenit d. 
Kirițescu, — şi regreţi că notele din Bulgaria 
sânt prea puține. 

Se reliefează astfel tot ceeace dragostea 
aprinsă de el însuși, cuminţenia și hărnicia unui 
neam puțin binecuvântat realizează de multe ori 
ca o aspră mustrare faţă de tot ceeace noi am 
fi putut mult mai ușor, şi nu am realizat. Dar 
ochiul necruţător al românului nu se desminte 
nici în această admiraţie cumpănită și dreaptă: 
trăsături repezi şi reci presărate între impresii, 
reliefează deopotrivă ridicolul mohoriît al spiri- 
tului bulgar închis, cu ură şi mândrie puţin jus- 

Un bogat itinerar constantinopolitan, sur- 
prinde în aceleași linii uscate și ferme, — lângă 
lumina splendorilor acumulate acolo de atâtea 
mari civilizaţii, — ceeace se schimbă mereu și 
ceeace totuși rămâne ca orientală obicinuinţă, 
în viaţa atât de ambițioasă a Turciei moderne. 


+ 
Li » 


ION AGARBICEANU: SECTARII. — Viața 
politică românească, de după război mai ales, 
oferă scriitorului epic un extrem de bogat și de 
vânjos material, Departe de a fi epuizat-o, — 
cum uneori se crede, — caricaturala frescă a lui 
Caragiale a păstrat-o dimpotrivă intactă litera- 
turii. Cu atât mai mult cu cât autorul „Scrisorii 
pierdute“ nu numai că a pornit so exploreze pe 
un drum al lui personal, nespus de primejdios 
pentru urmași pe cari îi obligă la servilă imitație, 

dar i-a sesizat şi i-a însemnat trăsături cari au 
dispărut odată cu vremea lui. Viața politică de 
dinainte de războiu azi e aproape o țară proprie 
a lui Caragiale; orice scriitor sar apropia de ea 
trebue să facă un involuntar legământ de vasa- 
litate. Fiindcă în ea a crescut şi a trăit un spirit 
care şi-a încheiat bruse socotelile lumești în 
1916, Acest duh se rezumă în formulele lui Tra- 
hamache: „Aveţi puţintică răbdare!“ şi a lui 
Farfuridi: „Iubesc trădarea dar urăsc pe trădă- 
tori !“,.. Epoca aceasta a fost o cumplită harță 
de vorbe şi mai deloc de oameni. O foarte pa- 
triarhală ceartă în familie, cu foarte multe 
blândeţi, cu foarte multe îngăduinţe. ; 

Viaţa politică de după război se deosebește cu 
totul de ea tocmai prin asprime, prin intole- 
ranţă. E împinsă aici, mai ales de apariţia în 
arenă a doi factori noi: intelectualii ardeleni şi 
țăranii din toate părţile. Fanatismul şi obici- 
nuința de luptă a şcoalei laţiniste şi a memo- 
randiştilor, eroii Sămănătorismului plus acea 
tendință specifică a țărănimii de, a cobori 
orice gând în concret, de a da trup și sânge sen- 
timentului, — au trecut şi înțelesul cuvântului 
„luptă“ politică dela figurat la propriu. 

Viața noastră politică a evoluat astfel dela 
comic spre tragic. In spiritul, în viziunea lui Ca- 
ragiale, nu-şi mai poate afla înțelesurile. Ea își 
aşteaptă epicul. 

"El trebue să vie, fără să mai aștepte, ca de obi- 
ceiu la noi, îndemnul unui gest similar în lite- 
ratura franceză. Cu toate scandalurile ei, viața 
politică franceză n'a atins nici pe departe in- 
tensitatea de patimă şi de obsesie a celei dela 
noi. Atâtea lucruri ce ni se par nouă azi ciudate 
acolo, sânt tocmai din pricină că viața politică 
nu confiscă nu numai totalitatea. dar nici măcar 
c bună parte a atenţiei poporului francez. Pe 
când noi la un moment dat am prezentat spec- 
tacolul rar al unui neam înnebunit prin po- 
litică... ' 

D. Ion Agârbiceanu a înțeles adâne toate 
acestea. Și a căutat să le însemne epic. „Sec- 
tarii“ vrea să fie un roman de analiză a difor- 
mărilor mai mult tragice decât hilare, ale pati- 
mei îmbulzite în viața noastră politică de după 
război, 

Foarte binevenită intenție și foarte onorabilă 
încercare. Dl. Agârbiceanu, cu masiva sa forță 
epică, era dintre cei mai indicaţi pentru a porni 
firul acesta literar. 

In epică însă ambițiile cele mai mari, par cele 
mai ușoare de împlinit, — dar te duc la neiz- 
bânzi paradoxale. Incercând să refaci epic ma- 
rile fenomene de istorie, ajungi fatal la o mes- 
chină romanțare. Realităţile imense, ca să 
apară astfel în literatură, trebuesc privite toc- 


mai printr'o foarte măruntă și umilă perspec- 
tivă. O fărâmă din ele, luminată intens, îți poate 
da viziunea întregului. Dar totalitatea ambiţio- 
nată, va apare inevitabil mediocru literaturizată. 

E greșala în care a căzut, sau mai bine zis 
spre care a fost dus fără voie di. Agârbiceanu. 
Romanul d-sale începe fericit prin analiza unei 
vieți semnificative în modestia ei, — aceea a 
doctorului Ion Naşcu. Doctorul acesta e un om 
de omenie, al cărui suflet dela un moment nu 
mai poate purta poverile de ură şi sectarism ale 
partidului său. Şi viaţa sa începe să se sbuciume 
între realităţile vechi cari îl înlănțuesc și jude- 
cățile sale noi, cari vor să-l elibereze, 

Se întâmplă însă că, după acest bun început 
rotunjit cumsecade în înfățișarea eroului şi a 
câtorva personagii secundare caracteristice, — 


d. Agârbiceanu uită cu totul de el şi se lasă, 
antrenat în şarja partidului din Zăvoriţi. Nu- 


mele încep să devină din ce în ce mai transpa- 
rente, întâmplările din ce în ce mai cunoscute 
iar transfigurarea artistică necesară, simplu de- 
ghizament din ce în ce cu mai puţină grijă îm- 
plinit. 

Dela roman, autorul a ajuns astfel la o simplă 
romanțare a unor arhicunoscute vieţi și întâm- 
plări politice dela noi. Cred că a contribuit la 
aceasta nu numai concepția lui pornită fals, dar 
şi graba cu care a fost soris. Multe, foarte multe: 
chiar, neglijenţe de stil, de limbă și de ortogra-' 
fie, — arată această grabă cu certitudine, 

Astfel, în loc să fie masiva realizare epică aş- 
teptată,—,,Sectarii“ rămâne doar o povestire pe 
alocuri. foarte amuzantă și, incontestabil de o 
mare valoare documentară. 


* 
* * 


+BARBU SLATINEANU: CERAMICA ROMA- 
NEASCA. — Cred că tot ceeace va rămâne mai 
târziu din aceşti ultimi ani, de frământări şi de 
inițiative atât de tumultoase, atât de contradic- 
torii chiar, — va fi efortul impresionant, şi cu 
totul deosebit de încercările dinainte, de a de- 
fini fenomenul românesc. Nu de a-l exalta sau 

măcar poetiza, cum s'a făcut dela Kogălniceanu 
până la Sămămnătorism, ci de a-l cerceta cât ma 
lucid, cât mai întreg, cu toate rigorile unei me- 
tode ştiinţifice, dar și cu toată dragostea, 

In linia acestor preocupări cu totul impe- 
rioase, însemnăm aici cu bucurie și studiul am- 
plu al d-lui B. Slătineanu. Firește, nu sântem 
specialiștii cari să poată verifica în amănunt 
toate afirmaţiile studiului. Insă putem sublinia 
frumoasa lui ţinută ştiinţifică, — şi necesitatea 
Tui într'o disciplină atât de puţin onorată la 
noi cu cercetări serioase de ansamblu, 

“Atenţia de până acum a cercetătorilor noștri 
a fost aţintită asupra ceramicei preistorice, Ini- 
ţelegerea ei însă trebuia întregită cu a celei in 
care, după legile fatale ale expresiei în artă, şi-a 
căutat glas sufletul românesc dela origine până 
astăzi. Ceea ce face d. Slătineanu. 


D-sa înfățișează ceramica noastră medievală. 


şi modernă. Și această înfățișare e extrem de 
bogată în concluzii, cari întregesc fericit pe cele 
la cari am ajuns în celelalte domenii ale istoriei 
sufletului nostru, 

Ni se prezintă astfel o artă, azi aproape uitată, 
în care am izbutit, ca şi în altele, creaţii de mare 
putere artistică. Ceramica românească are ca- 
ractere specifice și valori cari ating intensitatea 
celor orientale, — adică limita de frumos în 
această artă. Evoluţia ei, e însăşi istoria forma- 
ției noastre spirituale: un puternic fond autoh- 


- 


CRONICA 


© PREFAȚA LA EDIŢIA A DOUA A „DIA- 
LECTICII NAȚIONALISMULUI“, După apa- 
riția primea ediții din această carte, sau avit 
o şumedeme de critice, recenzii, atacun şi stu- 
dii, alegându-se deoparte acei care încercau să 
nege vauoarea națonaismului, iar de cealaltă 
parte, înţelegătoarea adeziune a acelora care, 
trămd cu intensitate acest fenomen, îi găseau 
justiticări empirice şi temeiuri pragmatice în 
hotăritoarea lui evidenţă. 

N’aş fi vrut să dau acestei cărți o altă însem=- 
nătate decât aceea dea fi pus, — în ter- 
meni critici, necesitatea revizuirii utopiilor şi 
erorilor secolului al XIX-lea care stau la baza 
statului român modern, şi implicit, limpezirea 
epilogului din primele două decade ale seco- 
lului următor. Păcatul originar al paşoptiștilor 
anulează efectele revoluţiei lui TudorVladimi- 
rescu, şi de aici acea pierdere a simțului istoric 
de care suferă viaţa politică, publică şi cul- 
turală a României moderne. Nu ne putem în- 
toarce la premizele r&voluţiei lui 'Tudor-Dom- 
nul, — pentrucă momentul istoric este depăşit 
de o evoluţie de mai bine de o sută de ani, — 
dar pe alte baze, care de aici pornesc, şi în- 
tro perspectivă mult mai largă, se poate vorbi 
de revoluția națională a secolului XX. Această 
revoluție sa făcut în sensul unei evoluţii bio~ 
logice, prin lupta unei generaţii care şi-a re- 
căpătat simţul istoric. Acesta este fenomenul 
esențial, şi deci sinteza unui secol de lupte, şi 
reciproce anulări, între naționalism şi demo- 
craţie. 

“Concluzie practică la sancţionarea unui pro- 
ces politic, lucrarea noastră a căpătat, dincolo 


iesea Pi uta na stau za ada ctre an iz teii titi a e 3 ia in rit iaa aa tip ri ida 


ton, copleșit în parte de influența romană unde 
colonizarea a fost mai puternică, păstrat aidoma 
până azi în celelalte regiuni; o extrem de 
adâncă şi fecundă înrâurire a spiritualității bi-. 
zantine, care a făcut una cu fondul străvechiu ; 
şi infiltrări occidentale, care au desăvârşit şi 
aici sinteza de apus și răsărit care ne e specifică, 
Aceleaşi epoci de înflorire și aici : cea de după 
întemeierea Voivodatelor, cea a lui Ştefan şi 
Rareş în Moldova și a lui Brâncoveanu în Mun- 
tenia. ' 

In rezumat, o frumoasă demonstrație a conti- 
nuității noastre pe pământul dacic din adâncimi 
preistorice,—demonstraţie care e încă necesară, 
— şi o calmă evidenţiere a puterilor noastre de 
creaţie artistică, — evidențiere care mai e și ea 
necesară încă. 

OVIDIU PAPADIMA 


MĂRUNTĂ 


de intenţia 'şi voinţa autorului, şi însemnătatea 
unei cărți de doctrină. Stilul vehement al unor 
capitole, dar respectând întotdeauna adevărul 
istoric, nu poate constitui o obiecțiune serioasă. 
Ea rămâne așa dar, prima încercare de acest îel, 
— împotriva oricăror critice, — în ultimii 
douăzeci şi patru de ani, având ca punct de. 
plecare „Naţionalitatea în artă” a d-lui A, C. 

Cuza, apărută în anul 1905, şi „Naţionalism sau. 
democraţie” a lui Aurel C. Popovici, apărută 

în anul 1910. 

Evident că d-l N. Iorga 1) are dreptate atunci 
când crede că această carte ar trebui să aibă 
o urmare: un nou volum va cuprinde pe gân- 
ditorii români posteriori lui Mihail Eminescu. 
La această hotărire ne-am oprit mai de mult, 
și vom publica odată şi volumul II din „Dia- 
lectica Naţionalismului”, dar unii din aceşti 
oameni trăesc încă, gândirea lor nu este rectili- 
nie și nici măcar împletită consecvent cu fap- 
tele, — ci întreruptă uneori sau contradicto- 
rie, — şi de aceea despre ea ne vom îngădui să 
vorbim când i se va încheia ciclul, şi acest ter-. 
men nu credem a fi prea departe. Dacă însă 
destinul nostru istoric se va răsuci monstruos, 
țimându-ne încă departe de concluzia practică 
a acestui fel de naționalism „ideologic”, atunci 
vom reacţiona și altfel decât printr'o simplă 
prezentare. Vreau să spun că există încă de fă- - 
cut un proces „naţionaliștilor” din generația 
ante-belică, și war fi exclus ca volumul II să 
conţie tocmai acest material. 

Cei care ne-au înțeles îşi dau seama de sen- 


i 


1) Revista istorică. An. XXII-lea, N-le 1—3. Ianuarie-Martie. 
1936. Pag. 8u—82. 

sul afirmației noastre din prefața primei ediții, 
atunci cână spuneam că dela Mihai Eminescu 
liniile de forţă ale naţionalismului  diverg. 
Ne-am ferit întotdeauna de vreo polemică cu 
naționaliștii, şi mai cu seamă cu cei din gene- 
raţia noastră, și aceasta nu din vreo temere 
oarecare, ci căutând a evita întărirea pe poziţii 
imdividualiste am evitat, am înlăturat diver- 
gențele de care se făcea vinovată generația 
precedentă. Din ce în ce mai mult ne apro- 
piem de realizarea practică a unui naționalism 
totalitar, care va așeza pe acelaș plan anti-de- 
mocratismul, anti-semitismul şi  istoricismul 
printr'o participare dinamică şi conștientă a 
întregei naţiuni. Revoluția burgheză este de 
multă vreme terminată; capitalismul cu toate 
formulele economice anexe merge spre singura 
cale îngăduită de momentul istoric: etatizarea, 
Naționalismul, din punctul de vedere filosofic 
şi etic, are un caracter anti-burghez și anti- 
capitalist în măsura în care această stare a 
exploatării economice nu se subordonează pri- 
matului etnic, Să nu ne ducem cu gândul prea 
departe, încercând a zgudui capitalismul in- 
ternaţional, ci numai a elimina în cadrele sta- 
tului naţional privilegiile de clasă legate toc- 
mai de o neîngăduiţă exploatare materială, 

Pentru a elimina orice controversă, vom re- 
produce după Guido Bortolotto diferitele con- 
cepţii de guvernare, închipuite după criteriul 
selecțiunii și al puterii, ca apoi, printr’o con- 
fruntare cât mai clară şi mai precisă să înfă- 
țișăm şi punctul nostru de vedere. Iată ce spu- 
ne Guido Bortolotto: „Clasa aleasă a lui Pa- 
reto este încrederea în viguroasa voință de a 
comanda a unei clase privilegiate aristocratice; 
clasa politică a lui Mosca este o clasă aleasă 
burgheză şi democratică; elita lui François 
Marshall este o clasă industrială speculatoare 
şi individuală, cartelată şi plutocratică; elita 
lui Sorel este o oligarhie profesională; clasa de 
guvernanţi ai lui Benito Mussolini este un ex- 
ponent a înteligenţii, a spiritului de organizare 
și de disciplină, a simțului de datorie, care se 
formează în mediul corporativ” 1). 

La aceasta adăogăm: mișcarea noastră naţio- 
nalistă preconizează participarea totală şi con- 
știentă a naţiunii la destinul ei istoric, — prin 
educaţia morală şi sufletească, — exprimându- 
se însă printr'o elită de conducători, care mai 
întâi a făcut dovada disciplinei, a eroismului 
şi a jertfei, 


s*a 


Lăsând la o parte criticele răuvoitoare care 
s'au făcut acestei cărți, atunci când nu era nici 


` 1) Guido Bortolotto : „Governanti e governati del tempo nos- 
tro“: 1933. Pag. 145. ` 


pricepere și nici bună credinţă pentru a înțe- 
lege, să ne oprim o clipă pe marginea unor ne- 
dumeriri în ceiace priveşte „dialectica”. In me- 
diile noastre intelectuale sunt prea mulţi „,s0- 
cratici“ şi prea puţini oameni de bun simţ. A- 
ceasta înseamnă că acei care încearcă a se 
orienta în sociologia şi politica naționalistă au 
pierdut, contactul cu fiziologia, devenind firi 
transcendente, pe un plan în afară de realitatea 
çoncretă. Vina nu este a lor, ci a culturii de- 
mocratice, care i-a învățat să fie ceiace nu sunt 
e în realitate. Ei nu înţeleg. că nici Socrate 
nici Hegel nu au ac de proprietate pentru stă- 
pânirea exclusivă a acestui cuvânt. Zenon, și 
mai înainte Heraklit, aveau o metodă dialec- 
tică, 

Socrate se evidențiază prin aceea că ţinta 
dialecticei sale este de a pune individul inte- 
rogat de acord cu sine însuși, dialogul fiind 
deci un simplu mijloc, nu un scop, cum era la 
sofişti care căutau prin aceasta șă confrunte 
cu egală îndreptăţire două opinii diferite. Şi 
dacă, după Socrate, dialectica rămâne tot un 
dialog, dar nu fără o logică indispensabilă în 
confruntarea contrariilor, mai înainte de el, 
Zenon, preconizase definirea esenţelor schim- 
bătoare ale lucrurilor, în afară de timp, spaţiu 
și mișcare, 

Dacă ne întoarcem la Socrate, vedem că li- 
berul arbitru ar însemna desacordul omului cu 
el însuși, ori, aceasta nu poate exista în con- 
diţii normale de existenţă, de vreme ce tot ce 


"este drept este în acelaș timp frumos și bun, 


deci folositor, și în cazul acesta omul voluntar- 
nedrept, este abşurd. Dar tot acest sistem, ori 


“cât ar părea de şimplu, este bazat pe un strict 


raţionalism, pe un determinism logic, care ar 
avea de scop să ne pună de acord cu noi înșine 
nu cu realităţile din afară, 

Cu Platon, metoda dialectică ajunge să ne 
explice că Dumnezeu este ideia ideilor, prin- 
cipiul suprem al binelui, al frumosului și al a- 
devărului, Ideia este forma inteligibilă a lu- 
crurilor și fiinţelor, este însăşi esența lor, adică 
principiul din care derivă şi căruia i se supune 
evoluția lor. Ideia ridicându-se dela senzaţii 
către spaţii siderale, include noţiunea de per- 
manenţă şi de finalitate. 

La Hegel, dialectica obiectivă a celor trei ter- 
meni, este o urmare a metodei antitetice a lui 
Fichte, păstrând legătura cu Schelling. Expe- 
rienţa nu intră în jocul acestui echilibru, de 


“vreme ce după Hegel, antiteza nu presupune 


evidenţa unei experienţe, deci a unui fapt em- 
piric, ci numai rezultatul unei operațiuni lo- 
gice. Acest artificiu raţionalist ne deosebeşte 
fundamental de dialectica -hegeliană. Noi am 

vrut să arătăm că nu există o dialectică na- 
ționalistă a ideilor, ci a realităţii, şi credem că 
Sa înţeles că această relevare a unui princi- 
piu dinamic, care ne domină din subconştien- 
tul speciei, ne apropie mai mult de Heraklit, 
Proudhon şi Vilfredo Pareto decât de... Hegel. 

Intre metafizica lui Heraklit din Efes şi si- 
stemul lui politic există o întrepătrundere atât 
de strânsă, încât, cunoașterea uneia condițio- 
nează înţelegerea celuilalt. Mișcarea este legea 
esenţială a tuturor lucrurilor, Substanţa însăși 
nu este imobilă, ci mișcarea constitue realita- 
tea ei intimă. Schimbarea neîncetată pe care 
o observă Heraklit este un fenomen constant 
şi obiectiv, nu o iluzie senzorială după cum cre- 
deau eleaţii. 

Instabilitatea lucrurilor, continua  nestator- 
micie, acel Panta rhei metafizic, transpus fn 
“contingențele vieţii sociale, oferă punctele de 
“sprijin pe care se va ridica sistemul politic he- 
vaclitean. Acest Machiavel presocratic, a afir- 
„mat mobilitatea posibilă a instituţiilor politice, 
socotindu-le apte de a se transforma brusc sub 
influența oamenilor şi a împrejurărilor nepre- 
văzute. Cu un suveran dispreţ, privirea lui do- 
„mină zădamicele eforturi ale demagogilor în- 
dârjiţi, sau ale monarhilor fanatizaţi de con- 
strucții somptoase şi de glorii cu stabilitate 
iluzorie. Totul fiind nesigur și vremelnic, şi 
pentrucă nici o stare nu se permanentizează, 
având o existenţă eternă, toate eforturile noa- 
stre sunt  zădarnice şi sterile. Un amar pesi- 
mism ar putea fi concluzia înţeleptului efezian, 
dacă visilenţa unui spirit obişnuit să sondeze 
adâncurile dialecticei n'ar fi găsit altă formulă: 
ciocnirea forțelor opuse naște armonia realită- 


] 





ae 


ților perfectă. Anfagonismul coordonează pute- 
rile rivale prin realizarea unei armonii com- 
pensatorii. 

Ares, zeul războiului, iată punctul de conver- 
gență al dialecticei lui Heraklit. 

Legi interne ale unei lumi obiective, creiază 
axa centrală a dialecticei naționaliste. Nu este 
nevoe pentru a le înţelege să fii filosof, socio- 
dog sau psiholog, se cere numai să te subordo- 
nezi lor, şi nu în virtutea unei alegeri libere,- 
ci a unei acceptări organice, în afară de ori ce 
deliberare şi de ori ce îndoială. Natura însăşi 
recunoaşte câteva legi fundamentale care sunt 
în afara materiei, dincolo de determinarea cau- 


„zală a ştiinţelor fizico-chimice. Aceste legi sunt: 


finalismul,  imanența, conservarea speciilor, 
hereditatea. Ele presupun un principiu dinamic 
şi calitativ, Ideile nu sunt altceva decât instru- 
mente ale acţiunii, şi prin aceasta credem că 
am lămurit încă odată ceiace este destul de 
clar: corelaţia dintre metoda dialectică şi ac- 
ţiunea practică politică. 
* g * 

In sfârșit, cetitorul grăbit sau refractar dia- 
lecticei, fie dintro inocentă ignoranță, sau din 
pur spirit „socratic“, va putea lăsa primele 
trei capitole, începând lectura cu: „Burghezie și 
anti-burghezie” (pag. 42). Ajungând la ultima 
pagină, se va reîntoarce împrospătat la primele 
capitole în care va găsi temeiurile gândirii cri- 
tice de care are nevoe pentru a se ridica dela , 
sociologie şi politică la filozofie, 

